
Redaktøren  har  skrevet  avsnitt  1—4,  første  halvdel  av  av- 
snitt 8 og  avsnittene  9—11  (jfr.  innholdsfortegnelse  neste  side). 

De  historiske  oplysninger  er  i hovedsaken  utarbeidet  på 
grunnlag  av  en  rekke  forskjellige  trykte  kilder,  noget  som  delvis 
gjelder  også  de  geografiske  oplysninger.  Hovedkildene  har 
været:  «Norges  Historie»  i 6 bind  av  dr.  A.  Dugge  m.  fl. 
(H.  Aschehoug  & Co.  1909—17),  professor  Amund  Hellands  «Nor- 
ges Land  og  Folk»,  dr.  Yngvar  Nielsens  «Det  norske  Veivesens 
Utvikling  før  1814»,  veidirektør  Joh.  Skougaards  «Det  norske 
Veivesens  Historie»,  eldre  og  nyere  kongelige  proposisjoner, 
stortingsforhandlinger  og  andre  offisielle  dokumenter.  Av  de 
øvrige  kilder  er  flere  nevnt  på  sitt  sted  i teksten.  Professor 
Halvdan  Koht  har  gjennomgått  manuskriptet  til  de  historiske 
oplysninger  om  eldre  forhold  og  tilføiet  enkelte  trekk. 

Avsnittene  5—7  er  utarbeidet  i vedkommende  avdelinger  i 
Hovedstyret. 

Til  annen  halvdel  av  avsnitt  8 er  bidrag  levert  av : professor 
Johan  H.  L.  Vogt,  dosent  Hanna  Resvoll-Holmsen, 
cand.  real.  Ørjan  Olsen,  Det  norske  meteorologiske 
Institut,  overlæge  dr.  O.  Scheel. 

Hotelleier  A.  Solberg  på  Fokstua,  sorenskriver  S.  Hol- 
aker,  ekspedisjonschef  Thb.  Heyerdahl,  ordfører  Me  slo  i 
Opdal,  avdelingsingeniørene  R.  A.  Bøen  og  H.  Rabstad  m.  fl. 
har  meddelt  velvillige  oplysninger  og  vink. 

Kartene  er  tegnet  av  hr.  R.  Haavin  ved  Norges  geo- 
grafiske Opmåling.  Firmaet  H.  Aschehoug  Gc  Co.  har 
velvillig  utlånt  fotografier  til  de  historiske  billeder  på  side  8 og  11. 

AGAEN  forteller,  at  det  første  store  verk  for  å samle 
Norge  blev  gjort  for  over  tusen  år  siden.  Tanken  til  det 
blev  fostret  i Viken.  Der  hadde  tjodkonger  i det  blom- 
strende Vestfold  lagt  grunnvoll  for  samlingsverket.  Først 
vunnet  blev  fylkene  i Østlandets  brede  bygder  og  landets  mek- 
tigste dalføre  Gudbrandsdalen.  Neste  hovedledd  i samlingen 
var  Trøndelag  med  Hålogaland.  Til  slutt  blev  Vestland  og 
Sørland  tatt  med.  Særinteresser  og  borgerkrig  rokket  mangen 
gang  senere  ved  Harald  Hårfagres  verk.  Men  andre  av  sagaens 
store  menn  førte  det  videre  frem.  En  av  dem  var  Håkon  Håkons- 
son.  1 «Kongs-emnene » er  det  fremstillet  som  hans  kongstanke  å 
<samle  til  ett  trønder  og  vikværing,  — alt  Norge».  Som  Norge  var 
ett  rike,  så  skulde  nordmennene  bli  ett  folk. 

En  slik  virkeliggjørelse  av  den  nasjonale  samlingstanke  har  været 
vanskelig,  og  den  har  gått  langsomt.  Fremgangen  er  blitt  hindret 
ved  mange  omstendigheter,  ikke  bare  av  indre  feider  og  motsetnin- 
ger. En  av  de  store  hindringer  lå  og  ligger  i landets  utstrekning  og 
naturforhold.  Avstanden  mellem  Lindesnes  og  Nordkapp  er  større 
enn  avstanden  mellem  yttergrensene  i noget  annet  land  i Europa 
utenom  Rusland.  Høie  fjell  og  hårde  havstykker  skiller  landsdel  fra 
landsdel,  så  folket  bor  spredt  og  skilt,  fåtallig  som  det  også  er  i for- 
hold til  landets  store  flateinnhold. 

Allfarveiene  gjennem  landet  var  fra  gammel  tid  av  bare  slike  na- 
turlige veilinjer,  som  var  blitt  tråkket  op  ved  ferdsel  av  folk  og  fe, 
og  som  så  blev  stelt  litt  på.  Frostatingsloven  og  andre  gamle  nor- 
ske lover  hadde  vel  forskrifter  om  veiene,  om  hvor  de  skulde  gå,  og 
hvordan  folk  skulde  holde  dem  vedlike,  om  broer  o.  s.  v.  Men  disse 
veiene  var  likevel  bare  til  å ride  eller  kløve  efter.  For  hjulred- 
skap  var  de  utjenlige.  Tunge  saker  måtte  man  kjøre  frem  på  slede- 
føre. Folk  reiste  derfor  også  helst  om  vinteren,  eller  man  foretrakk 
å fare  med  båt,  hvor  det  var  mulig.  Fremkomsten  var  sen  og  veiene 
ofte  farlige  å ferdes  efter.  Følgen  var,  at  samkvemmet  mellem  lands- 
delene blev  sparsomt,  hvor  man  ikke  hadde  sjøen  til  allfarvei 

Den  første  byggede  kjørevei  i Norge  mener  man  er  den, 
som  i årene  1625—30  blev  lagt  fra  Kongsberg  til  Hokksund,  av  hen- 
syn til  Kongsberg  sølvverk.  En  virkelig  veibygging  blev  senere  satt 
i gang  også  andre  steder  utover  landet  og  foregikk  især  i 2.  halvdel 
av  det  18.  århundre,  så  Norge  i 1814  endelig  hadde  fått  et  nett  av 
kjøreveien  Med  sine  mange  slemme  bakker  var  dog  disse  hoved- 
veier ofte  lite  tjenlige  for  ferdsel  med  tyngre  lass. 

Nye  veier  blev  bygget  i 30-  og  40-årene,  og  en  efter  forholdene 
fullt  tidsmessig  veibygging  kom  i sving  omkring  1850.  I det  år  blev 
den  første  moderne  vei  — Ljabruchausséen  ved  Kristiania  - full- 
ført. Straks  etter  tok  man  fatt  på  å bygge  landets  første  jernbane. 
Hovedbanen.  Nogen  tid  før,  i 1827,  var  de  første  dampbåter  så  smått 
satt  i fart  om  sommeren. 

Nutidens  mange  forbedrede  og  nye  kommunikasjonsmidler  har  i 
Norge  som  i andre  land  bragt  stor  omveltning  på  samferdslens  om- 
råde og  knyttet  de  skilte  landsdeler  meget  nærmere  sammen  enn 
før.  Men  om  fremgangen  er  stor  fra  dengang  Ljabruchausséen  og 
Hovedbanen  blev  bygget,  så  svarer  dog  meget  av  de  nyere  anlegg 
ikke  lenger  til  tidens  krav,  og  store  landsdeler  har  ennu  ikke  fått  de 
jernbaner,  veier  og  andre  samferdselsmidler,  som  de  så  hårdt  tren- 
ger for  sitt  næringsliv,  og  som  er  nødvendige  for  å fremme  den 
nasjonale  enhet.  Av  jernbaner  står  der  igjen  å bygge  ikke  bare  en 
mengde  kortere  grener,  men  flere  av  de  store  stambaner,  som  sær- 
lig skulde  skape  fremgang  og  tjene  til  å knytte  hele  landet  sammen. 
Det  er  kjent  nok,  at  flere  av  de  naturrikdommer,  som  Norge  eier, 
og  som  kunde  gjøre  det  mere  uavhengig  og  gi  sunde  levevilkår  for 
mange  flere  mennesker  enn  nu  — f.  eks.  all  den  dyrkbare  jorden  — , 
disse  naturrikdommene  er  ikke  utnyttet  og  lar  sig  ikke  utnytte  som 
de  burde  og  kunde,  fordi  landet  ennu  har  for  lite  av  tjenlige  veier 
og  jernbaner.  For  imidlertid  her  å feste  opmerksomheten  særlig  ved 
det  mere  personlige  samkvem  nordmenn  imellem  hele  landet  over, 
så  vil  efterfølgende  få  eksempler  på  reisetider  og  avstander  fortelle 
nokså  meget. 

Ved  åpningen  av  Bergensbanen  i 1909  blev  reisetiden  mellem 
landets  to  største  byer  med  én  gang  forkortet  fra  54  timer  til  omkr. 
15  timer.  Men  reisen  fra  hovedstaden  til  det  fjernestliggende  indu- 
stristed oppe  ved  landegrensen  i nordøst  tar  efter  rutene  sommeren 
1921  med  hurtigtog  Kristiania— Trondhjem  og  hurtigruteskib  Trond- 
hjem- Kirkenes  nesten  6 døgn.  Hurtigruteskib  Bergen— Kirkenes 

bruker  nesten  7 døgn.  Fra  Mandal  — den  sydligste  by  i landet  — til 
Kirkenes  går  det  med  henved  8 døgn.  Vilde  man  reise  fra  en  av 
de  indre  Sørlandsbygder  — som  øvre  Sirdal  — til  Karasjok  eller  et 
annet  kirkested  inne  i Finmark,  kom  det  til  å gå  med  minst  IV2 
uke.  Som  motsetning  kan  nevnes,  at  man  efter  de  raskeste  jern- 
baneruter  i 1914  kunde  reise  fra  Kristiania  til  Paris  på  knapt  2 døgn 
og  til  Rom  på  63  timer;  til  Konstantinopel  tok  det  86  timer  eller 
meget  kortere  tid,  enn  det  nu  tar  å reise  til  Kirkenes.  Fra  Norges 
hovedstad  krever  det  like  lang  tid  å komme  til  de  fjerneste  steder 
innen  landet,  som  det  før  tok  å reise  et  godt  stykke  inn  i Asia  eller 
Afrika,  og  nesten  samme  tid  som  det  tar  til  Amerika.  — Den  leng- 
ste direkte  jernbanelinje  utgjør  i Norge  1182  km.  (Bergen— Sunnan), 
i Sverige  2022  km.  (Trålleborg  — Riksgrånsen). 

Bare  disse  få  trekk  viser  tydelig  nok,  at  der  ennu  er  meget  store 
og  påtrengende  opgaver  å løse  på  samferdslens  område  for  å knytte 
alle  bygder  og  byer  i Norges  vidtstrakte  land  nærmere  sammen. 

Men  et  særdeles  viktig  ledd  i dette  mfattende  verk  er  nu 
fullført  med  Dovrebanen.  Denne  nye  jernbane  blir  ikke  bare  en 
langt  bedre  trafikk-åre  mellem  Kristiania  og  Trondhjem  enn  den, 
man  har  før,  og  en  interessant  høifjellsbane  for  turister.  Som 
Dovrebanen  går  midt  efter  landet,  så  vil  den  også  — som 
det  er  sagt  — bli  ryggraden  i Norges  jernbanenett,  især  når 
Nordlandsbanen,  Sørlandsbanen  og  andre  viktige  baner  engang  er 
ferdige,  med  direkte  linje  mellem  Gudbrandsdalen  og  Bergensbanen. 
Ferdsel  fra  alle  kanter  av  landet  kommer  da  til  å gå  med  banen  over 
Dovrefjell,  så  den  blir  en  pulsåre  mellem  de  store  landsdelene  sør 
og  nord  i Norge.  Derfor  tør  Dovrebanen  fortjene  navn  av 

ET  NASJONALT  SAMLINGSVERK. 

Christian  VTs  reise  over  Dovrefjell  1733. 


Eldre  samferdsel  til  lands 
mellem  Sør-Norge  og  Trøndelag. 

En  av  Norges  gamle  hovedveier  eller  «kongsveier»  av  det  før  om- 
talte primitive  slags  er  den  veilinje,  som  alt  i sagatiden  eller  tidligere 
førte  fra  Viken  langs  vestsiden  av  Mjøsen  og  op  gjennem  Gudbrands- 
dalen, derfra  over  Dovrefjell  til  Trøndelag  Av  de  eldste  ferdsels- 
veier mellem  de  store  landsdelene  er  dette  den  viktigste. 

Den  første  kjente  reise  denne  veien  er  Harald  Hårfagres  hær- 
ferd  for  å legge  hele  landet  under  sig.  Om  den  sier  Snorre:  «Efter 
dette  samler  kong  Harald  og  hans  frende  en  stor  hær  og  fører  den 
først  til  Oplandene,  derpå  nord  gjennem  Dalene  og  så  nord  over 
Dovrefjell,  og  da  han  kom  ned  i bygden  (d.  v.  s.  Opdal)  lot  han  drepe 
alle  menn  og  brenne  bygden».  Sagaene  forteller  også  om  andre,  som 
i tidlig  tid  for  samme  veien  over  Dovrefjell,  blandt  dem  Olav  den 
Hellige.  Til  annen  ferdsel  kom  her  senere  pilegrimsreiser  til  St.  Olavs 
helligdom  i Nidaros.  Man  kan  visst  derfor  regne  denne  historiske 
ferdselsveien  for  Norges  eldste  reiserute  til  lands. 

At  trafikken  over  Dovre  var  livlig  efter  datidens  forhold,  får  man 
vite  i sagaens  fortelling  om  mannjevningen  mellem  kongene  Øystein 
og  Sigurd  jorsalfarer.  Øystein  sier:  <Over  Dovrefjell  var  megen 
ferdsel  til  Trondhjem.  Der  på  fjellet  lå  folk  ofte  ute  og  døiet  ondt; 
men  jeg  lot  opføre  sælehus  og  gav  gods  dertil».  Kong  Øysteins 
sælehus  var  oprindelsen  til  de  senere  fjellstuer,  som  gjennem  lange 
tider  har  været  så  viktige  for  ferdslen.  Mere  om  fjellstuene  se 
avsnittet  «Dovrefjell  før  og  nu». 

For  næringslivet  hadde  den  eldste  ferdselsveien  over  Dovrefjell 
mindre  å si.  Den  var  for  tungvint  og  kostbar  for  nogen  større  vare- 
transport. «Trønderne  både  hentet  og  avsendte  sine  varer  så  meget 
bekvemmere  og  billigere  sjøveien,  og  det  blev  derfor  nærmest  blott 
persontrafikken,  særlig  kongeferdene,  hærferdene  og  pilegrimsvandrin- 
gene,  som  beveget  sig  ad  de  optråkkede  fjellstier  over  Dovre  til  Op- 
dal eller  ad  den  noget  lavere  liggende  og  -derfor  ofte  foretrukne  vei 
fra  Hedmark  gjennem  Østerdalsbygdene  og  Kvikne».  (Ebbe  Hertzberg). 

Den  sist  nevnte  ferdselsvei  mellem  Østlandet  og  Trøndelag  synes 
dog  å være  blitt  mindre  almindelig  brukt  enn  Dovrefjellveien.  Øster- 
dalen var  en  skogdal,  hvor  der  bodde  få  folk.  Oprindelig  hørte  den 
til  utbygdene.  En  historisk  reise  gjennem  Østerdalen  i sagatiden  var 
den  farlige  ferd,  som  birkebeinerne  midtvinters  1205—06  foretok  fra 
Borgesyssel  til  Nidaros  med  kongsbarnet  Håkon  Håkonsson. 

Historien  for  de  følgende  århundrer  forteller  om  mange  viktige 
reiser  mellem  Sør-Norge  og  Trøndelag  over  Dovrefjell.  Foruten  på 

fjellstuene  kom  der  da  i stand  kvarter  også  på  andre  steder  under- 
veis, navnlig  på  de  såkalte  kongsgårder;  en  av  disse  var  det  ofte 
omtalte  Tofte  i Dovrebygden.  Også  om  skyssforholdene  blev  der 
gitt  forskrifter.  Bønderne  i Opdal,  Lesja  og  Dovre  nøt  i lang  tid  hel 
eller  halv  skattefrihet,  fordi  de  hadde  den  tunge  skyssplikt  over 
Dovrefjell  og  var  brydd  med  stort  gjesteri.  Nevnte  privilegium  fin- 
ner man  stadfestet  ved  en  rekke  gamle  kongebrev.  Eldst  var  privi- 
legiet for  Opdalsbønderne;  det  er  omtalt  allerede  i et  kongebrev  fra 
1389,  utstedt  av  Erik  av  Pommern  ved  hyldningen  i Nidaros.  Lesja- 
og  Dovrebønderne  fikk  den  omtalte  skattefrihet  i 1574.  Av  kongebrev 
for  presten  i Opdal  av  1597  og  1599  sees,  at  han  «dagligen»  blev 
besværet  med  å huse  og  underholde  folk,  som  reiste  over  fjellet,  og 
derfor  blev  han  forsørget  med  ekstra  inntekter;  likeså  i 1606  og 
senere. 

Flere  av  enevoldskongene  reiste  mellem  Kristiania  og  Trondhjem 
denne  veien.  Blandt  dem  var  Christian  V i 1685.  Dengang  gikk  det 
ennu  ikke  an  å kjøre  over  fjellet,  hvor  kongen  derfor  fikk  god  leilig- 
het til  å vise  sin  ferdighet  i å ride.  Om  det  beryktede  veistykke 
Vårstigen  på  den  nordlige  delen  av  Dovrefjell  (jfr.  side  12 — 13) 
heter  det  i en  beretning  fra  reisen: 


«Derpaa  følger  et  forfærdelig  og  meget  høit  og  steilt  bjerg,  hvor  man  af  siden 
af  oprider,  havende  paa  den  ene  haand  dette  forfærdelige  fjeld  og  paa  den  an- 
den side  aldeles  intet  uden  at  se  neder  af  en  præcipice,  ligesom  udi  afgrunden, 
og  er  denne  vei,  som  saaledes  paa  kanten  langs  op  ad  bjerget  er  indhuggen,  saa 
smal,  at  neppe  en  hest  uden  fare  kan  passere  den  anden,  saa  at  om  man  med 
hesten  kom  til  at  falde  og  udenfor  denne  smale  vei,  som  lettelig  ved  uagtsom- 
hed  sig  kunde  tildrage,  maatte  komme,  ganske  ingen  menneskelig  redning  skulde 
være;  thi  aldeles  ingen  hold  eller  noget  er,  hvor  man  sig  kunde  arrestere,  men 
fik  at  falde  neder  udi  elven.  Naar  m.an  denne  høide  opkommen  er,  faar  man 
paa  samme  maade  neder  igjen,  og  saa  kontinuerligen,  indtil  man  kommer  til 
Drivstuen,  ei  andet  end  en  klev  op  og  en  anden  neder,  som  vårede  saa  nær 
halvanden  mil,  hvor  man  næsten  6 timer  maatte  tilbringe  at  passere,  og  er  det 
somme  steder  saa  steil  at  ride,  at  hesten  faar  at  sætte  sig  paa  rumpen  og  glide 
neder,  og  naar  man  skal  opad  igjen,  at  rytteren  faar  staa  af,  ellers  hesten  ei  vel 
med  hannem  kan  opgaa,  og  ihvorvel  at  næsten  den  største  del  af  suiten  mang- 
foldige gange  af  hestene  maatte  afstaa,  og  sig  tilfods  det  bedste  de  kunde,  som 
og  hel  besværlig  var,  forthjælpe,  saa  blev  hans  kongelige  Majestæt  dog  denne 
ganske  onde  og  farlige  vei  stedse  paa  hesten  siddende  og  agtede  hverken  præ- 
cipicer  eller  andet,  men  red  saa  stille  fort,  som  det  paa  jævn  vei  kunde  være.» 


I 1733  reiste  Christian  VI  med  sin  dronning  og  svigermor  fra 
Kristiania  over  Toten  til  Gudbrandsdalen  og  videre  over  Dovrefjell 
til  Trondhjem.  Veiene  var  da  kommet  i så  pass  stand,  at  herskapet 
kjørte  i store  firehjuls  vogner.  Men  det  var  noget  nokså 
nytt,  så  den  passet  visst  i dobbelt  mening  følgende  naive  innskrift  på 
en  æreport,  som  kongeparret  passerte:  «Den  nåde  vi  aldrig  tilforn 
har  hørt,  at  kongen  og  dronningen  på  Toten  har  kjørt».  Slik  veiene 
ennu  var,  falt  dog  kjøring  med  vogn  vanskelig.  1 den  svære  Elstad- 
kleiven  i Ringebu  blev  av  den  grunn  de  kongelige  damer  båret  i 

portechaiser.  Andre  veistykker  med  enda  slettere  ry  var  det  smale 
råk  i K ringen  og  den  farlige  bakke  i Rosten,  kalt  «fandens  ride- 
bane» — den  bakken  man  nu  ser  i vest  for  jernbanelinjen  øverst  i 
den  veldige  fjellkløften  i Sel  — , videre  den  før  omtalte  Vår  stigen. 
Billedene  fra  kongereisen  i 1733  på  side  8 og  nedenfor  sier  litt  om, 
hvad  reiseliv  og  veier  dengang  var.  (En  løitnant  Schrøder,  som  på 
nevnte  reise  førte  det  kongelige  herskaps  vogn  over  Vårstigen  blev 
— forteller  O.  A Øverland  — på  stedet  utnevnt  til  kaptein). 


«Waarstigen». 

Efter  kobberstikk  av  B.  Rocque  til  «Christian  VI’s  norske  reise  1733». 


Under  den  store  ombygging  av  riksveiene  i 2.  halvdel  av  det  18. 
århundre  (jfr.  side  6)  blev  — heter  det  — også  hovedveien  til 
Trondhjem  over  Dovrefjell  «satt  i fullkommen  brukbar  stand,  således 
at  allerede  ved  kronprins  Frederiks  besøk  i Norge  i 1788  veien  nor- 
denfor  fjellet  var  aldeles  upåklagelig»  (noget  som  ikke  kan  ha  gjeldt 
hverken  Vårstigen  eller  flere  andre  slemme  bakker  både  nord  og 
sør  for  fjellet).  En  historisk  reise  over  Dovrefjell  efter  nevnte  tid 
er  den  viktige  ferd,  som  Christian  Frederik  foretok  til  Trondhjem  i 
1814.  Han  brukte  6 dager  fra  Eidsvoll  til  Trondhjem.  Tilbakereisen 
over  Røros— Østerdalen  tok  med  lange  dagsreiser  og  delvis 
nattreise  5 dager. 

Tidspunktet,  da  det  over  den  sistnevnte  vei  blev  fremkommelig 
med  hjulredskap  helt  fra  Trondhjem  til  Kristiania,  har  det  ikke  været 

nogen  oplysning  å finne  om.  Men  veien  Røros -Trondhjem  må 
dog  sikkert  ha  været  kjørbar  allerede  i det  18  århundre;  det  var 
nødvendig  for  verkets  drift.  I en  reiseberetning  fra  1833  (referert  i 
Den  Norske  Turistforenings  årbok  for  1909)  heter  det  imidlertid: 
«Veien  fra  Røros  til  Trondhjem,  der  på  denne  tid  var  tilstrekkelig 
god  for  et  sterkt  kjøretøi,  var  tidligere  så  slett,  at  man  i Trondhjem 
pleiet  å ønske  en  dame,  der  ventet  sin  nedkomst,  «en  god  reise  til 
Røros>,  hvorved  man  uttrykte  ønsket  om,  at  hun  måtte  komme  vel 
over  alle  vanskeligheter.» 

Gamleveien  over  Dovrefjell  fulgte  en  noget  annen  linje  enn  den 
nuværende  hovedvei.  Den  tok  op  på  fjellet  fra  den  velkjente  gård 
Tofte,  noget  nord  for  der  hvor  Dovre  jernbanestasjon  nu  er.  Op- 
rindelig  skal  denne  veien  langt  inne  på  fjellet  ha  gått  efter  Gaut- 
stigen,  som  kommer  ned  ved  Gautåsetrene  litt  sønnenfor 
Hjerkinn.  Senere  blev  gamleveien  ført  fra  Tofte  vestenom 
Hardbakkhøen  til  Fokstua.  Nyeste  hovedveien  over  fjellet, 
bygget  antagelig  omkring  år  1820,  tar  op  fra  Dovrebygden  først  ved 
Dombås  lengre  oppe  i dalen  og  støter  ved  Fokstua  sammen  med 
gamleveien  over  Hardbakken.  Fra  Fokstua  følger  veien  nu  som  før 
det  flate  dalsøkk  frem  til  Hjerkinn.  Videre  til  Opdal  skal  man  i 
eldgammel  tid  ha  tatt  østenom  Hjerkinnhø  — Knutshø  og  gjen- 
nem  Drotningdalen  (efter  sagnet  dronning  Margretes  vei)  og 
Vinstradalen,  som  kommer  ned  i Drivdalen  ved  Rise,  nord  for 
Drivstua.  — Den  almindelige  eldre  storvei  nordover  fra  Hjerkinn 
stakk  beint  op  i høiden  over  Hjerkinnhøen,  mens  den  i 1872—74 
anlagte  nyeste  vei  ligger  i nesten  flatt  lende  under  vestheldingen 
av  høen.  Nord  for  Hjerkinnhø  går  de  to  veilinjer  sammen  igjen  frem 
til  Kongsvoll.  Veien  videre  derfra  gjennem  Drivdalen  er  delvis 
ombygget  efter  1850  og  tar  nu  jevnt  og  pent  nedover  langs  Driva 
elv  til  Drivstua,  den  nordligste  av  fjellstuene  på  Dovrefjell,  noget 
nedenfor  der  hvor  de  øverste  Opdalsgårder  nu  ligger.  Fra  Opdal 
fortsetter  veien  over  til  Orkladalen  og  sender  en  gren  gjennem  denne 
dalen  og  en  annen  gren  over  Guldalen  til  Trondhjem. 

Et  stykke  av  gamleveien  mellem  Kongsvoll  og  Drivstua  gikk 
oppe  i den  østlige  dalside  høit  over  elven;  det  var  den  før  omtalte 
beryktede  Vårstigen,  som  i 1851—53  blev  ombyttet  med  nyveien 
langs  elven.  Vårstigen  var  vel  blitt  rettet  på  under  den  tidligere  vei- 
ombygging,  så  den  ikke  lenger  var  så  slem  å ferdes,  som  det  på 
side  10  er  fortalt  fra  kongereisen  i 1685.  Men  likevel  heter  det  i en 
skildring  «1  Norge  1845»  av  1.  Ross: 

Vårstigen  er  «et  trangt  fjellpass  på  omtrent  én  mils  lengde,  hvor  det  gikk 
op  og  ned  i de  steileste  kleiver  med  avgrunner  ved  siden,  og  hvor  en  2—3  mann 
måtte  ledsage  en  vogn  med  håndspager  for  å lempe  hjulene  opover  de  verste 
punkter  og  med  tauer  for  å holde  igjen  nedover  bakkene,  og  hvor  man  selv 
for  karjol  brukte  forspann  av  reservehest  og  dog  brukte  4 timer  for  å tilbake- 
legge en  stasjon  på  IV4  mil.» 

I Indredepartementets  foredrag  av  1851  om  å legge  om  Vårstigen 
er  uttalt: 

at  man  anså  den  gamle  vei  med  hensyn  til  steilhet,  smalhet  og  veibanens  be- 
skaffenhet som  det  misligste  hovedveistykke  i hele  landet.  Det  frembød  stig- 
ninger av  liketil  1 på  2V2,  og  på  enkelte  av  de  farligste  steder,  hvor  avgrunnen 
på  den  ene  side  og  den  utilgjengelige  fjellvegg  på  den  annen  begrenset  veien, 
var  veiens  bredde  kun  3V2  alen.  Undertiden  stoppet  endog  passasjen  over  fjel- 
let helt,  nemlig  når  isen  på  Driva  gikk  op,  mens  fjellstien  ennu  laa  full  av  store 
snefaner,  hvis  ophugging  tok  flere  dager. 


Åsmund  Vinje  skriver  i sine  «Ferdaminne  frå  sumaren  1860»  bl.  a. 
følgende  om  nyveien  og  Vårstigen: 

«No  i dei  siste  åri  er  vegen  lagt  ned-med  Driva  og  derfor  slett  som  ei  fjøl, 
for  no  hev  folk  lært,  at  vatnet  er  den  beste  mannen  til  å finna  slettaste  vegleidi 
fram,  medan  folk  i gamle  dagar  tok  etter  ku  og  geit,  som  krabba  upp  og  ned  i 
lid  og  bakke.  Eg  tok  den  gamle  vegen  eg,  for  å sjå  den  namngjetne  Vårstigen, 
og  eg  må  segja,  at  det  var  den  galnaste  og  styggaste  ålmanveg  eg  enno  hev  fare 
på.  Det  er  reint  utrulegt,  at  folk  kunde  koma  fram  der  køyrande,  og  at  ikkje 
kvarannan  mann  vart  ihelslegen  av  stein  og  skrida  eller  siglde  til  avgrunns  i 
snjo  og  svell  haust  og  vår  og  vetters  tider.  — — — — Eg  stod  der  på  den  styg- 
gaste kleivi  svimrande  høgt  og  såg  ned  på  den  nye  vegen,  som  slengde  seg  som 
eit  smalt  band  ned-med  åi.  Eg  likna  ihop  den  gamle  og  denne  nye  tid,  og  ingen 
stad  hev  den  gamle  tid  vist  seg  i mine  augo  so  arm  og  villmannsleg  mot  den 

nye  som  nettupp  her.  — — Då  Karl  Johan  for  her  til  si  kryning  tvo  og 

fyrti  år  sidan,  då  var  her  alt  køyrande  på  sin  måte ; men  endå  måtte  han 
setjar  att  vogni  si  under  ein  av  dei  kneikande  bratte  bakkarne  og  rida  og  ganga 
til  gards.» 

Det  kan  kanskje  synes  overdrevet  i en  kort  oversikt  som  denne 
å ta  med  så  meget  om  et  enkelt  veistykke  som  Vårstigen.  Men  det 

er  gjort  for  å gi  et  nogenlunde  tydelig  billede  av  tidligere  ferdsels- 
forhold  på  i det  minste  ett  av  de  strøk,  som  særlig  er  å legge  merke 
til  langs  Dovrebanen,  et  sted  hvor  motsetningen  mellem  den  gamle 
og  den  nye  fremkomst  vil  være  størst.  Gamleveien  fra  Dovrefjell  til 
Trondhjem,  omtrent  der  hvor  jernbanen  nu  er  lagt,  hadde  forresten 
mange  andre  slemme  bakker,  som  skal  ha  været  nesten  likeså  tunge 
som  Vårstigen,  f.  eks.  Drivstukleivene,  Berkåkbakkene  m.  fl.  Den  86 
år  gamle  Iver  Grønbakken  fortalte  i 1920  til  redaktøren  av  dette  skrift, 
at  en  reise  fra  Grønbakken  (en  plass  under  Kongsvoll  midt  oppe  på 
Dovrefjell)  til  Trondhjem  og  tilbake  med  et  lass  på  3 tdr.  korn  kunde 
ta  fra  14  dager  til  3 uker,  før  veien  blev  bedre. 


I 1719  overtok  staten  postvesenet.  For  posten  hadde  dog  kjøre- 
veier  fra  først  av  mindre  å si,  fordi  den  i eldre  tid  almindelig  blev 
befordret  ved  ridende  bud.  Mellem  Kristiania  og  Trondhjem  gikk 
det  brevpost  bare  én  gang  om  uken  (noget  som  imidlertid  var  me- 
get hyppig  i forhold  til  postgangen  i Nord-Norge,  hvor  der  inntil  1777 
blev  sendt  post  mellem  Trondhjem  og  Vardøhus  bare  2—3  ganger 
om  året,  senere  8—9  ganger  årlig).  Fra  omkring  1805  gikk  posten 
Kristiania— Trondhjem  2 ganger  i uken.  Den  var  6 dager  underveis 
eller  omtrent  like  lang  tid,  som  Christian  Frederik  brukte  på  sin  raske 
reise  fra  Eidsvoll  til  Trondhjem  i 1814  (se  foran).  Ennu  i 1845,  sier 
en  forfatter,  kunde  man  bare  under  gunstige  omstendigheter  reise 
fra  Kristiania  til  Trondhjem  på  8 dager,  «når  man  vilde  tilbringe  en 
10  timer  daglig  på  landveien.  Var  det  i førefallet  og  veiene  i sin 
sletteste  tilstand,  kunde  der  gå  det  dobbelte  dagantall,  ja  stundom  i 
flomtiden,  når  elvene  var  riktig  store,  lå  man  fast  i lenger  tid,  idet 
de  skrøpelige  broer  var  revet  vekk,  eller  ferjer  ikke  kunde  komme 
over.» 

Efterhånden  øket  det  på  med  både  reisetrafikk  og  varetransport 
over  eller  langs  Mjøsen  og  opover  Gudbrandsdalen.  For  året  1839 
er  antallet  av  reisende  med  skyss  på  begge  sider  av  Mjøsen  anslått 
til  omkring  900.  Andre  reiste  med  nogen  av  de  mange  små  førings- 
båter (ro-  eller  seilbåter),  som  fraktet  varer  over  Mjøsen,  med  Eids- 
vollsbakken  ved  Vorma  som  utgangspunkt.  Dit  blev  varene  kjørt 
Trondhjemsveien  fra  Kristiania,  noget  som  førte  med  sig  megen  kjø- 
ring for  Romeriksbønderne  langs  veien,  hvad  gamle  folk  ennu  godt 
husker. 

Efter  den  eldre  kjøreveien  over  Dovrefjell  for  heller  ikke  bare 
reisende  og  postførere.  En  livligere  handel  mellem  nordre  Gudbrands- 
dalen og  Trondhjem  førte  også  med  sig  varetransporter  over  fjellet, 
hvis  store  bakker  — heter  det  i en  senere  kgl.  proposisjon  om  for- 
bedring av  veien  over  Dovrefjell  — ikke  den  gang  syntes  så  generende, 
da  der  på  alle  ruter  var  så  sterke  bakker. 


Æreport  på  Dovrefjell  ved  kong  Carls  kroningsreise  i 1860. 
(Efter  lllustreret  Nyhedsblad»  for  1860). 


Nyere  samferdsel  sør-nord  over 
Dovrefjell  og  over  Røros. 

I 1840  fikk  Mjøsen  sitt  første  dampskib  og  i 1854  blev  Hovedbanen 
— Norges  første  jernbane  — åpnet  fra  Kristiania  til  Eidsvoll.  Med 
det  var  en  moderne  samferdsel  kommet  i stand  på  strekningen  Kri- 
stiania—Lillehammer,  et  godt  stykke  av  landets  viktigste  eldgamle 
hovedvei. 

Efter  1850  blev  også  mesteparten  av  hovedveien  gjennem  Gud- 
brandsdalen og  over  Dovrefjell  omlagt.  Ferdslen  på  denne  vei  var 
meget  stor.  Det  hendte  ikke  sjelden,  at  der  på  en  dag  blev  sendt 

avsted  40  hester  fra  Elstad  skyss-stasjon  i Ringebu.  En  del  av  denne 
trafikk  var  gjennemgangsferdsel  av  reisende  over  Dovrefjell  til  og 
fra  det  nordenfjellske.  Det  er  f.  eks.  opgitt,  at  skyss-stasjonene  på 
fjellstuene  Hjerkinn  og  Kongsvoll  i 1867  hadde  så  mange  som  21 
hester  hver;  likevel  kunde  hver  hest  bli  brukt  til  flere  turer  om 
dagen. 

Nogenlunde  svarende  til  Hovedbanen  langs  den  sydligste  del  av 
den  gamle  kongsveien  mellem  Sør-Norge  og  Trøndelag  blev  jernbane- 
linjen Trondhjem— Støren  langs  den  nordligste  del  av  nevnte  vei  åp- 
net i 1864.  Fremkomsten  blev  således  efterhånden  raskere  og  let- 
tere også  for  langveisfarende.  I en  utredning  i 1869  anfører  dr. 
O.  ].  Broch,  at  reisen  Kristiania- Trondhjem  på  den  bekvemme- 
ste  tid  av  året  tar  4 døgn  (d.  v.  s.  omtrent  det  halve  av  den  tid, 
som  gikk  med  25  år  tidligere).  Undtagelsesvis  blev  der  kanskje  reist 
på  noget  kortere  tid.  lalfall  gjorde  kong  Carl  det  på  kroning s- 
reisen  i 186  0.  På  Dovrefjell  kjørte  kongen  de  svære  bakkene 
over  Hjerkinnhøen,  hvor  veien  da  ennu  ikke  var  omlagt;  i bakke- 
heldet  på  nordsiden  av  høen,  i grenseskjellet  mellem  Gudbrandsdal 
og  Trøndelag,  var  reist  en  12V2  alen  høi  æreport,  se  foranstående 
billede.  Om  denne  reise  inneholder  «lllustreret  Nyhedsblad»  for  12. 
august  1860  en  beretning  sendt  fra  Trondhjem  nogen  dager  før.  Der 
heter  det:  «Kongen  kom  lørdag  aften  den  29.  henved  midnatt  . . . 
Det  lykkedes  ham  altså  å tilbakelegge  reisen  fra  Kristiania  hertil  i 
tre  dager.  Der  stod  skrekk  av  denne  forcerte  reise  blandt  bønderne, 
der  vanskelig  kunde  begripe,  hvorledes  der  f.  eks.,  som  mellem  et 
visst  skifte,  kunde  tilbakelegges  3 fjerdings  vei  i en  halv  time.  1 
Lesja,  hvor  hester  skal  skaffes  for  et  så  langt  distrikt,  har  man  kun 
derved  undgått  å si  folk  til  å møte  frem  til  skyss  i flere  mils  frastand, 
at  en  del  av  de  henved  40  hester,  som  kongen  benyttet,  også  møter 
frem,  når  dronningen  kommer,  da  der  skal  tiltrenges  omtrent  70.  Der 
er  således  og  blir  vel  ennu  mere  en  sådan  ferdsel  selv  oppe  på 
Dovrefjell,  at  rypene  venner  sig  av  med  å sitte  i veikanten,  for  kun 
å flyve  inn  i det  nærmeste  kjør,  mens  de  reisende  drar  forbi». 

Til  annen  ferdsel  kom  efterhånden  også  turisttrafikk.  Tidligere 
ekspedisjonschef  i Poststyrelsen  hr.  Thb.  Heyerdahl  har  oplyst,  at 
turisttrafikken  over  Dovrefjell  om  sommeren  var  i midten  av  sytti- 
årene blitt  så  stor,  at  befordringsmidlene  var  utilstrekkelige,  og  de 
skysshester  man  kunde  skaffe  blev  overanstrengte,  ikke  minst  ved 
privat  vognmannstrafikk  med  skyss-stasjonshester.  Posten  krevet 
samtidig  daglig  2 og  flere  hester  nordover,  1—2  sydover.  Efter  initia- 
tiv av  Veidirektøren  blev  derfor  i 1876,  1877  og  1878  kjørt  offentlige 
diligencer  om  sommeren  mellem  Lillehammer  og  Støren,  i det  første 
år  to  vogner  daglig  i hver  retning,  senere  mindre  hyppig.  Det  var 
vogner  til  fire  voksne  personer  inne  og  en  ved  siden  av  kusken,  med 
løst  tak  til  bruk  i regnvær;  de  kostet  opimot  1600  kr.  stykket,  hvor- 
til kom  seletøi  etc.  Det  offentlige  betalte  vognene  og  lønnet  tillike 

bestyrer,  fastsatte  ruter,  kostet  annonser  o.  1.  Skyss-stasjonene  le- 
verte hestene,  betalte  kusker  og  vedlikehold  av  materiellet  og  delte 
nettoutbyttet  efter  antallet  av  «hestemil»  hver  hadde  levert. 

Men  utviklingen  førte  med  sig,  at  de  omtalte  fremskritt  ikke  lenge 
kunde  tilfredsstille  trangen  til  bedre  kommunikasjon  mellem  det  søn- 
nen- og  nordenfjellske  Norge.  En  gjennemgripende  forandring  i de 
gamle  forhold  kom  endelig  med  åpningen  av  den  direkte  jernbane- 
forbindelse mellem  Trøndelag  og  Østlandet  over  Røros.  Den  flyttet 
samferdslen  mellem  de  store  landsdelene  sør  og  nord  over  på  en 
ny  linje,  efterat  hovedveien  i over  tusen  år  hadde  gått  gjennem  Gud- 
brandsdalen og  over  Dovrefjell. 

Jernbanelinjen  Kristiania— Røros— Trondhjem  omfatter  6 for- 
skjellige anlegg,  som  blev  utført  i løpet  av  29  år  — tidsrummet  fra 
1851  til  1880  — i følgende  orden: 


Anleggets  navn 

Strekning 

Km. 

Vedtatt 

år 

Åpnet 

år 

Norsk  Hoved-Jernbane  . . 

Kristiania— Eidsvoll  .... 

67,8 

1851 

1854 

Hamar— Grunnsetbanen  . . 

Hamar— Grunnset 

38,1 

1857 

1862 

Trondhjem  — Størenbanen  . . 

Trondhjem  — Støren 

51,0 

1857 

1864 

Grunnset— Åmotbanen  . . . 

Grunnset— Rena 

26,3 

1869 

1871 

Støren— Åmotbanen  .... 

Støren— Rena 

317,8 

1872 

1877 

Eidsvoll  — Hamarbanen  . . . 

Eidsvoll  — Hamar 

58,6 

1875 

1880 

Samlet  lengde  Kristiania— Trondhjem  561  km. 

Dengang  spørsmålet  om  å bygge  en  jernbane  fra  Kristiania  til 
Mjøsen  blev  reist  omkring  1845  hadde  man  neppe  tanke  på  en  senere 
fortsettelse  lengre  nordover  landet  av  denne  bane,  som  dog  fikk 
navnet  Norsk  Hoved-Jernbane.  Før  Stortinget  samtykket  i Ho- 
vedbanens anlegg,  vedtok  det  i 1848  en  jernbanelov.  Forslaget 
til  denne  lov  blev  gjennemgått  av  en  stortingskomité  med  professor 
Schweigård  som  formann.  Komitéen  uttalte:  «Til  betydeligere 
foretagender  av  denne  art  utenfor  det,  der  har  gitt  anledning  til  det 
foreliggende  lovforslag,  er  der  vel  mindre  utsikt.» 

Lenge  varte  det  dog  ikke,  før  også  andre  byer  og  bygder  ønsket 
å få  et  slikt  udmerket  samferdselsmiddel,  som  Hovedbanen  straks 
viste  sig  å være.  Følgen  var,  at  Stortinget  tre  år  efter  Hovedbanens 
åpning  vedtok  nye  jernbaner  fra  Lillestrøm  om  Kongsvinger  til 
svenskegrensen,  fra  Hamar  til  Grunnset  i Østerdalen  og 
fra  Trondhjem  til  Støren  i Guldalen  (møtestedet  for  hovedveiene 
Kristiania— Trondhjem  over  Dovre  og  Røros).  I likhet  med  Hoved- 
banen blev  — som  det  efter  utviklingen  dengang  ennu  var  naturlig  — 
de  tre  nye  baner  bygget  hovedsakelig  for  å lette  og  fremme  ferds- 
len innenom  de  enkelte  distrikter,  der  hvor  det  var  sterkere  trang  til 

det,  fordi  forholdene  lå  til  rette  for  større  trafikk.  (Som  alternativer 
for  en  del  av  Hovedbanen  og  for  hele  Trondhjem— Størenbanen  var 
der  tale  om  å nøie  sig  med  bare  hestejernbaner).  De  første  jern- 
baneanlegg tok  med  andre  ord  sikte  nærmest  bare  på  det,  man  nu 
kaller  lokaltrafikk.  Til  støtte  for  å få  bygget  de  omtalte  tre  ba- 
ner blev  dog  også  bl.  a.  nevnt  ferdslen  til  Sverige  over  Kongs- 
vinger, over  Østerdalen  og  (fra  Trondhjem)  over  Røros.  Om  man 
ved  siden  av  måtte  ha  hatt  for  øie  almene  landshensyn  med  lengre 
mål,  blev  de  neppe  fremholdt  med  nogen  vekt. 

Da  man  nogen  år  senere  søkte  å få  forlenget  en  av  de  ferdige 
baner,  blev  dog  også  landshensyn  gjort  gjeldende  ved  siden  av 
distriktshensyn.  I en  innbydelse,  som  i 1864  blev  utstedt  til  å tegne 
aktier  i en  bane  fra  Grunnset  2,3  mil  opover  Østerdalen  til  sammen- 
løpet  av  Rena  og  Glomma  i Åmot,  er  der  blandt  fordelene  ved  en 
slik  jernbane  også  fremholdt, 

at  banen  vil  kunne  påregne  en  langt  større  persontrafikk  enn  den,  som  nu  går 
gjennem  det  strøk,  hvor  banen  vil  bli  lagt.  Ved  den  nye  bane  og  de  eldre  ba- 
ner i syd  og  nord  i forbindelse  med  dampskibene  på  Mjøsen  og  på  Storsjøen  i 
Rendalen  og  en  ny  vei  fra  Åmotbanens  endepunkt  til  Storsjøen  vil  «veien  mel- 
lem  Kristiania  og  Trondhjem  over  Østerdalen  og  Kvikne  bli  både  kortere,  be- 
kvemmere  og  billigere  enn  veien  gjennem  Gudbrandsdalen,  og  det  vil  derfor 
visselig  bli  tilfellet,  at  en  stor,  måskje  den  største,  del  av  den  nu  gjennem  Gud- 
brandsdalen gående  betydelige  persontrafikk  vil  komme  til  å gå  over  Østerda- 
len, når  man  får  jernbane  også  på  strekningen  mellem  Elverum  og  Åmot  På 
veien  gjennem  Østerdalen  vil  man  da  få  : 

17  mils  jernbane  | 

10  » dampskibsfart  J tilsammen  47  mil, 

20  » landvei  j 

mens  man  på  veien  gjennem  Gudbrandsdalen  har: 

11  mils  jernbane  ] 

12  » dampskibsfart  j tilsammen  51  mil.» 

28  » landvei  I 

Her  hadde  man  altså  øie  for,  at  også  samferdslen  mellem  de  store 
landsdeler  sør  og  nord  burde  forbedres,  selv  om  kravene  efter  nu- 
tidens  fordringer  ennu  var  små. 

Men  snart  kom  landshensynene  langt  sterkere  til  orde,  så  de  le- 
det til  én  større  jernbaneplan.  Omtrent  samtidig  med,  at  de  på  Hed- 
mark og  i Østerdalen  tok  til  å arbeide  for  å få  Hamar— Grunnset- 
banen  forlenget  nordover  Østerdalen  til  Åmot,  blev  der  i Trøndelag 
reist  krav  på  forlengelse  av  Trondhjem— Størenbanen  sydover  Gul- 
dalen til  Røros.  Dette  krav  blev  i 1866  ved  et  andragende  til 
Regjeringen  fra  nogen  stortingsmenn  utvidet  til  å gjelde  anlegg  av  en 
jernbane  mellem  Grunnset  og  Støren,  endepunktene  i syd  og 
nord  for  de  daværende  eldre  baner.  1 en  i Trondhjem  i 1868  utstedt 
innbydelse  til  aktietegning  i den  påtenkte  nye  bane  heter  det: 

«Blandt  alle  de  forskjellige  jernbaneanlegg  i vårt  land,  som  i de  senere  år 
har  været  på  tale  eller  er  blitt  bragt  i forslag,  inntar  vel  forlengelsen  av  Trond- 
hjem— Støren-  og  Hamar  Elverumbanene  den  første  plass,  såsom  her  handles 
om  gjennemførelsen  av  et  system,  der  har  ligget  til  grunn  eller  stått  som  mål 
for  de  allerede  stedfundne  jernbaneanlegg  fra  Hamar  til  Elverum  og  fra  Trond- 
hjem  til  Støren,  det  vil  si  forbindelsen  mellem  Kristiania  og  Trondhjem,  mellem 
det  sønnenfjellske  og  nordenfjellske  Norge  ved  det  fullkomneste  hittil  opfundne 
befordringsmiddel,  en  lokomotivjernbane,  der  kunde  gå  som  en  hovedpulsåre 
midt  igjennem  den  beste  del  av  landet.  Fordelen  av  en  sådan  jernbaneforbin- 
delse, der  vil  gjøre,  at  avstanden  mellem  Kristiania  og  Trondhjem  beregnes  efter 
timer  istedenfor  efter  dager,  behøver  ikke  nærmere  å utvikles,  de  er  av  sig  selv 
innlysende.  Enhver  kjenner  dampens  virkninger  såvel  til  vanns  som  til  lands  i 
i denne  anvendelse.  Her  pekes  kun  på  : forminskelsen  av  de  lange  avstander, 
som  i vårt  tynnt  befolkede  land  er  den  verste  hemsko  på  den  materielle,  og  vi 
kan  gjerne  også  si  åndelige  utviklings  fremskritt  og  trivsel ; kreftenes  og  inter- 
essenes konsolidering,  forsvarsves?nets  fremme;  befordring  av  liv  og  virksom- 
het i alle  retninger. 

Men  når  gjennemførelsen  av  dette  jernbanesystem  er  av  så  stor  viktighet 
for  fedrelandet,  må  de  svake  begynnelser  dertil  fortsettes  og  stadigen  skride 
fremad,  om  målet  skal  nåes  — — — .» 

Også  Regjeringen  hadde  det  syn,  at  et  slikt  foretagende  vilde  være 
et  virksomt  middel  til  landets  utvikling. 

Under  de  videre  forarbeider  til  den  nevnte  nye  jernbaneplan  blev 
der  ikke  mere  nogen  tale  om  bare  den  først  påtenkte  lokale  bane- 
forlengelse  nordfra  til  Røros.  Målet  var  nu  blitt  et  fullstendig 
jernbaneanlegg  mellem  det  nordenfjellske  og  sønnen- 
fjellske ved  sammenknytning  av  Trondhjem-  og  Hamarbanene  og 
forlengelse  av  disse  til  Eidsvoll  (eller  Kongsvinger),  så  der  kunde 
bli  sammenhengende  jernbaneforbindelse  mellem  Tro  n d h j e m og 
Kristiania.  En  så  fremragende  mann  som  dr.  O.  J.  Broch  ut- 
arbeidet i 1869  en  beregning  over  rentabiliteten  av  et  slikt  anlegg. 
Men  så  opstod  der  en  viktig  meningsforskjell  om,  hvor  samme n- 
bindingsbanen  burde  føres  over  fjellet. 

Mellem  Støren  og  Østerdalen  blev  der  undersøkt  to  linjer. 
Den  ene  av  dem  gikk  gjennem  Guldalen  og  over  Røros  til 
Tynset;  den  annen  linje  fulgte  den  gamle  Dovrefjellvei  fra  Støren 
gjennem  Soknedalen  til  Rennebu  i Orkladalen  og  tok 
derfra  gjennem  Kvikne  over  til  Tynset.  Videre  sydover  Østerdalen 
var  linjen  gitt. 

Samtidig  hadde  man  også  opmerksomheten  rettet  på  muligheten 
av  å tilveiebringe  en  hensiktsmessig  jernbaneforbindelse  mellem  Trond- 
hjem og  Kristiania  over  Dovrefjell  og  gjennem  Gudbrandsdalen, 
i forbindelse  med  en  sidelinje  til  Romsdalen.  Men  man  fant,  at  en 
linje  gjennem  Østerdalen  gav  den  heldigste  forbindelse  mellem  det 
sønnenfjellske  og  nordenfjellske.  Efter  foretatte  undersøkelser  og 
beregninger  vilde  en  bane  gjennem  Gudbrandsdalen  og  over  Dovre- 
fjell bli  meget  dyrere  og  især  få  en  langt  ugunstigere  tracé  enn  gjen- 
nem Østerdalen.  Dovrelinjen  hadde  uheldigere  stigningsforhold  og  lå 
meget  hoiere  over  havet  enn  linjene  over  Røros  og  Kvikne.  De  sak- 

kyndige  med  tilslutning  av  Regjeringen  holdt  avgjort  på,  at  man  burde 
legge  banen  gjennem  Østerdalen. 

Det  blev  derfor  Røroslinjen  og  Kviknelinjen,  som  valget  kom 
til  å stå  mellem,  da  Stortinget  i 1872  skulde  avgjøre  det  landsviktige 
spørsmål  om,  hvor  den  nye  store  samferdselsveien  mellem  det  syd- 
lige og  nordlige  Norge  skulde  gå.  Regjeringen  foreslog  Røroslin- 
jen, og  den  seiret  ved  stortingsvedtaket  om  å bygge  Støren— 
Åmotbanen.  Hensynet  til  Røros  og  grubedriften  ved  Røros  verk 
gjorde  utslaget.  Dog  hadde  også  Kviknelinjen  mange  talsmenn, 
blandt  dem  Joh.  Sverdrup  med  flertallet  i vedkommende  stortings- 
komité. Linjen  over  Dovre  blev  derimot  bare  nevnt  leilighetsvis. 
Selv  de,  som  helst  ønsket  en  linje  gjennem  Gudbrandsdalen,  fant  efter 
de  foretatte  undersøkelser  ikke  å kunne  holde  på  denne  linje.  Joh. 
Sverdrup  uttalte  dog,  at  der  måskje  ikke  vilde  gå  så  rett  lang  tid 
hen,  før  der  vilde  bli  spørsmål  om  å legge  en  jernbane  fra  Gudbrands- 
dalen til  Trondhjem.  Det  var  for  ham  et  argument  for  Kviknelinjen, 
fordi  denne  i en  lengde  av  henved  50  km.  faller  sammen  med  Dovre- 
linjen.  Men  der  blev  ikke  da  tatt  op  noget  forslag  om,  at  man  skulde 
velge  linjen  gjennem  Gudbrandsdalen  istedenfor  linjen  gjennem  Øster- 
dalen. Disse  dalene  kom  således  til  å bytte  plass  som  gjennem- 
gangsstrøk  for  den  gamle  landsferdsel  sør-nord. 

Med  sine  318  km.  er  Støren— Åmotbanen  (linjen  fra  Støren  til 
Rena)  det  lengste  underett  besluttede  norske  jernbaneanlegg.  På 
grunn  av  det  gunstige  terreng  i Østerdalen  og  andre  forhold  tok  det 
likevel  bare  5 år  å bygge  denne  bane.  Den  blev  ferdig  i 1877,  og 
dermed  hadde  man  en  sammenhengende  jernbaneforbindelse  Trond- 
hjem-Hamar,  som  fikk  navnet  Rørosbanen.  For  å komme  vi- 
dere fra  Hamar  til  Kristiania  måtte  man  ennu  nogen  år  bruke  damp- 
skib  over  Mjøsen  til  Eidsvoll,  hvor  skibet  korresponderte  med  Ho- 
vedbanen. (Mens  der  i vintertiden  ikke  gikk  dampskib  mellem  Hamar 
og  Eidsvoll,  måtte  man  på  denne  strekning  fremdeles  bruke  hesteskyss. 
Man  kjørte  isen  over  Mjøsen,  når  denne  var  farbar,  ellers  tok  man 
landveien.  En  del  reisende  gikk  da  ikke  innom  Hamar,  men  brukte 
en  noget  østligere  vei  mellem  Hørsand  og  Tangen). 

Ved  fullførelsen  av  Eidsvoll  — Hamarbanen  i 1880  blev  så 
de  mange  enkeltvis  byggede  banestrekninger  knyttet  sammen  til  en 
direkte  jernbaneforbindelse  Kristiania— Trondhjem,  om  enn 
uheldigvis  med  forskjellig  sporvidde  for  Hovedbanen  og  Eids- 
voll—Hamarbanen  på  den  ene  side  og  Rørosbanen  på  den  annen 
side.  Denne  forskjell  var  opstått  på  den  måten,  at  den  første  bane 
blev  bygget  efter  det  almindelige  européiske  jernbanesystem  med  en 
sporvidde  av  1,435  m,  såkalt  normal  sporvidde  eller  bredspor.  Men 
da  Hamar— Grunnsetbanen  og  Trondhjem  — Størenbanen  skulde  an- 
legges, søkte  man  å finne  en  billigere  byggemåte,  som  stod  bedre  i 
forhold  til  landets  økonomiske  evne  og  fordringene  på  den  tid.  Derfor 

utstyrte  man  disse  to  baner  tarveligere  enn  Hovedbanen  og  valgte 
en  smalere  sporvidde  (1,067  m ),  som  man  mente  var  tilstrekkelig  for 
den  påregnelige  trafikk  over  disse  korte  baner.  Selv  om  man  alt 
dengang  hadde  hatt  som  bestemt  mål  senere  å knytte  banene  sam- 
men, vilde  der  vel  efter  datidens  forhold  neppe  være  blitt  lagt  større 
vekt  på  ulempene  ved  togbytte  og  omlastning  på  en  mellemstasjon. 
1 den  første  proposisjon  om  anlegg  av  jernbane  mellem  Støren  og 
Grunnset,  fremsatt  i 1869,  er  der  endog  spørsmål  om  av  økonomiske 
hensyn  ytterligere  å innskrenke  sporvidden.  Dette  blev  der  dog  ikke 
noget  av,  så  hele  Rørosbanen  fikk  ens  smal  sporvidde.  Eidsvoll— 
Hamarbanen  skulde  efter  det  første  stortingsvedtak  i 1875  bygges 
smalsporet;  men  det  blev  året  efter  gjort  om  til  bredsporet.  Meråker- 
banen,  åpnet  året  efter  Eidsvoll— Hamarbanen,  og  den  senere  anlagte 
Hell— Sunnanbane  blev  også  bygget  med  bredspor.  På  denne  må- 
ten fikk  man  to  sporbrudd  på  en  hovedlinje. 

Som  foran  oplyst  var  der  alt  gjort  store  forbedringer  i fremkom- 
sten sør-nord,  før  Rørosbanen  kom  til,  så  reisetiden  Kristiania— 
Trondhjem  var  blitt  forkortet  fra  omkring  8 dager  i 1840-årene  til  4 
dager  i 1860-årene,  når  omstendighetene  var  heldige.  Rørosbanen 
forkortet  reisetiden  Kristiania— Trondhjem  til  2 dager,  regnet  efter  de 
tog-  og  dampskibsruter,  som  gjaldt  sommeren  1880.  Man  reiste  da 
første  dag  fra  Kristiania  kL  9,00  fm.  og  kom  til  Koppang  kl. 
8,45  em.,  neste  dag  fra  Koppang  kl.  7,40  fm.,  til  Trondhjem  kl. 
8,55  em. 

Efter  den  togordning,  man  fikk  ved  åpningen  av  den  sammen- 
hengende jernbaneforbindelse  Kristiania— Trondhjem  i november  1880 
kunde  man  reise  fra  Kristiania  den  ene  dag  kl.  7,25  fm.,  over- 
natte på  Tynset  og  være  i Trondhjem  den  annen  dag  kl.  4,30 
em.  Til  den  bekvemmere  reise  kom  der  således  foreløbig  ikke  nogen 
større  forkortelse  av  reisetiden  i forhold  til  ruten  sommeren  samme 
år.  Men  forbedringer  fulgte  litt  efterhvert.  De  første  nattog  på 
Rørosbanen  (i  togtabellene  kalt  blandede  tog)  blev  kjørt  allerede 
sommeren  1881  efter  følgende  rute:  fra  Kristiania  kl.  4,05  em.,  til 
Trondhjem  neste  dag  kl.  4,20  em.,  fra  Trondhjem  kl.  11,00  fm.,  til 
Kristiania  neste  dag  kl.  11,40  fm.  Alle  dager  i to  av  sommermåne- 
dene 1882  gikk  der  nattog,  som  blev  benevnt  persontog  og  stop- 
pet ved  de  aller  fleste  stasjoner,  med  avgang  fra  Kristiania  kl.  3,04 
em.  og  ankomst  til  Trondhjem  kl.  11,40  neste  formiddag,  fra  Trond- 
hjem 2,45  em.,  til  Kristiania  11,15  fm.  Dermed  var  reisetiden  om 
sommeren  bragt  ned  til  under  1 døgn  eller  omtr.  2OV2  time.  1 som- 
merruten  for  1884  finner  man  ikke  igjen  de  nevnte  persontog;  iste- 
det  er  der  opført  hurtigtog  Kristiania— Trondhjem  og  omvendt  2 
ganger  i uken  fra  16.  juni  til  17.  august,  med  stopp  ved  bare  de 
større  stasjoner  og  en  kjøretid  av  knapt  18  timer.  Noget  større  er 
reisetiden  Kristiania— Trondhjem  senere  ikke  blitt  forkortet  (den  har 
været  nede  i 15  — 16  timer  og  utgjør  sommeren  1921  omkr.  17  timer). 

Derimot  er  togordningen  på  andre  måter  blitt  meget  forbedret  særlig 
ved  kjøring  av  både  natthurtigtog  og  daghurtigtog  hele  året.  De 
reisende  har  også  fått  større  bekvemmeligheter,  bl.  a.  ved  innsetning 
av  sovevogner. 

I motsetning  til  den  for  landsferdslen  sør-nord  før  brukte  vei  over 
Dovre  tok  Rørosbanen  ikke  bare  persontrafikken  Kristiania— 
Trondhjem ; men  jernbanen  fikk  også  mere  gjennemgangstrafikk 
av  gods  mellem  Sør-Norge  og  Nord-Norge.  Næringsveienes  og 
landets  opkomst  førte  etterhånden  til  en  sterkere  utvikling  av  gods- 
trafikken, bl.  a.  ved  befordring  av  fiskeriprodukter  fra  Nord-Norge 
til  både  de  sydlige  landsdeler  og  til  utlandet. 

Følgende  tall  vil  gi  et  lite  inntrykk  av,  hvorledes  både  person-  og 
godsferdslen  her  har  utviklet  sig: 


Gjennemgangstrafikk  Hamar— Trondhjem  og  omvendt 
over  Røros. 


År 

Samlet  antall 
reisende 

Samlet  antall  tons 
il-  og  fraktgods 

Antall  tons  om- 
lastet  på  Hamar 

1877 

1 010 

219 



Vi- 

30/6  1878 

2 855 

621 

— 

V7 

1878- 

» 

1879 

6 346 

1 068 

— 

» 

1879  — 

1880 

6 704 

1 243 

— 

» 

1880— 

» 

1881 

7 369 

3 861 

2 621 

» 

1881  — 

> 

1882 

8 822 

6 343 

4 544 

1882- 

» 

1883 

9 831 

6 425 

5 167 

» 

1883- 

1884 

10  006 

6 792 

5 259 

» 

1884- 

» 

1885 

10  138 

6 071 

4 497 

1890- 

* 

1891 

13  865 

8 346 

7 233 

» 

1895  — 

» 

1896 

17  276 

12  053 

11  061 

» 

1900— 

* 

1901 

24  464 

18  259 

16  988 

1905— 

» 

1906 

30  869 

19  978 

18  469 

» 

1907- 

1908 

33  851 

23  401 

21  660 

1910— 

» 

1911 

36  997 

46  861 

44  790 

» 

1914— 

» 

1915 

53  602 

42  989 

41  125 

» 

1915- 

» 

1916 

52  574 

* 82  405 

80  058 

» 

1916- 

» 

1917 

59  929 

71  851 

69  336 

» 

1917- 

» 

1918 

59  657 

73  115 

69  443 

» 

1918- 

» 

1919 

63  846 

84  768 

81  350 

1919  - 

1920 

75  243 

78  663 

76  163 

* Herav  omtr.  19  000  tons  sild  fra  Trondhjem  til  Tyskland. 

Forslag  og  stortingsbeslutning  om 
anlegg  av  Dovrebanen. 

Dette  omriss  av  de  motiver  og  forarbeider,  som  førte  til  beslut- 
ningen om  anlegg  av  Dovrebanen,  omfatter  følgende  punkter: 


Svakhet  ved  Rørosbanen  som  gjennemgangsbane side  23 

Initiativer  til  stambane  midt  efter  landet » 23 

Jernbaneplanen  av  1908  med  proposisjon  om  Dovrebane  . . » 25 

Jernbanestyrelsens  forslag » 26 

Svakhet  ved  Rørosbanen  som  gjennemgangsbane.  For 

samferdslen  mellem  Sør-Norge  på  den  ene  side  og  Trøndelag  med 
hele  Nord-Norge  på  den  annen  side  var  som  foran  påpekt  åpningen 
i 1880  av  den  sammenhengende  jernbanelinje  Kristiania 
— Trondhjem  over  Røros  et  avgjørende  stort  fremskritt,  som 
innledet  en  ny  tid.  Men  denne  linje  kunde  likevel  ikke  i lengden 
svare  til  utviklingens  krav.  Årsaken  til  det  var  de  to  sporvidder.  Det 
smale  spor  med  sporbruddene  på  Hamar  og  i Trondhjem  blev  etter- 
hånden en  mere  og  mere  følelig  svakhet  ved  Rørosbanen  som  gjennem- 
gangsbane for  trafikken  nord-syd.  Naturlig  nok  kom  det  derfor  snart 
på  tale  å bygge  om  Rørosbanen  til  bredspor  for  på  den  måten  å få 
en  jernvei,  som  kunde  være  fullt  tjenlig  for  en  rasjonell  utvikling  av 
samferdslen  mellem  det  norden-  og  sønnenfjellske. 

En  ombygging  av  hele  Rørosbanen  blev  første  gang  nærmere 
drøftet  i 1884—85.  Indredepartementet  forela  Stortinget  i 1885  en 
utredning  av  saken.  I denne  var  det  fremholdt,  at  ombygging  av 
Rørosbanen  vilde  kunne  fremme  en  sterkere  utvikling  av  gjennemgangs- 
trafikken,  og  at  både  almindelige  driftshensyn  og  især  militære  hen- 
syn talte  for  ombygging.  På  den  annen  side  blev  det  fremhevet,  at 
Rørosbanens  transportevne  enda  langt  fra  var  utnyttet,  og  at  den 
almindelige  trafikk  over  sporbruddet  på  Hamar  ennu  ikke  var  og  visse- 
lig heller  ikke  i en  nær  fremtid  vilde  bli  stor  nok  til  å gjøre  en  om- 
byssi^S  nødvendig  eller  økonomisk.  Utgiftene  blev  skjønsmessig 
anslått  til  rundt  10  millioner  kroner.  Som  forholdene  var,  fant 
departementet  en  ombygging  ikke  å være  økonomisk  berettiget. 
Heller  ikke  Stortingets  jernbanekomité  i 1885  eller  Kommunikasjons- 
kommisjonen  av  1886,  undtagen  et  militært  medlem,  var  for  ombygging. 

Rett  lenge  varte  det  dog  ikke,  før  saken  kom  op  igjen.  Således 
fremholdt  Generalstaben  i 1890,  at  forsvaret  nødvendig  krevet,  at 
Rørosbanen  snarest  blev  bygget  om  til  bredspor.  Men  dette  krav  fikk 
nu  en  medbeiler. 

Initiativer  til  stambane  midt  efter  landet.  Spørsmålet  om 
en  bedre  forbindelse  mellem  det  sønnen-  og  nordenfjellske  sammen 


23 


med  mange  andre  jernbanekrav  avfødte  en  større  tanke:  jernbane 
over  Dovrefjell  som  ledd  i en  stor  fremtidig  central- 
bane  fra  Sørland  til  Nordland. 

For  en  del  var  jo  dette  bare  det  samme,  som  var  blitt  forkastet 
dengang,  da  Stortinget  i 1872  valgte  linjen  over  Røros  for  sammen- 
bindingsbanen  syd-nord.  Men  i sin  omfattende  helhet  var  det  en  ny 
tanke,  som  viste  de  store  og  lange  mål  for  fremtidig  norsk  jernbane- 
bygging.  Nogenlunde  samlet  synes  tanken  å være  kommet  offentlig 
frem  første  gang  i 1890.  Chefen  for  Jernbaneundersøkelsene  leverte 
så  i 1891  en  fremstilling  av  de  undersøkelser,  som  inntil  den  tid  var 
foretatt  i de  forskjellige  landsdeler,  og  de  hovedresultater,  som  under- 
søkelsene hadde  ført  til.  (Fremstillingen  er  trykt  som  bilag  til  den  kgl. 
proposisjon  av  1891  om  anlegg  av  Kristiania— Gjøvikbanen  og  Bergens- 
banen). Undersøkelseschefen  fant,  at  de  fremsatte  banekrav  tilknyttet 
de  baner,  som  alt  var  bygget  eller  vedtatt,  samlet  sig  først  i en  cen- 
trallinje  efter  landets  lengderetning,  en  linje  som  han 
trakk  op  i store  drag  fra  Kristiansand  til  Røsvik  i Salten. 

1 et  møte  på  Eidsvoll  i mars  1893  vedtok  utsendinger  fra  flere 
fylker  en  forestilling  til  Regjeringen  om  nybygging  av  jernbaner,  med 
tilslutning  til  anlegg  av  en  centralbane  Kristiansand— Nordland  over 
Dovrefjell.  Fordelene  som  skulde  være  ved  å bygge  en  ny  forbindelses- 
linje midt  efter  landet  istedenfor  å bygge  om  Rørosbanen  blev  der- 
nest nærmere  påpekt  i en  fremstilling  av  overingeniør  Svanøe,  frem- 
lagt i 1895  og  trykt  som  stortingsdokument.  En  midtlinje  ført  over 
Dovrefjell  vilde  med  sine  forgreninger  bli  en  sammenbindingsbane 
«ifra  grensen  og  ut  til  de  drivende  garn»,  en  riksbane  av  første  rang. 
1 årene  fra  1893  og  utover  fremkom  der  forøvrig  fra  de  nærmest  inter- 
esserte distrikter  en  rekke  andragender  og  forestillinger  til  Regje- 
ringen og  Stortinget  om  anlegg  av  jernbane  fra  Gudbrandsdalen  over 
Opdal  til  Molde  og  det  nordenfjellske  jernbanenett. 

Så  tok  Arbeidsdepartementet  (statsråd  Løvland)  spørsmålet  op  i 
en  foreløbig  utredning  om  fremtidig  jernbanebygging,  fremlagt  for 
Stortinget  i 1899  og  knyttet  til  en  arbeidsplan  for  fremme  av  de  jern- 
baneanlegg, som  var  vedtatt  i 1894  og  1898  (Kristiania— Gjøvikbanen, 
Bergensbanen  m.  fl.).  Der  sier  departementet  bl.  a.: 

«Alle  synes  enige  om,  at  der  i en  nærmere  fremtid  må  fattes  be- 
slutning om  tilveiebringelse  av  en  mere  tilfredsstillende  jern- 
baneforbindelse mellem  det  sønnenf jellske  og  det 
nordenfjellske  enn  den  nuværende  jernbane  med  sporbruddet 
på  Hamar  og  i Trondhjem,  og  der  vil  da  bli  spørsmål  om  enten  å 
ombygge  banen  fra  Hamar  til  Trondhjem  til  bredt  spor  eller  å føre 
hovedlinjen,  ved  Gudbrandsdalsbanens  forlengelse,  nordover 
til  Trondhjem  og  sydover  til  Gjøvik  i tilslutning  til  Nordbanen.  . . . 

Departementet  er  tilbøielig  til  å anta,  at  hovedforbindelsen  fra  det 
nordenfjellske  bør  føres  over  Dovre  gjennem  Gudbrandsdalen.  For 

denne  linje  taler  både  almindelige  hensyn  til  gjennemgangsforbindelsen 
og  hensyn  til  den  trafikk  og  virksomhet,  banen  vilde  skape  i de 
direkte  interesserte  distrikter.  . . . 

Tiden  er  formentlig  nu  kommet  til  å forberede  byggingen  av 
de  gjenstående  stambaner  ikke  alene  som  særskilte  anlegg  for  de 
nærmest  interesserte  distrikter,  men  først  og  fremst  som  avsluttende 
ledd  i et  helt  sammenhengende  riksbanenett,  der  samler  interessene 
fra  det  hele  land  og  kaller  dem  til  samvirken.  ...» 

Det  var  en  slik  landsplan,  som  departementet  forutsatte  utarbeidet, 
og  det  hadde  ansett  det  for  sin  plikt  i tide  å tilråde  forberedelse  av 
det  fortsatte  arbeide  for  opgavens  heldige  løsning  i en  vel  forberedt 
plan.  Departementet  anbefalte  da  til  nærmere  overveielse  og  behand- 
ling en  plan,  som  omfattet  en  sammenhengende  stambane 
Kristiansand  — Kongsberg—Hønefoss—Gjøvik  — Otta  — 
Støren  — Trondhj  em  — Mosjøen  med  forskjellige  sidelinjer, 
bl.  a.  til  Romsdalen,  enn  videre  nogen  sidelinjer  til  Bergensbanen. 

Til  nevnte  utredning  av  Arbeidsdepartementet  knyttet  statsminister 
Steen  og  statsrådene  Wexelsen,  Qvam  og  Holst  den  bemerkning,  at 
det  er  av  høieste  viktighet  såvel  i nasjonaløkonomisk  henseende  som 
av  forsvarshensyn,  at  en  sammenhengende  bredsporet  jernbanefor- 
bindelse mellem  Kristiania  og  Trondhjem  over  Vestoplandene,  Lille- 
hammer og  Dovre  snarest  mulig  kommer  istand. 

Arbeidsdepartementets  utredning  av  1899  foranlediget  dengang  ikke 
nogen  avgjørelse  eller  uttalelse  fra  Stortingets  side,  men  gav  ret- 
ningslinjen for  fortsatt  arbeide,  som  førte  frem  til  den 

store  jernbaneplan  av  1908. 

I 1894—96  blev  jernbane  ferdig  gjennem  Gudbrandsdalen  så  langt 
som  fra  Lillehammer  til  Otta.  Stortinget  i 1907  vedtok  å for- 
lenge denne  bane  videre  opover  dalen  til  Dombås  og  besluttet  sam- 
tidig, at  tingets  jernbanekomité  (forsterket  med  2 mann)  skulde  tre  sammen 
før  det  følgende  Storting  for  å avgi  innstilling  til  dette  om  plan  for 
jernbanebyggingens  fortsettelse  forøvrig.  Forutsetningen  var  at  den 
nødvendige  proposisjon  fra  Regjeringen  til  Stortinget  1908  skulde  fore- 
ligge i november  1907  og  da  bli  sendt  konfidentiellt  til  komitéen. 

Den  kongelige  proposisjon  med  den  store  jernbaneplan  — St.  prp. 
nr.  19/1908,  et  verk  på  nesten  550  sider  foruten  mange  grafiske  frem- 
stillinger  og  karter  — er  datert  12.  november  1907,  foredraget  av  stats- 
råd Brunchorst  og  fremlagt  enstemmig  av  ministeriet  Løvland. 

Proposisjonen  omfattet  seks  forskjellige  nye  anlegg.  De  fleste  av 
disse  falt  helt  sammen  med  den  plan,  som  Arbeidsdepartementet 
hadde  anbefalt  i den  før  nevnte  foreløbige  utredning  av  1899.  For- 
rest blandt  de  foreslåtte  nybygg  opførte  departe- 
mentet nu  en  jernbane  fra  Dombås  over  Dovrefjell  til  Støren 

med  ombygging  til  bredt  spor  av  jernbanen  fra  Stø- 
ren til  Trondhjem.  En  slik  bane  vilde  tilfredsstille  kravet  på  en 
bedre  forbindelse  mellem  det  nordenfjellske  og  sønnenfjellske,  og  den 
vilde  bli  et  ledd  i den  påtenkte  store  stambane  midt  efter  landet. 

Der  rådet  nu  større  enighet  om,  at  en  bedre  gjennemgangsbane 
nord-syd  var  blitt  nødvendig.  Men  utenfor  Regjeringen  var  man  frem- 
deles ikke  enig  om  den  heldigste  måten  å løse  kravet  på,  noget  som 
kom  til  orde  også  i proposisjonen  og  især  under  sakens  behandling 
i Stortingets  jernbanekomité  og  i selve  Stortinget. 

Før  Regjeringen  fremsatte  proposisjon  hadde  lernbanestyrelsen 
i februar  1907  lagt  frem  en  nærmere  utredning  om  forskjellige  nye 
linjer  og  forslag  til  plan  for  jernbanebyggingens  fortsettelse,  referert 
i proposisjonen.  Jernbanestyrelsen  anbefaler  der  i første  rekke  om- 
bygging  av  Rørosbanen  til  bredsporet.  Dette  blir  motivert 
med,  at  sporbruddene  på  Hamar  og  i Trondhjem  er  til  stor  ulempe 
for  gjennomgangstrafikken,  en  ulempe  som  stedse  vil  bli  større,  efter- 
som  trafikken  utvikler  sig.  Der  er  også  varer,  som  sporbruddet  med 
omlastning  blir  en  avgjørende  hindring  for  å sende.  Overfor  fiske- 
forsendelser  i større  omfang  til  Danmark  og  Tyskland  med  jernbane 
må  man  frykte  for,  at  sporbruddene  kan  bli  skjebnesvangre,  navnlig 
ved  det  at  forsendelse  over  Storlien  gjennem  Sverige  kan  skje  i samme 
vogn  hele  veien.  En  ombygging  av  Rørosbanen  nu  [d.  v.  s.  i 1907]  er 
også  særlig  ønskelig,  fordi  man  med  det  første  må  gå  til  helt  å bygge 
om  en  stor  del  av  trebroene  på  banen,  da  disse  broene  ikke  i lengden 
kan  tåle  den  større  påkjenning,  som  nyanskaffede  tyrgre  lokomotiver 
og  vogner  har  ført  med  sig.  Videre  fremholder  Jernbanestyrelsen 
bl.  a.  følgende: 

«En  bredsporet  Rørosbane  stiller  sig  i driftsteknisk  henseende 
vesentlig  gunstigere  enn  de  øvrige  alternativlinjer  til  forbindelse  med 
det  nordenfjellske;  således  er  den  virtuelle  lengde,*  der  karakteriserer 
stignings-  og  kurveforholdene,  ca.  100  km.  kortere  for  den  nuværende 
bane  enn  for  Dovrebanen  over  Støren,  og  selvfølgelig  vil  vedlikeholdet 
av  linjen  for  Dovrebanen,  der  fører  over  høifjellet,  medføre  vesentlig 
større  utgifter  og  større  usikkerhet  for  togenes  regelmessige  gang  enn 
den  tilsvarende  strekning  på  den  nuværende  bane.2> 

Jernbanestyrelsens  utredning  inneholder  forøvrig  omkostnings- 
overslag  m.  v.  for  såvel  Dovrebane  til  Støren  og  Heimdal  som  om- 
bygging  av  Rørosbanen.  Det  gamle  alternativ  om  en  Kviknebane  kom 
med  i diskusjonen  først  nogen  måneder  senere. 

I motsetning  til  Jernbanestyrelsen  holdt  departementets  tekniske 
konsulent  og  de  militære  autoriteter  på  anlegg  av  en  Dovrebane 

* Den  virtuelle  lengde  av  en  jernbane  vil  si  banens  lengde  med  stigninger  og 
kurver  omsatt  i en  horisontal  rettlinjet  bane,  som  skulde  gi  samme  arbeide  for  trekk- 
kraften  som  den  virkelige  bane. 

istedenfor  ombygging  av  Rørosbanen.  Det  siste  blev  visstnok  tid- 
ligere krevet  fra  militær  side,  men  var  nu  blitt  opgitt  til  fordel  for 
Dovrebane. 

Arbeidsdepartementet  gjør  i sin  motivering  av  proposisjonen  først 
nogen  almindelige  bemerkninger,  hvor  det  bl.  a.  sier,  at  der  nu  neppe 
turde  være  synderlig  tvil  om,  at  forbindelsen  mellem  det  norden- 
fjellske  og  sønnenfjellske  må  forbedres.  1 er  følgende  eget 
avsnitt  om  Dovrebane  eller  ombygging  av  Rørosbanen  fortsetter 
departementet  således: 

«Den  nuværende  jernbaneforbindelse  mellem  det  nordenfjellske 
og  det  sønnenfjellske  Norge  med  bredt  spor  nordenfor  Trondhjem, 
smalt  spor  mellem  Trondhjem  og  Hamar  og  bredt  spor  sønnenfor 
Hamar  er  overordentlig  uheldig  og  medfører  en  mengde  vanskelig- 
heter av  forskjellig  art.  Dette  gjelder  såvel  for  den  almindelige  daglige 
trafikk  som  for  militærtransporter.  Man  må  i denne  henseende  ikke 
alene  se  hen  til  de  ulemper  og  direkte  utgifter,  som  sporbruddet 
i sig  selv  medfører.  Indirekte  er  der  ved  sporbrudd  på  hovedlinjen 
mellem  Trondhjem  og  Kristiania  forbundet  ytterligere  ulemper  av 
meget  vesentlig  art,  idet  der  er  varer,  som  vanskelig  tåler  omlastning 
eller  ialfall  forringes  ved  tidstap  eller  ved  å utsettes  for  luftens  på- 
virkning m.  V.,  når  de  på  sporbruddstasjonen  skal  omlastes  fra  den 
ene  vogn  til  den  annen.  Dette  er  således  til  dels  tilfellet  med  fersk 
sild  og  fersk  fisk.  Man  skal  i denne  forbindelse  også  henvise  til,  hvad 
der  av  Jernbanestyrelsen  er  anført  om  faren  ved,  at  fiskeforsendelser 
i større  omfang  til  Danmark  og  Tyskland  vil  kunne  gå  over  Storlien  gjen- 
nem  Sverige,  hvorved  opnåes  forsendelse  i samme  vogn  den  hele 
vei.  Videre  skal  man  alene  nevne  de  store  og  vesentlige  ulemper, 
som  et  sporbrudd  på  Rørosbanen  har  for  utnyttelsen  av  det  rullende 
materiell. 

Allerede  lenge  har  der  været  spørsmål  om  forandring  i disse  for- 
hold, idet  der  fra  først  av  reistes  krav  på  ombygging  av  Rørosbanen 
til  bredt  spor,  mens  senere  spørsmålet  om  å flytte  gjennemgangs- 
trafikken  og  hovedforbindelsen  mellem  det  nordenfjellske  og  sønnen- 
fjellske over  til  den  projekterte  nye  bane  over  Dovre  er  trådt  mere  i 
forgrunnen.  Departementet  er  for  sitt  vedkommende  ikke  i tvil  om, 
at  en  forbedring  i disse  forhold  er  i høi  grad  påkrevet  og  bør  komme 
i første  rekke,  når  nu  spørsmålet  om  en  fortsettelse  av  vår  jernbane- 
bygging  skal  avgjøres. 

Departementet  antar,  at  der  ikke  kan  bli  spørsmål  om  for  tiden 
både  å bygge  en  Dovrebane  og  å ombygge  Rørosbanen,  hvorfor 
der  nu  i så  henseende  må  treffes  et  valg.  Det  er  mulig  at  der  senere 
kan  bli  spørsmål  om  begge  disse  forbindelser,  men  for  tiden  kan 
man  kun  opta  den  ene.» 

Derefter  går  departementet  over  til  omkostningene,  som  det 
efter  foreliggende  overslag  opfører  med  rundt  17  millioner  kroner  for 

en  Dovrebane  Dombås— Støren— Trondhjem  (med  nogen  ekstrafor- 
føininger  på  strekningen  Hamar— Otta)  og  med  12,6  millioner  kroner 
for  en  ombygging  av  Rørosbanen.  Fra  det  siste  beløp  kunde  det  gå  an 
å trekke  2V2  million  kroner  som  kapitalverdi  av  årlige  mindreutgifter, 
som  man  ved  å spare  omlastningene  m.  v.  muligens  vilde  få  i driften 
av  en  ombygget  Rørosbane.  Bortsett  fra  denne  usikre  driftsbesparelse, 
vilde  merutgiften  for  en  Dovrebane  sammenlignet  med  den  om- 
byggede  bane  bli  bare  4,4  millioner  kroner. 

Disse  beløp  skulde  bli  noget  høiere,  om  man  tar  hensyn  til,  at 
Hamar— Elverumbanen  rimeligvis  bør  bygges  om  av  hensyn  til  forbindelse 
med  Solørbanen,  beregnet  til  1,7  millioner  kroner.  Til  gjengjeld  går  man 
ut  fra,  at  det  blir  overveiet  å utsette  eller  innskrenke  ombygging  av 
trebroene  på  Rørosbanen,  dersom  gjennomgangstrafikken  blir  over- 
ført til  en  ny  bane  over  Dovrefjell. 

Efter  dette  skulde  man  for  en  merutgift  av  rundt  4,4  eller  6,9  mil- 
lioner kroner  i forhold  til  ombygging  av  Rørosbanen  få  en  ny  hoved- 
forbindelse mellem  det  nordenfjellske  og  sønnenfjellske.  Ved  å ta  med 
ombygging  Hamar— Elverum  skulde  tallene  stige  til  6,1  eller  8,6 
millioner  kroner. 

Departementet  finner,  at  et  offer  som  dette  ikke  er  for  stort,  når 
man  ser  hen  til  de  fordeler,  som  er  å opnå  ved  det. 

I så  henseende  er  vesentlig  vekt  å legge  på  de  militære  for- 
deler ved  å få  en  bane,  som  i motsetning  til  Rørosbanen  ligger  trygt 
til  mot  avbrytningsforsøk.  Man  henviser  her  til  uttalelsene  fra  de 
militære  autoriteter  i det  hele  og  til  hvad  disse  har  anført  om  en 
fordelaktigere  utnyttelse  av  det  bredsporede  materiell  ved  sammen- 
knytning  av  jernbanene  sønnenfjells  og  nordenfjells.  En  slik  sammen- 
knytning  vil  man  nok  også  få  ved  å bygge  om  Rørosbanen  til  bred- 
spor.  Men  ser  man  videre  hen  til  en  Dovrebane  som  ledd  i den 
projekterte  stambane  gjennem  landet  fra  Nordland  til  Kristiansand, 
må  man  tillegge  Dovrebanen  en  langt  større  betydning  enn  en  bane 
over  Røros. 

På  grunn  av  Dovrebanens  centrale  stilling  i landets  jernbanenett 
må  man  gå  ut  fra,  at  denne  bane  før  eller  senere  vil  bli  bygget,  så 
spørsmålet  i virkeligheten  bare  gjelder,  om  tiden  til  det  nu  er  inne. 

Stor  vekt  legger  departementet  også  på,  at  der  ved  anlegg  av  en 
Dovrebane  istedenfor  en  ombygging  av  Rørosbanen  blir  inndratt 
i jernbanenettet  nye  distrikt  er  med  store  utviklingsmuligheter. 
Især  vil  banen  få  betydning  for  fremme  av  bergverksdriften. 
Efter  uttalelse  fra  sakkyndige  skulde  banen  nogenlunde  snart  kunne 
påregne  en  kistransport  av  noget  over  100  000  tons  årlig  fra  tidligere 
kjente  kisforekomster  (Undal,  Vårstigen,  Kvikne  m.  fl.).  Forøvrig  går 
Dovrebanen  gjennen  et  forholdsvis  lite  undersøkt  kisfelt  med  mulig- 
het for  å opta  hittil  ukjente  forekomster. 

Av  )ernbanestyrelsen  var  fremholdt,  at  en  bredsporet  Rørosbane  i 
driftsteknisk  henseende  er  den  heldigste  linje  til  det  norden- 

fjellske,  med  en  omtr.  100  km.  kortere  virtuell  lengde  enn  Dovre- 
banen. Denne  går  over  høifjellet,  hvor  der  blir  større  utgifter  til  ved- 
likehold og  større  usikkerhet  i tog-gangen  enn  på  tilsvarende  strekning 
av  Rørosbanen.  Efter  departementets  opfatning  kan  man  imidler- 
tid ikke  bedømme  forholdet  mellem  linjene  efter  forskjellen  i vir- 
tuell lengde.  Denne  gir  for  disse  linjer  liten  veiledning.  Lengden 
Trondhjem— Kristiania  er  nesten  den  samme  for  de  to  veier,  efter 
Dovrebanen  553  km.  og  efter  Rørosbanen  561  km.  Kjøretiden 
Kristiania— Trondhjem  for  natt-hurtigtog  er  også  regnet  å bli  nesten 
ens.  Stigningsforholdene  er  gunstigere  for  en  Rørosbane  enn 
for  en  Dovrebane.  Den  siste  går  også  op  i en  større  høide  over  havet, 
1025  m.  mot  670  m.  på  Rørosbanen.  Derimot  får  Dovrebanen  bedre 
kurveforhold  enn  Rørosbanen.  Nedbørs-  og  vindforholdene  synes 
— efter  tabeller  levert  departementet  av  det  Meteorologiske  Institut  — 
å stille  sig  minst  likeså  gunstige  ved  Dovrelinjen  på  strekningen 
Dombås— Aune  i Opdal  som  ved  Rørosbanen  på  strekningen  Tynset 
— Reitan.  I denne  henseende  kommer  det  dog  ikke  bare  an  på  ned- 
børsforholdene,  men  også  på  om  linjen  er  dekket  av  skog  o.  1., 
eller  hvorledes  den  i det  hele  ligger  til  i terrenget.  Rørosbanen  når 
ikke  noget  sted  over  tregrensen.  Innbygging  har  derfor  ikke  været 
nødvendig  på  denne  bane;  man  har  hjulpet  sig  med  sneskjærmer  og 
delvis  ved  å løfte  linjen  op  av  terrenget.  På  Dovrefjell  er  det  helt  skogbart 
langs  linjen  i en  lengde  av  35  km.  (fra  sønnenfor  Fokstua  til  Kongs- 
voll).  Men  ved  utstikningen  er  linjens  planum  løftet  noget  over  ter- 
renget, og  man  håper  på  denne  måte  og  ved  hjelp  av  sneskjærmer 
å kunne  holde  banelegemet  klar  av  drivsne.  Høifjellsovergangen  på 
Dovrebanen  vil  dog,  efter  hvad  Jernbanestyrelsen  antar,  by  langt  større 
snevanskeligheter  enn  den  tilsvarende  strekning  på  Rørosbanen. 

Den  årlige  merutgift  for  jernbanedriften  ved  å flytte  gjennemgangs- 
trafikken  på  Rørosbanen  til  en  ny  hovedforbindelse  over  Dovre  med 
355  m.  større  høide  over  havet  er  beregnet  til  42  000  kroner;  men  det 
er  ikke  nogen  sikker  beregning. 

Av  den  således  meddelte  redegjørelse  fremgår,  at  en  ombygget 
Rørosbane  vil  bli  noget  heldigere  for  avviklingen  av  den  almindelige 
daglige  gjennemgangstrafikk  mellem  de  to  hovedcentrer  Kristiania  og 
Trondhjem  enn  Dovrebanen  med  de  steilere  stigninger  og  den  større 
høide  over  havet. 

Selv  om  disse  forhold  i langt  høiere  grad  hadde  talt  til  fordel  for 
Rørosbanens  ombygging,  kan  departementet  dog  ikke  tillegge  disse 
mindre  hensyn  avgjørende  vekt  likeoverfor  de  distriktshensyn,  mili- 
tære hensyn  og  landshensyn,  som  i utpreget  grad  taler  til  fordel  for 
den  nye  linje  over  Dovrefjell. 

Departementet  er  her  gått  ut  fra  en  Dovrebane  med  tilknytning 
til  Rørosbanen  ved  Støren.  Der  er  også  undersøkt  et  alternativ  for 
Dovrebanen  gjennem  Orkladalen,  tilknyttet  Rørosbanen  ved  Heim- 

dal.  Man  finner  imidlertid  ikke  å kunne  anbefale  denne  bane  som 
hovedlinje  i motsetning  til  linjen  over  Støren,  navnlig  fordi  den  både 
blir  kostbarere  (vel  472  million  kroner)  og  lengre  (28  km.)  enn 
sistnevnte  linje,  og  fordi  den  militært  ikke  ligger  trygt. 

Et  alternativ  til  bedre  sporforbindelse  mellem  det  sønnen-  og  nor- 
denfjellske  er  å gjøre  Rørosbanen  bredsporet  sydfra  bare  til  Tynset 
og  så  bygge  en  ny  bane  Tynset— Støren  gjennem  Kvikne.  Spørs- 
målet om  Kviknebane  stammer  fra  dengang  man  vedtok  Rørosbanen 
i 1872.  Det  blev  reist  pånytt  av  Jernbanekomitéen  for  Hedmark  fylke 
i april  1907.  Departementet  har  fra  Jernbanestyrelsen  forlangt  opgave 
over  Kviknelinjens  antagelige  kostende.  På  grunnlag  av  materiale  fra 
1868  har  så  Undersøkelseschefen  satt  op  et  overslag,  som  han  be- 
tegner som  mere  generelt,  men  dog  antar  i hovedtrekkene  godt  nok 
for  å bedømme  linjen  som  konkurrent  til  Dovre-alternativet.  Over- 
slaget lyder  på  omtrent  9V2  million  kroner. 

Efter  en  av  Banedirektøren  opstillet  oversikt  skulde  anleggsom- 
kostningene for  de  tre  alternativer  utgjøre  i runde  tall:  for  Dovre- 
linjen  17  millioner  kroner,  for  Kviknelinjen  med  ombygging 
Elverum— Tynset  16,1  millioner  kroner,  for  Rørosbanen  ombygget 
fra  Elverum  til  Trondhjem  10,5  millioner  kroner. 

Driftslengden  Hamar— Trondhjem  utgjør  for  de  tre  alternativer: 

Dovrelinjen  . . . 427  km. 

Kviknelinjen . . . 392  km. 

Røroslinjen  . . . 435  km. 

Som  man  ser,  er  Kviknelinjen  43  km.  kortere  enn  banen  over 
Røros  og  35  km.  kortere  enn  en  ny  forbindelse  over  Dovrefjell.  Derimot 
blir  Kviknelinjen  nesten  like  så  dyr  i anlegg  som  en  Dovrebane. 

Kviknelinjen  har  altså  forsåvidt  en  fordel  fremfor  ombygging  av 
Rørosbanen,  som  den  er  kortere  og  inndrar  under  jernbanens  trafikk- 
område nye  felter.  For  en  del  ligger  den  også  tryggere  enn  den 
militært  uheldige  Røroslinje. 

Ved  en  Kviknelinje  vil  man  imidlertid  bare  delvis  opnå  de  samme 
fordeler,  som  Dovrebanen  skulde  gi  likeoverfor  en  ombygget  Røros- 
bane.  Kun  et  mindre  trafikkområde  blir  inndratt,  og  kun  en  del  av 
linjen  blir  lagt  tryggere.  Omtrent  300  km.  av  Rørosbanen  mellem 
Elverum  og  Holtålen  ligger  sterkt  utsatt  for  avbrytningsforsøk  fra  øst. 
Dette  blir  uforandret  for  de  200  km.  Elverum— Tynset,  dersom  Kvikne- 
linjen blir  bygget. 

De  nevnte  mangler  ved  Kviknelinjen  er  efter  departementets 
mening  så  vesentlige,  at  de  ikke  opveier,  at  denne  linje  er  35  km. 
kortere  enn  Dovrelinjen. 

Med  foranstående  tør  hovedinnholdet  av  departementets  foredrag 
om  spørsmålet  forbedret  forbindelse  mellem  det  sønnen-  og  norden- 
fjellske  være  nogenlunde  fyldig  gjengitt. 

Innstillingen  fra  Stortingets  jernbanekomité  er  datert  16.  mars 
1908.  Komitéen  bestod  av  følgende  stortingsmenn:  Gunnar  Knudsen 
(Bratsberg)  som  formann,  Bjørnaali  (Nordland)  som  sekretær,  Backer 
(Fredrikstad),  Bergesen  (Stavanger),  Ihlen  (Akershus),  Langeland 
(Møre),  Mowinckel  (Bergen),  Magnus  Nilssen  (Kristiania),  Sjursen 
(Hedmark),  Wolden  (Sør-Trøndelag),  Øverland  (Nord-Trøndelag). 

Enstemmig  innstillet  komitéen  på  fem  av  de  nybygg,  som  regjeringen 
hadde  foreslått  (Raumabanen  og  parceller  av  Sørlands-  og  Nordlands- 
banene m.  m ).  Men  om  det  foran  omtalte  spørsmål  rådet  der  stor 
meningsforskjell  innen  komitéen.  Efter  et  referat  av  proposisjonen 

o.s.v.  inneholder  innstillingen  først  en  foreløbig  oversikt  over  komitéens 
standpunkt.  Ordrett  gjengitt  lyder  oversikten  slik: 

«Et  mindretall  i komitéen  (formannen,  Bergesen,  Magnus 
Nilssen  og  Sjursen)  forbeholder  sig  å foreslå  valget  av  alter- 
nativer for  en  forbedring  av  jernbaneforbindelsen  mellem  det  norden- 
fjellske  og  sønnenfjellske  utsatt. 

Forsåvidt  utsettelsesforslaget,  som  komitéens  øvrige  medlemmer 
stemmer  imot,  ikke  vedtages,  er  de  enkelte  medlemmers  stilling  til 
de  forskjellige  alternativer  følgende: 

1.  Backer,  Bjørnaali,  Ihlen,  Mowinckel  og  Øverland 
stemmer  samtlige  for  en  Dovrelinje  over  Støren,  mot  en  Dovre- 
linje  over  Orkladalen,  mot  en  Kviknelinje  og  mot  ombygging  av 
Rørosbanen,  med  undtagelse  av  Bjørnaali,  som  subsidiært 
slutter  sig  til  ombyggingen. 

2.  Langeland  og  Wolden  stemmer  for  en  Dovrelinje  over 
Orkladalen,  Langeland  mot  en  Dovrelinje  over  Støren,  Wol- 
den subsidiært  for  linjen  over  Støren;  enn  videre  begge  mot 
Kviknelinjen  og  mot  en  ombygging  av  Rørosbanen. 

3.  Formannen  og  Sjursen  stemmer  for  en  Kviknelinje,  mot 
en  Dovrelinje  såvel  over  Støren  som  Orkladalen,  men  slutter 
sig  som  Bjørnaali  subsidiært  til  forslaget  om  Rørosbanens 
ombygging. 

4.  Magnus  Nilssen  forbeholder  sig  å stå  fritt  til  valget  av 
alternativ,  men  er  mest  tilbøielig  til  nu  av  økonomiske  grunner 
å stemme  for  ombygging  av  Rørosbanen. 

5.  Bergesen  stemmer  mot  samtlige  alternativer,  idet  han  ikke 
kan  være  med  på  bevilgning  til  nok  en  forbindelse  med  det 
nordenfjellske  eller  nogen  forbedring  av  den  gamle,  sålenge 
store  landsdeler  er  uten  nogensomhelst  jernbaneforbindelse  med 
det  øvrige  land. 

De  enkelte  fraksjoner  innen  komitéen  vil  nedenfor  nærmere 
motivere  sin  stilling.» 

Etterfølgende  korte  utdrag  gjengir  nogen  hovedpunkter  i de  for- 
skjellige motiveringer. 

For  utsettelse.  Da  meningene  om  løsningen  av  dette  store  og 
økonomisk  vidtrekkende  spørsmål  er  såvidt  avvikende,  foreslår  mindre- 
tallet avgjørelsen  utsatt, 

forat  man  i de  kommende  år  kan  samle  erfaring  om,  hvor  stor 
del  av  Rørosbanen  det  under  enhver  omstendighet  er  nødvendig  å 
bygge  om, 

forat  resultatene  av  driften  på  fjellovergangen  til  Bergen  i de  nær- 
meste år  kan  foreligge  til  veiledning  ved  anlegg  og  drift  av  en  Dovre- 
bane,  noget  som  efter  de  uforutsett  store  og  vanskelige  snehindringer 
ved  forsøksdriften  på  Bergensbanen  denne  vinter  synes  rimelig,  før 
man  vedtar  nok  en  høifjellsbane, 

forat  jernbaneautoritetene  kan  foreta  en  nøiere  undersøkelse  og 
omkostningsberegning  m.  v.  av  den  gamle  Kviknelinje,  som  med  sine 
fordeler  fremfor  Dovrelinjen  først  i det  allersiste  igjen  er  kommet 
på  tale. 

Videre  nevnes  flere  andre  forhold,  som  er  viktige  for  avgjørelsen 
av  det  foreliggende  spørsmål,  således  kistransporten,  gjennemgangs- 
trafikk  til  Sverige  over  Elverum— Solør,  Trysilbane,  bane  Lilleham- 
mer—Gjøvik  som  nødvendig  tillegg  til  Dovrebane,  nedgang  i inn- 
tektene på  Rørosbanen  ved  å flytte  gjennemgangstrafikken  o.  s.  v. 
Navnlig  av  økonomiske  hensyn  forekommer  det  mindretallet  å være 
det  forsiktigste  og  forsvarligste  å utsette  med  valget  av  alternativ,  til 
der  er  kommet  større  klarhet  over  det,  som  her  er  pekt  på. 

Mot  utsettelse.  Flertallet  mener,  at  man  bør  forbedre  jernveis- 
forbindelsen  mellem  nord  og  syd  snarest  mulig,  og  at  dette  best  kan 
skje  ved  å bygge  en  bane  over  Dovrefjell.  Tiden  er  nu  inne 
til  å gjennemføre  denne  store  sak. 

Sønnenfjells  har  vi  et  utviklet  nett  av  bredsporede  baner,  som 
gjennem  Sverige  er  forbundet  med  det  européiske  jernbanenett. 
Nordenfjells  har  vi  en  bredsporet  bane  pekende  mot  Nordland  og  en 
til  Sverige.  Men  bare  den  smalsporede  Rørosbane  forbinder  nevnte 
bredsporede  baner.  Dette  volder  sporbrudd  både  i Trondhjem  og  på 
Hamar.  Især  det  siste  er  slemt,  også  fordi  all  trafikk  med  dampskib 
fra  Nord-Norge  sydover  med  banen  må  passere  sporbruddet  på  Hamar. 

Den  i de  senere  år  stadig  voksende  gjennemgangstrafikk  mellem 
det  nordenfjellske  og  sønnenfjellske  gjør  en  løsning  i stigende  grad 
påkrevet.  Flertallet  mener,  det  vil  være  forretningsmessig  kortsynt, 
om  man  nu  lenger  utsetter  med  å avgjøre  denne  sak.  Smalspor- 
banen  sinker  trafikken.  Utviklingsmulighetene  for  næringslivet  blir 
hemmet.  Endelig  nedsetter  manglene  i høieste  grad  den  militære 
nyttevirkning  av  banen. 

Det  gjelder  her  en  av  vårt  lands  viktigste  forbindelsesveier  — kanskje 
den  aller  viktigste  — både  i fred  og  krig.  Tiden  er  nu  inne  til  å gjøre 
den  fullt  tjenlig  og  sikker.  Saken  foreligger  så  vel  utredet,  at  man  må 
anse  den  fullt  moden  til  avgjørelse. 

For  Dovrebane.  Av  alternativene  ombygging  av  Rørosbanen 
ny  jernvei  over  Kvikne  eller  ny  jernvei  over  Dovrefjell  har 
komitéens  flertall  som  før  nevnt  sluttet  sig  til  det  siste. 

Efter  en  gjennemgåelse  av  omkostningsoverslagene  og  ny  post- 
ering av  visse  utgifter  opfører  komitéflertallet  høiere  beløp  for  de 
fleste  alternativer  enn  anført  i proposisjonen.  De  nye  overslag  utgjør 
for  Rørosbanens  ombygging  12,6  millioner,  for  Kviknebanen  18,8  mil- 
lioner, for  Dovrebanen  over  Støren  20  millioner  og  for  Dovrebanen 
gjennem  Orkladalen  24,6  millioner. 

En  ombygget  Rørosbane  vil  nok  opheve  sporbrudd-ulempene  og 
skaffe  en  tidsmessig  forbindelse  Kristiania— Trondhjem.  Men  sam- 
menlignet med  Dovrebanen  kommer  den  helt  til  kort.  At  Dovrelinjen 
ikke  vant  frem  dengang,  da  den  var  på  tale  i 1872,  skyldes  for  en 
del  frykt  for  tekniske  vanskeligheter,  som  nu  ikke  lenger  er  til  stede. 

Dovrebanen  har  den  store  fordel  fremfor  Rørosbanen,  at  den  sam- 
tidig legger  stort  og  nytt  land  under  Statsbanenes  trafikkområde. 
Smalsporet  Rørosbane  kan  sannsynligvis  meget  lenge  tilfredsstillende 
avvikle  trafikken  mellem  Østerdalen  og  distriktene  sønnenfor  og 
nordenfor.  Det  synes  derfor  lite  rimelig  å bruke  12,6  millioner  til  å 
bygge  den  om,  når  man  for  20  millioner  eller  ved  Orkla-alternativet 
for  24,6  millioner  kan  få  både  avhjulpet  hovedmangler  ved  Røros- 
banen og  få  en  hel  ny  bredsporet  forbindelsesbane  av  den  aller  største 
økonomiske  og  nasjonale  betydning. 

Mellem  Dombås  og  Støren  (158  km.)  fører  den  nye  bane  gjennem 
strøk  med  meget  store  muligheter  for  en  betydelig  malmtrafikk,  likesom 
den  skaffer  bygder  med  et  innbyggertall  av  11  500  forbindelse  både  mot 
nord  og  syd.  Enn  større  lokal  betydning  får  banen,  om  man  foretrekker 
å føre  den  gjennem  den  folkerike  og  veldyrkede  Orkladal. 

Det  avgjørende  til  fordel  for  Dovrebanen  blir  dog  de  samlede 
landshensyn.  Som  ingen  annen  bane  i vårt  land  er  Dovrebanen  skikket 
til  betegnelsen:  stambane.  Dette  gjelder  like  fullt,  om  banen  be- 
dømmes ut  fra  jernbaneforhold  eller  anskues  fra  et  forretningsmessig, 
økonomisk  eller  nasjonalpolitisk  syn. 

De  første  norske  jernveier  blev  bygget  hovedsakelig  for  å knytte 
sammen  nogen  av  byene  med  deres  nærmeste  opland,  og  de  fikk  for- 
skjellig sporvidde.  Spørsmålet  om  sporbredden  har  senere  voldt  strid. 
Men  utviklingen  har  ført  til  full  enighet  om,  at  et  bredsporet  jernbanenett 
skal  strekkes  over  landet  så  langt  og  med  så  tette  masker,  som  trafik- 
ken krever  og  vår  økonomiske  evne  tillater. 

Når  man  skal  trekke  hovedlinjen  mellem  det  norden-  og  sønnen- 
fjellske,  da  gjelder  det  å ha  for  øie  alle  de  krav,  som  stilles  til  denne 
sambindingsbane. 

Trondhjem  og  Kristiania  er  hver  for  sig  store  trafikkcentrer ; disse 
byene  ligger  slik  til,  at  trafikken  strømmer  til  dem  både  landverts  og 
sjøverts.  Derfor  er  det  en  opgave  av  rang  å skaffe  god  forbindelse 
mellem  begge  byer;  men  det  er  ikke  den  eneste  opgave,  som  sam- 

bindingsbanen  mellem  syd  og  nord  skal  løse.  Denne  bane  må  ligge 
trygt  og  vel  dekket,  og  man  må  prøve  å legge  den  slik,  at  den  best 
mulig  kan  opta  trafikken  fra  forskjellige  kanter  og  føre  den  fra  den 
ene  landsdel  og  by  til  den  annen. 

Ser  man  forholdet  fra  dette  synspunkt,  kan  ingen  forbindelsesbane 
mellem  syd  og  nord  tåle  sammenligning  med  en  bane  over  Dovrefjell. 
Den  blir  i sannhet  vårt  jernbanesystems  hovedpulsåre ! 

Nogen  av  de  forkortede  avstander  ved  fremkomsten  over  en  Dovre- 
bane  forteller  mere  enn  ord  om  fordelene  ved  en  slik  bane  som  for- 
midler av  trafikk  mellem  våre  jernbaner  og  våre  spredte  landsdeler 


innbyrdes.  Avstandene  utgjør  f.  eks. : 
fra  Åndalsnes  til  Trondhjem  over  Dovre- Støren  ....  317  km. 

» » > » » Dovre  — Orkla 345  » 

» ’ » » » Kvikne 717  » 

» » » » ' Røros 759  » 

» Lillehammer»  » » Dovre— Støren  ....  369  » 

» » » » » Kvikne 451  » 

» » » » » Røros  493  » 

» Bergen  » » » Gjøvik- Dovre-Støren  917  » 

» » » » » Kvikne 1011  » 

» » > » » Røros  1053  » 


Visstnok  er  det  så,  at  man  ikke  får  full  nyttevirkning  av  Dovre- 
banen, før  også  delen  Lillehammer -Gjøvik  blir  bygget.  Men  den 
håper  man  kan  bli  tatt  med  i neste  byggeperiode. 

Som  ombygget  Rørosbane  kommer  til  kort  sammenlignet  med 
Dovrebanen,  så  gjelder  det  samme  også  Kviknebanen.  På  det  lokale 
virkeområde  er  nok  forskjellen  mellem  de  to  baner  ikke  så  stor. 
Men  som  stambane  og  sambindingsbane  når  Kviknebanen  ikke  i 
nogen  henseende  op  mot  Dovrebanen.  Over  Kvikne  blir  visstnok  avstan- 
den Kristiania— Trondhjem  litt  kortere  enn  over  Dovre,  likesom  stig- 
ningene og  ined  dem  driftsforholdene  blir  noget  heldigere.  Men  disse 
fordeler  er  ikke  tilstrekkelig  store  til  å forsvare,  at  man  på  dette  an- 
legg skal  bruke  ikke  mindre  enn  18,8  millioner,  når  man  for  20  mil- 
lioner kan  få  en  Dovrebane.  Ti  Kviknebanen  har  ingen  av  Dovre- 
banens  fortrin  som  landsbane. 

Det  blir  så  nærmere  påvist,  at  det  vil  være  særdeles  styrkende 
for  landets  forsvar  å få  en  Dovrebane,  som  byr  store  fordeler 
fremfor  Røros-  og  Kviknelinjene.  En  Dovrebane  blir  praktisk  talt 
ubrytbar  i krig.  Og  hvad  det  vil  si,  at  denne  landets  hovedåre  med 
de  mange  sidegrener  ut  til  det  åpne  hav  til  enhver  tid  kan  bli  holdt 
ubrutt,  det  vil  alle  uten  videre  forstå. 

Om  Dovrebanen  er  sagt,  at  driften  av  den  vil  bli  vanskelig  og  ufor- 
holdsmessig dyr.  Men  der  er  ikke  grunn  til  å frykte  for  særlig  store 
vanskeligheter.  Når  man  har  nevnt  snehindringene  i vinter  under  den 
forsøkte  prøvedrift  på  den  ennu  uferdige  Bergensbane,  så  kan  for- 
holdene på  de  to  baner  ikke  vel  sammenlignes,  fordi  høifjellsover- 

gangen  på  Dovrebanen  ligger  nesten  300  m.  lavere  og  er  meget  kortere 
enn  på  Bergensbanen.  Efter  fremkomne  oplysninger  fra  folk,  som 
kjenner  nøie  til  forholdene,  vil  en  jernbanedrift  over  Dovrefjell  antagelig 
ikke  møte  nogen  nevneverdige  snevanskeligheter. 

Driftsomkostningene  vil  visstnok  bli  noget  større  ved  å føre  gjen- 
nemgangstrafikken  over  Dovre  enn  over  Røros  eller  Kvikne.  Større 
sier  denne  forskjell  dog  ikke,  og  med  tiden  tør  den  helt  eller  mere 
enn  helt  bli  opveiet  ved  den  økede  trafikk  mellem  andre  landsdeler 
enn  Kristiania  og  Trondhjem,  som  Dovrebanen  med  sin  enestående 
stilling  som  sambindingsbane  kan  regne  på,  især  når  delen  Lille- 
hammer—Gjøvik  er  kommet  i drift.  Sammenlignende  driftsberegninger, 
utarbeidet  for  ombysget  Rørosbane,  Kviknebanen  og  Dovrebanen 
viser  noget  overskudd  for  alle.  tre  linjer.  Best  skulde  det  bli  for 
Kviknebanen,  dernest  kommer  Rørosbanen.  Men  selv  om  den  årlige 
merutgift  ved  Dovrebanen  skulde  løpe  nokså  meget  op,  finner  man 
dog  fordelene  ved  den  så  store  og  fremtidsmulighetene  — også  rent 
forretningsmessig  sett  — så  lovende,  sammenlignet  med  hvilketsom- 
helst  av  de  to  øvrige  alternativer,  at  man  på  det  kraftigste  må  fast- 
holde forslaget  om  banens  snarlige  anlegg. 

Komitéflertallet  deler  sig  på  spørsmålet  om  punktet,  hvor  Dovre- 
banen best  skal  knyttes  til  jernbanenettet  nordenfjells.  Fem  medlem- 
mer holder  på  Støren,  især  fordi  man  da  får  den  korteste  linje, 
som  også  ligger  militært  tryggest.  Sine  mange  og  sterke  fortrin  får 
Dovrebanen  jo  helt  særlig  i egenskap  av  stambane  og  sammenbin- 
dingsbane.  Men  en  slik  bane  bør  man  ikke  uten  tvingende  grunner 
gjøre  lengre  enn  nødvendig.  Orkladalens  store  bygder  kan  best  bli 
tilgodesett  ved  en  senere  sidelinje  til  stambanen.  To  medlemmer  holder 
på  Ork  la-alternati vet.  Ved  å velge  dette  vil  man  også  kunne 
opnå  å skaffe  Nordmøre  en  billig  og  hensiktssvarende  forbindelse  med 
stambanen  ved  den  såkalte  Surnalinje.  Distriktsinteressene  ved  Orkla- 
alternativet  og  betydningen  av  dette  for  fremtidig  grubedriftt  er  langt 
større  enn  ved  Størenalternativet.  Selv  om  avstand  og  reisetid  Trond- 
hjem—Kristiania  blir  noget  lengre  og  anleggsomkostningene  større, 
vil  det  av  hensyn  til  de  store  distrikter  det  her  gjelder  økonomisk 
sett  være  fordelaktigst  å velge  Orkladalsalternativet. 

For  Kviknebane.  Faller  utsettelsesforslaget,  vil  et  mindretall  i 
komitéen,  to  medlemmer,  som  før  nevnt  prinsipalt  anbefale  ombygging 
av  Rørosbanen  på  strekningene  Hamar— Tynset  og  Støren— Trondhjem 
og  nybygg  av  bredsporet  bane  Tynset— Kvikne— Støren;  subsidiært 
slutter  dette  mindretall  sig  til  ombygging  av  Rørosbanen. 

1 forslaget  om  bedre  forbindelse  mellem  det  norden-  og  sønnen- 
fjellske  ved  å bygge  en  ny  bane  over  Dovrefjell  legger  flertallet  en 
avgjørende  vekt  på  de  militære  hensyn  og  hensynet  til  forbindelsen 
som  ledd  i en  fremtidig  såkalt  stambane,  liten  eller  ingen  vekt  på 
hensynet  til  å lette  befordringen  av  den  daglige  gjennemgangstrafikk 

mellem  de  to  hovedcentrer  Kristiania  og  Trondhjem.  Enn  videre  er 
fremholdt  Dovrelinjens  betydning  for  bergverksdriften  og  lokaltrafikken 
fra  de  omgivende  bygdelag. 

Mindretallet  finner  ikke  de  militære  hensyn  så  avgjørende,  at  man 
bør  bygge  en  bane,  som  vil  konkurrere  med  den  nuværende  forbindelse 
og  ha  til  følge  for  begge  slette  økonomiske  resultater  av  driften. 

Trafikken  nu  krever  ikke  nogen  ny  forbindelse.  En  slik  vil  muligens 
— selv  om  man  nu  bygger  om  Rørosbanen  og  fører  den  over  Kvikne  -- 
komme  i sin  tid,  når  Sørlands-  og  Nordlandsbanene  er  fullført.  Men 
i så  tilfelle  blir  det  mere  som  et  avsluttende  sammenbindingsledd  i 
vårt  jernbanenett  for  å tilfredsstille  mere  lokale  og  rent  militære  krav 
enn  som  følge  av  noget  større  trafikkbehov  mellem  de  landsdeler,  som 
vil  få  kortere  jernbaneforbindelse  over  Dovrefjell.  Den  trafikk,  som 
den  del  av  stambanen  skulde  tilgodese,  vil  alltid  bli  den  minste.  Derfor 
får  den  finne  sig  i å vente  så  lenge  med  å få  denne  lettere  forbindelse 
med  det  nordenfjellske.  For  vilkårene  for  den  alt  overveiende  del  av 
gjennemgangstrafikken  og  for  jernbanens  økonomi  ved  en  Dovrelinje 
vil  så  langt  fra  bli  forbedret  i sammenligning  med  Kviknelinje  eller 
ombygget  Rørosbane,  at  d^  tvertimot  vil  lede  til  resultater,  som  for 
lange  tider  kan  komme  til  å lamme  denne  trafikk,  hvis  videre  utvikling 
særlig  vil  avhenge  av  hurtig  og  billig  fremkomst.  Linjen  over  Kvikne 
vil  komme  op  igjen,  selv  om  man  nu  bygger  Dovrelinjen. 

Skal  man  derfor  nu  gå  til  en  forbedring  av  jernbaneforbindelsen 
mellem  det  sønnen-  og  nordentjellske,  er  det  hensynet  til  å lette  og 
øke  denne  gjennemgangstrafikk  og  ved  det  forbedre  banens  økonomi 
snarest  mulig  og  hensynet  til  bergverksdriften,  som  for  mindretallet 
er  det  avgjørende  ved  valget  av  alternativ. 

Heldigst  for  trafikken  og  økonomien,  for  jernbanen  selv  og  for 
trafikantene  vil  K v i k n e 1 i n j e n bli,  fordi  den  er  kortest,  billigst 
og  sikrest  å drive.  Da  den  er  en  del  av  en  ombygget  Rørosbane 
og  en  del  av  en  Dovrelinje  tar  den  med  størsteparten  av  disse  alter- 
nativers  fordeler.  Den  skjærer  tvers  gjennem  grubefeltene  og  når  dem 
alle  undtagen  Vårstigfeltene  enten  like  så  godt  eller  bedre  enn  Dovre- 
linjen. Av  det  lokale  trafikkområde  vil  en  Kviknelinje  ikke  nå  Opdal. 
Til  gjengjeld  undgår  denne  linje  det  øde  høifjell,  som  man  ikke  har 
nogensomhelst  erfaring  om  å trafikere  med  jernbane.  Forsøksdriften 
i vinter  på  Bergensbanen  møtte  uventet  store  snehindringer,  uaktet 
sneforholdene  der  var  grundig  undersøkt  i årrekker,  før  man  vedtok 
banen,  noget  man  har  undlatt  for  Dovrebanen. 

Derefter  gjennemgår  mindretallet  omkostningsoverslagene  og  kom- 
mer til  en  større  forskjell  i anleggsutgifter  enn  foran  nevnt.  Utgiftene 
ved  anlegg  av  en  Dovrebane  med  bane  Lillehamimer— Gjøvik  og  andre 
nødvendige  tillegg  settes  til  omkr.  8 mill.  kr.  høiere  enn  for  Kvikne- 
linjen.  Imidlertid  har  driftsresultatene  en  helt  annen  avgjørende  be- 
tydning for  valget  av  en  Kviknelinje  enn  forskjellen  i anleggsomkost- 

ningene.  Efter  utførte  beregninger  skulde  Kviknealternativet  komme 
til  å gi  et  bedre  resultat  enn  Dovrealternativet. 

Det  er  selvfølgelig  den  lengre  og  tyngre  vei  over  Dovrefjell,  for  den 
daglige  gjennemgangstrafikk  en  omvei  i dobbelt  forstand,  som  gir  et 
dårligere  utbytte  av  driften  på  en  Dovrelinje.  Vedlikeholdet  blir  kost- 
barere  og  den  daglige  drift  dyrere  ved  en  Dovrelinje,  fordi  denne  har 
sterkere  stigninger,  som  krever  større  maskinkraft,  tyngre  lokomotiver 
og  assistansemaskiner.  Mens  man  på  en  Kviknelinje  kommer  op  i 
700  m.  o h.,  må  man  på  Dovrelinjen  op  til  1025  m. 

Fjellovergangen  vil  sette  ned  inntektene  for  jernbanen.  Men  trafi- 
kantene må  betale  mere  for  gjennomgangstrafikken,  fordi  avstanden 
Kristiania— Trondhjem  blir  øket  med  34  km.  ved  en  Dovrelinje  over 
Hamar  og  16  km.  over  Gjøvik  sammenlignet  med  en  Kviknelinje.  Av- 
standen Trondhjem — Kongsvinger  over  Dovre  blir  55  km.  lengre  enn 
over  Røros  og  nesten  100  km.  lengre  enn  over  Kvikne,  en  forskjell 
som  vil  kunne  få  den  aller  største  betydning  for  samtrafikken  med 
Mellem-  og  Syd-Sverige.  Samtrafikken  må  her  følge  den  korteste  vei, 
enten  over  Storlien  med  liten  norsk  fraktandel  eller  over  Kongsvinger 
med  større  norsk  fraktandel. 

Når  en  Gjøvik— Lillehammerbane  blir  bygget,  vil  lengden  av  de 
konkurrerende  norske  linjer  bli  sterkt  øket  og  med  det  statens  årlige 
tap  på  driften. 

Mindretallet  hevder  efter  sin  redegjørelse,  at  man  må  yde  meget 
større  økonomiske  ofre  enn  anført  av  departement  og  komitéflertall 
for  å opnå  de  påståede  fordeler  ved  Dovrelinjen.  Efter  mindretallets 
mening  er  disse  fordeler  — som  man  kort  kan  betegne  som  hensynet 
til  trafikken  fra  det  lokale  område,  de  militære  hensyn  og  stambane- 
hensynene  — dels  gitt  en  overdreven  betydning  av  flertallet,  dels  kan 
man  opnå  de  fleste  av  dem  vel  så  godt  ved  den  billigere  Kviknelinje 
og  da  undgå  en  ødeleggende  konkurranse  mellem  de  to  linjer. 

Kviknebanen  går  overalt  gjennem  bebodde  strøk,  som  vil  tilføre 
banen  trafikk,  mens  Dovrebanen  delvis  fører  over  høifjell.  — Den 
betydning,  som  blir  tillagt  Dovrebanen  i militær  henseende  likeoverfor 
Røros-  og  spesiellt  Kviknelinjen,  er  ikke  lite  overdreven  og  misvisende. 

Trafikken  mellem  det  vestenfjellske  og  Trondhjem  med  det  norden- 
fjellske  vil  i fremtiden  som  nu  hovedsakelig  gå  sjøveien;  for  kystleden 
byr  den  korteste  og  billigste  transport.  Når  Gjøvik— Lillehammerbanen 
blir  ferdig,  vil  trafikk  fra  Bergen  og  distriktene  ved  Sørlandsbanen  til 
det  nordenfjellske  undgå  veien  om  Kristiania.  Det  samme  kan  man 
opnå  ved  f.  eks.  å bygge  en  30  km.  lang  bane  Roa-Dal.  Men  trafikken 
mellem  disse  landsdeler  er  og  vil  alltid  bli  av  underordnet  betydning 
likeoverfor  den  trafikk,  som  med  Kristiania  og  Trondhjem  som  knute- 
punkter skal  formidles  ved  banen  mellem  det  nordenfjellske  og  det 
sønnenfjellske  Norge  med  Østlandet  og  utlandet.  Det  er  denne  trafikk 
som  av  økonomiske  grunner  først  og  fremst  bør  tilgodeses,  om  man  nu 
skal  forbedre  fremkomsten.  En  hovedbetingelse  for  å øke  trafikken  er,  at 

den  kan  foregå  så  hurtig  og  billig  som  mulig.  ForTrondhjem  og  Nord- 
land må  dette  være  en  hovedsak,  spesiellt  med  utførselen  til  utlandet 
av  fisk,  fiskeprodukter  og  sild  for  øie.  En  Kviknelinje  er  heldigst  såvel 
for  fiskeeksport  til  utlandet  som  for  hovedstadens  forsyning  med  fisk 
og  kjøtt  fra  det  trondhjemske  og  Nordland.  Men  også  ellers  stiller 
utviklingen  stadig  stigende  krav  til  den  hurtigste  fremkomst  efter  de 
større  hovedforbindelser.  I kjøretid  sparer  man  nesten  en  hel  time 
Kristiania— Trondhjem  ved  å velge  Kviknelinjen. 

Hovedsakelig  av  lignende  grunner  har  komitéen  eller  flertallet  i 
den  innstillet  på  den  korteste  linje  i andre  tilfelle,  således  for  Nord- 
landsbanen på  Snåsalinjen  og  ikke  på  Deitstadlinjen,  som  vilde  bli 
43  km.  lengre  med  1V,4  times  øket  kjøretid.  Overensstemmende  med 
det  innstiller  mindretallet  på  Kviknelinjen,  ført  frem  over  Støren,  ikke 
over  Orkladalen.  Man  kan  kalle  Dovrebanen  så  meget  man  vil  for 
stambanen  og  dirigere  gjennemgangstrafikken  denne  vei;  trafikken  vil 
like  fullt  i sin  tid  kreve  Kviknelinjen  bygget,  fordi  den  er  kortest  og 
billigst  og  gir  de  beste  muligheter  for  jernbane  som  trafikanter. 

Stortingsdebatten  i juli  1908.  Forhandlingene  i tinget  om  denne 
del  av  indstillingen  tok  8 møter  i tiden  fra  4.  til  9.  juli. 

Efter  avgivelse  av  innstillingen  var  to  av  jernbanekomitéens  med- 
lemmer trådt  inn  i Regjeringen,  hr.  Gunnar  Knudsen  som  stats- 
og  finansminister  og  hr.  Ihlen  som  arbeidsminister.  Dette  førte  bl.  a. 
til  litt  forandring  i hvervene  som  ordførere  for  de  forskjellige  stand- 
punkter i komitéen,  så  ordførere  blev: 

hr.  Sjursen  for  utsettelse  med  valget  av  ubrutt  linje  til  Trond- 
hjem, Kviknelinje  eller  ombygging  av  Rørosbanen, 
hr.  Mowinckel  mot  utsettelse  og  for  Dovrelinje, 
hr.  Wolden  for  Orklalinje. 

Av  Regjeringen  deltok  bare  statsråd  Ihlen  i stortingsdebatten.  Som 
chef  for  Arbeidsdepartementet  fastholdt  han  fremdeles  det  standpunkt, 
han  hadde  inntatt  i jernbanekomitéen. 

Referatet  av  forhandlingene  tar  så  meget  som  235  sider  i Stortings- 
tidende.  1 en  kort  fremstilling  som  den,  der  er  tilsiktet  her,  er  det 
derfor  ikke  mulig  å referere  hvert  enkelt  innlegg.  Ved  etterfølgende 
oversikt  er  det  bare  forsøkt  å gjengi  noget  av  hovedtrekkene  i for- 
handlingene. 

Efter  en  kortere  almindelig  debat  tok  tinget  den  4.  juli  1908  fatt 
på  det  første  punkt  i komitéinnstillingen,  som  gikk  ut  på  anlegg  av 
en  jernbane  fra  Dombås  over  Dovrefjell  til  Støren  (flertallets  forslag). 

Mindretallets  ordfører  hr.  Sjursen  optok  straks  følgende  forslag 
om  utsettelse:  «Forslaget  om  å anlegge  for  statskassens  regning  en 
jernbane  fra  Dombås  over  Dovre  til  Støren  i forbindelse  med  om- 
bygging  av  Støren— Trondhjembanen  tages  ikke  under  behandling 
av  inneværende  Storting.»  Hr.  Sjursen  motiverte  utsettelsesforslaget 
i tilknytning  til  argumentene  i innstillingen  og  nevnte  tre  hovedårsaker: 

for  det  første  den  ennu  sterke  meningsforskjell  om  det,  som  det  her 
særlig  gjelder,  for  det  annet  de  økonomiske  hensyn  i det  hele  og 
navnlig  omkostningene  ved  jernbanedrift  over  høifjellet,  for  det  tredje 
Kviknelinjen,  som  det  var  påkrevet  å foreta  en  ny  nøiaktig  opstik- 
ning  og  beregning  av.  Ordføreren  nevnte  også  bl.  a.,  at  trafikken  på 
Rørosbanen  ennu  ikke  hadde  nådd  den  høide,  at  trafikken  som  så- 
dan krevet  nogen  ny  forbindelse;  sporbruddet  spiller  ikke  den  rolle, 
man  har  ment,  hverken  i retning  av  å forlenge  fartstiden  eller  i ret- 
ning av  omkostninger.  1 tilknytning  til  en  omtale  av  fortrinnene  ved 
Kviknelinjen  for  den  største  delen  av  gjennemgangstrafikken  nord  — 
syd  fremhevet  hr.  Sjursen:  Der,  hvor  den  vesentligste  del  av  trafikken 
har  gått,  og  hvor  den  vil  komme  til  å gå  frem  gjennem  tidene,  der 
skal  vi  sørge  for  å få  den  korteste  forbindelse. 

Flertallets  ordfører  hr.  Mowinckel  fremholdt  mot  utsettelses- 
forslaget,  at  det  i høieste  grad  haster  med  å få  istand  en  forbedring 
av  jernbaneforbindelsen  mellem  nord  og  syd.  Derfor  kan  flertallet 
ikke  være  med  på,  at  denne  overmåte  viktige  forbedring  skal  utskytes 
til  en  annen  byggeperiode;  for  det  er  det,  utsettelsen  gjelder.  Synes 
man  det  er  god  jernbanepolitikk  — økonomisk,  nasjonal  og  prak- 
tisk jernbanepolitikk  — å la  sporbruddet  vedbli  å eksistere?  Som  svar 
er  det  nok  å henvise  til  det,  som  Jernbanestyrelsen  og  Arbeidsdeparte- 
mentet har  uttalt  (se  foran). 

Det  store  og  avgjørende  for  flertallet  har  ikke  været  avstanden 
fra  Kristiania  til  Trondhjem.  Kviknebanen  er  nok  her  kortere.  Men 
der  finnes  andre  deler  av  landet  enn  Trondhjem  og  Kristiania,  som 
vil  ha  godt  av  å få  forbedrede  kommunikasjonsforhold,  andre  deler 
som  spiller  en  stor  rolle,  når  det  gjelder  å bygge  våre  jernbaner,  og 
som  man  skal  se  hen  til,  når  man  treffer  avgjørelser  i jernbanepoli- 
tikken. Forbindelsen  mellem  det  norden-  og  sønnenfjellske  skal  og 
må  nu  engang  forbedres,  og  da  bør  man  velge  Dovrebanen  som  den 
beste  løsning  av  denne  forbedring.  Når  vi  kan  få  Dovrebanen  for 
8 millioner  mere,  enn  det  koster  å bygge  om  Rørosbanen,  så  opnår 
vi  for  denne  forskjell  så  store  fordeler,  at  det  er  mange  ganger  betalt 
å velge  den  forbindelse.  Det  mener  vi  ikke  ut  fra  vårt  syn  på  for- 
bindelsen mellem  Kristiania  og  Trondhjem,  men  ut  fra  vårt  syn  på 
forbindelsen  mellem  landsdelene,  på  nødvendigheten  av  å få  forbundet 
vårt  spredte  jernbanenett  på  et  mere  centralt  punkt  enn  over  Røros. 
Det  er  jo  det  store  ved  Dovrelinjen,  at  den  skaffer  distriktene  på 
vestsiden  av  Mjøsen,  Gudbrandsdalen  og  Romsdalen  forbindelse  med 
det  nordenfjellske. 

Et  argument  for  utsettelse  er,  at  man  skal  se,  hvorledes  det  går 
med  den  vanskelige  drift  på  Bergensbanen.  Men  på  Dovre  har  vi  i 
motsetning  til  langs  Bergensbanen  et  av  de  nedbørfattigste  strøk  i 
landet.  Hvad  er  ellers  høifjellet  over  Dovre  mot  Bergensbanens  høi- 
fjell?  Et  meget  lett  fremkommelig  terreng  mot  på  Bergensbanen  de 
vildeste  skråninger  og  fall.  Forholdene  på  Dovrefjell  og  det  andre 

fjellet  er  ikke  å sammenligne.  På  Dovre  gjelder  det  en  meget  kort 
overgang,  en  lavere  overgang,  en  lettere  overgang  i alle  henseender. 

Ordføreren  for  flertallet  slutter  sitt  første  innlegg  med  å uttale,  at 
han  tror,  at  saken  i sin  almindelighet  må  sies  å være  moden  til  av- 
gjørelse straks. 

Efter  utsettelsesforslaget  fra  hr.  Sjursen  kunde  det  bli  uvisst,  når 
saken  vilde  komme  op  igjen  og  bli  endelig  avgjort.  Forat  der  i tilfelle 
bare  skulde  bli  en  kort  utsettelse,  la  10  representanter  frem  følgende 
forslag:  «Spørsmålet  om  anlegg  av  en  jernbane  over  Dovre  utsettes. 
Regjeringen  anmodes  om  å besørge  linjen  over  Kvikne  tilstrekkelig 
undersøkt  og  detaljberegnet  og  spørsmålet  om  en  bredsporet  for- 
bindelse mellem  det  norden-  og  sønnenfjellske  Norge  forelagt  til 
endelig  avgjørelse  for  neste  Storting».  Om  dette  forslag  måtte  bli 
vedtatt,  trodde  Arbeidsdepartementets  chef,  at  det  skulde  være  mu- 
lig å få  en  ny  proposisjon  neste  år,  men  uten  å turde  love  det  be- 
stemt og  uten  å støtte  forslaget. 

Debatten  om  utsettelsesforslagene  tok  7 av  de  8 møter  og  blev  i 
stor  utstrekning  en  realitetsbehandling  av  de  forskjellige  sider  av  saken. 
Av  innleggene  var  de  fleste  mot  utsettelse  og  for  Dovrebane. 

1 tilslutning  til  komitéflertallets  ordfører  hr.  Mowinckel  talte 
statsråd  Ihlen  og  herrene  Andersen  Grimsø  (Nordland),  Der- 
gan  (Sør-Trøndelag),  Bjørn  a ali  (Nordland),  Bratlie  (Kristiania), 
Brøgger  (Akershus),  Buen  (Trondhjem),  Erichsen  (Trondhjem), 
Fjermstad  (Sør-Trøndelag),  Halvorsen  (Trondhjem),  Hans 
Hansen  (Drammen),  H ø s t m a r k (Møre),  ]ensen  (Fredrikstad), 
Klingenberg  (Trondhjem),  Landheim  (Opland),  S eimer  (Kri- 
stiansund), Fr.  Stang  (Kristiania),  Thallaug  (Lillehammer),  Ve  lo 
(Larvik),  Wold  en  (Sør-Trøndelag),  Øverland  (Nord-Trøndelag). 

De  fleste  talere  for  utsettelse  ytret  samtidig  også  mere  eller  mindre 
sympati  for  et  av  alternativene,  især  for  Kviknelinjen.  Foruten  komité- 
mindretallets  ordfører  hr.  Sjursen,  talte  på  denne  side  herrene  A a en 
(Hedmark),  Austeen  (Vestfold),  Bergesen  (Stavanger),  Foss 
(Vest- Agder),  Friis  Petersen  (Ålesund),  Holsen  (Sogn  og 
Fjordane),  Hougen  (Kristiansand),  Larsen  (Østfold),  Myrvang 
(Hedmark),  Magnus  Ni  Issen  (Kristiania),  Pettersen  (Kristiania), 
R in  de  (Telemark),  S t o u s 1 a n d (Skien),  Svendsbøe  (Hordaland), 
Valeur  (Kristiansand). 

Punktvis  sammenfattet  tør  det  etterfølgende  i korthet  nogenlunde 
gi  hovedinnholdet  av  den  fortsatte  debatt. 

1.  Finanshensynene.  Flere  talere  kom  inn  på  de  almindelige 
finansforhold,  statsgjelden,  forrentning  av  kapitalen  i de  eldre  jern- 
baneanlegg og  i de  foreslåtte  nybygg,  det  indirekte  utbytte  av  jern- 
banene o.s.v.  Anleggsutgifter  og  driftsomkostninger  ved  de  forskjellige 
alternativer  til  forbedret  forbindelse  nord-syd  blev  inngående  drøftet 

og  veiet  mot  hverandre,  med  tilslutning  til  eller  kritikk  av  de  frem- 
lagte beregninger.  Dovrebanen  skulde  ikke  som  påstått  bli  dyr.  «Den 
er  meget  billig»,  sa  ordføreren,  «når  hensyn  tages  til,  at  det  er  en 
høifjellsbane,  så  er  det  en  av  de  billigere  baner,  vi  har  bygget  her  i 
landet,  efter  de  anleggsberegninger,  som  foreligger.»  Kviknebanen 
vilde  dog  bli  den  billigste.  Der  blev  talt  nokså  meget  om,  at  Dovre- 
banen og  Rørosbanen  kom  til  å bli  konkurrerende  parallellbaner, 
som  vilde  bety  dårlig  eller  uforsvarlig  økonomi.  En  Dovrebane,  mente 
man,  vil  uomtvistelig  lede  til  å forverre  jernbanenes  økonomi  og 
forringe  utbyttet  av  Rørosbanen  ved  å ta  fra  den  gjennemgangs- 
trafikken.  Delvis  ombygging  og  forbedring  av  Rørosbanen  måtte  også 
til  selv  med  annlegg  av  Dovrebane,  som  dessuten  krever  bane 
Lillehammer— Gjøvik.  Man  får  se  de  store  økonomiske  spørsmål 
kjølig  og  nøkternt.  I det  hele  blev  økonomiske  hensyn  fremholdt 
sterkt  til  fordel  for  utsettelse,  så  der  kunde  bli  leilighet  til  nye  under- 
søkelser og  overveielser.  Andre  fant  Dovrebanen  også  økonomisk 
så  forsvarlig  og  berettiget,  at  den  ikke  burde  utstå.  Kravet  om  Dovre- 
bane vilde  melde  sig  atter  og  atter,  til  det  blev  imøtekommet.  Der 
vilde  bli  nok  trafikk  på  Rørosbanen,  selv  om  en  del  trafikk  går  over 
på  Dovrebanen.  — Av  enkeltheter  blev  især  bergverksdriften  frem- 
holdt som  en  viktig  faktor  i økonomisk  henseende  for  såvel  Dovre- 
som  Kviknelinjen.  «Det  økonomiske  grunnlag  for  Dovrebanen,»  sa  en 
taler,  «er  så  godt  som  vi  ikke  vil  få  det  på  nogen  annen  fjellbane, 
fordi  selve  fjellet  vil  bidra  vesentlig  til  å dekke  utgiftene  ved  trafikken, 
i motsetning  f.  eks.  til  Bergensbanen,  hvor  fjellet  kun  kan  gi  avkast- 
ning gjennem  turisttrafikken.»  Ellers  nevnte  nogen  talere  til  fordel 
for  Dovrebanen  også  turisttrafikk,  mens  Kviknelinjen  blev  omtalt  som 
den  heldigste  bl.  a.  for  utvikling  av  fisketransport  til  utlandet. 

2.  Sporbrudd-ulempene.  En  av  Trondhjemsrepresentantene 
sa,  at  de  trafikkforhold,  som  sporbruddet  har  forårsaket,  er  så  vanske- 
lige og  så  slette,  at  de  står  der  som  en  bom  for  all  utvikling;  tapet 
som  det  årligårs  forsårsaker,  betegnet  han  som  kolossalt.  Innen  meget 
kort  tid  vil  Rørosbanens  trafikkevne  simpelthen  være  sprengt.  Mot 
dette  blev  der  innvendt,  at  man  hadde  været  tilboielig  til  å legge  vel 
stor  vekt  på  sporbruddet.  Fra  en  Stavangerrepresentant  kom  det 
svar,  at  det  forekom  ham  å være  en  uhyrlig  overdrivelse,  når  det  var 
sagt,  at  sporbruddet  stopper  og  stenger  all  utvikling,  jernbanens  egen 
statistikk  viser,  at  det  ikke  er  sant.  Fremskrittet  på  Rørosbanen 
er  meget  pent.  En  annen  representant  spurte,  om  Rørosbanen  over- 
hodet i den  fremtid,  som  det  gjelder  om  ved  en  utsettelse,  vil  kunne 
greie  trafikken  mellem  det  nordenfjellske  og  det  sønnenfjellske.  I 
så  henseende  må  man  vel,  mente  han,  være  enig  om,  at  allerede  nu 
er  banens  evne  temmelig  sterkt  utnyttet.  Nettop  i de  senere  år  har 
utviklingen  tatt  et  sterkt  opsving.  Hvis  man  vil  utsette  denne  sak,  så 
at  man  fremdeles  skal  vente  i 15—20  år  på  en  bedre  ordning,  da 

er  det  visst  ikke  for  meget  sagt,  at  før  den  tid  vil  Rørosbanens  evne 
være  helt  uttømt. 

3.  Naturforholdene.  Flere  stortingsmenn  var  redd  for  sne- 
vanskeligheter  ved  en  jernbane  over  Dovrefjell,  så  banen  kom  til  å 
bli  dyr  i både  anlegg  og  drift.  Sneforholdene  var  imidlertid  ikke  under- 
søkt nøie  nok,  og  man  hadde  ennu  ikke  nogen  erfaring  om  jern- 
banedrift  i høifjellet.  Utsiktene  for  Bergensbanen  hadde  jo  ikke 
vist  sig  lovende.  Dette  brukte  nogen  av  talerne  som  et  vektig  argument 
for  utsettelse.  Men  forsvarerne  av  Dovrebane  imøtegikk  sterkt  påstan- 
den om  usedvanlige  snehindringer  på  Dovrefjell.  De  støttet  sig  da 
til  en  rekke  oplysninger  av  videnskapelig  og  praktisk  art.  Om  sne- 
forholdene ikke  nettop  var  blitt  særlig  undersøkt  med  et  jernbane- 
anlegg for  øie,  så  hadde  man  i 17  år  foretatt  nøiaktige  almindelige 
observasjoner  over  vær  og  vind  på  Dovrefjell,  og  disse  observasjo- 
ner viste  en  meget  ringe  nedbør  i det  hele  og  især  liten  snemengde. 
På  statens  fjellstuer  hadde  der  i lange  tider  bodd  folk  hele  året  rundt, 
og  posten  hadde  gått  over  fjellet  til  stadighet  på  vinterstid  uten 
nevneverdige  forsinkelser,  så  man  kjente  nøie  til,  hvordan  det  er  der 
på  fjellet.  Representanten  fra  nordre  Gudbrandsdalen  hadde  selv 
reist  over  Dovrefjell  flere  ganger  hvert  år  i 30  år,  og  han  uttalte  bl.  a., 
at  vi  her  var  i det  heldige  tilfelle,  at  de  mere  videnskapelige  iaktta- 
gelser stemmer  overens  med  de  praktiske  erfaringer  og  oplevelser. 

4.  Virtuell  lengde  (jfr.  side  26).  Forholdet  med  den  større 
virtuelle  lengde  over  Dovrebanen  sammenlignet  med  Røros-  og  Kvikne- 
linjene  og  de  praktiske  virkninger  av  dette  teoretiske  forhold  kom  flere 
ganger  på  tale  under  debatten.  Komitéflertallets  ordfører  sa,  at  der 
hadde  været  drevet  litt  misbruk  med  uttrykket  «den  virtuelle  lengde»; 
for  den  er  noget,  som  kan  overvinnes.  Den  virtuelle  lengde  er  stignings- 
forholdene,  men  disse  er  ikke  så  uheldige  på  Dovrebanen,  at  de  på 
nogensomhelst  måte  skulde  være  til  hinder  for  å bygge  banen.  Stignings- 
forholdene  spiller  en  forholdsvis  liten  rolle.  1 den  daglige  drift  ytrer 
omkostningene  ved  den  virtuelle  lengde  sig  vesentlig  som  kullutgifter. 
Ordføreren  for  komitémindretallet  nevnte  som  en  forståelig  anvendelse 
av  teorien  om  den  virtuelle  lengde  følgende  eksempel:  Et  almindelig 
6-koblet  lokomotiv  kan  på  den  bakkede  Gjøvikbane  trekke  bare  15 
full-lastede  vogner  på  10  tons;  det  samme  lokomotiv  kan  på  Dombås- 
Størenbanen  ikke  trekke  mere  enn  16,  derimot  på  Flamar— Støren  32 
og  på  Kongsvingerbanen  56  full-lastede  vogner.  Videre  blev  det  frem- 
holdt, at  den  virtuelle  lengde  ikke  bare  er  et  kullspørsmål,  men  også 
et  spørsmål  bl.  a.  om  store  og  kostbare  lokomotiver  og  større  krav 
til  vedlikehold  av  linjen.  Likeoverfor  spørsmålet  om  med  tiden  å føre 
gjennemgangstrafikken  med  Dovrebanen  frem  over  Gjøvik  pekte  nogen 
talere  på,  at  Kristiania— Gjøvikbanen  har  en  meget  ufordelaktig  tracé; 
den  er  som  et  sagblad. 

5,  Stambanehensynene,  1 a n d s h e n s y n e n e.  På  dette 
punkt  førte  vel  talsmennene  mot  utsettelse  og  for  Dovrebane  frem 
sine  kraftigste  og  mest  avgjorte  argumenter  (ofte  med  tilknytning  av 
neste  punkt,  forsvarshensynene).  Det  etterfølgende  gir  nogen  for- 
kortede bruddstykker  av  flere  av  innleggene. 

Første  taler  fra  Trøndelag  betegnet  det  anlegg,  som  der  her  var 
spørsmål  om,  som  vårt  lands  viktigste  forbindelsesvei,  og  det  kunde 
eller  burde  ikke  være  tvilsomt,  at  den  måtte  gå  over  Dovre.  Han 
endte  med  å fremholde,  at  grunnene  for  utsettelse  på  langt  nær  var 
så  sterke  som  ansvaret  kan  bli,  hvis  man  nu  ikke  viste  imøtekommenhet 
overfor  det  fra  alle  hold  reiste  krav  om  bedre  jernbaneforbindelse 
mellem  Trondhjem  og  det  øvrige  land.  Det  er  de  strategiske,  de  nasjo- 
nale hensyn  eller  de  store  landshensyn,  som  samlet  gir  kravet  forøket 
styrke.  En  annen  taler  kort  efter  — Trondhjemsrepresentant  — nevnte, 
at  medlemmene  av  den  forrige  regjering  enstemmig  hadde  sluttet  sig  om 
proposisjonen,  fordi  de  så,  at  dette  var  en  landssak.  Vide  kretser  i 
vårt  land  har  ansett  Dovrebanen  for  å være  det  viktigste  av  alle  de 
foreslåtte  anlegg,  som  et  nasjonalforetagende  av  den  art,  at  det  burde 
stilles  først  i rekken. 

Statsråd  Ihlen  uttalte,  at  vi  har  leilighet  til  å bygge  en  stor  bane, 
Dovrebanen,  som  vil  sope  med  sig  trafikk  fra  nord,  øst  og  vest  like 
til  Bergen,  Kristiansand  og  Stavanger.  Statsråden  syntes,  det  var  sole- 
klart, at  det  var  denne  bane,  som  måtte  bygges.  Det  var,  fordi  han 
så  på  den  som  ledd  i en  stor  stambane  med  grener  ut  til  alle  sider. 
Ved  å bygge  denne  store  bane  forkorter  vi  avstandene  hertillands, 
hvor  de  lange  avstander  ødelegger  oss  og  skaffer  vanskeligheter.  Denne 
bane  har  forut  for  nogen  annen  bane  den  egenskap,  at  den  kan  komme 
til  å forminske  avstandene  mellem  menneskene  i hele  landet. 

Representanten  fra  Kristiansund  gav  et  samlet  uttrykk  for  de  samme 
tanker  slik:  Det  avgjørende  for  Dovrebanen  er  i virkeligheten  lands- 
hensyn, nasjonale  hensyn.  Vi  har  her  i landet  fått  å regne  med  over- 
ordentlig store  avstander.  Den  langstrakte  formen  på  landet  har  skapt 
disse  umåtelige  avstandene,  som  til  enhver  tid  vil  være  til  hinder  for 
utviklingen  og  det  ikke  bare  på  samferdslens  område  ved  befordring 
av  gods,  personer  og  post,  men  også  for  utvikling  i kulturell  og 
nasjonal  henseende.  Disse  avstandene  spiller  den  hovedsakeligste 
rolle  i landets  lengderetning,  og  da  er  der  ikke  nogen  større  opgave 
på  samferdslens  område  enn  å søke  mest  mulig  å opheve  disse 
umåtelige  avstander  i landets  lengderetning  og  mest  mulig  motvirke 
de  hindringer,  som  disse  legger  i veien  for  enhet  og  samarbeide  i ut- 
viklingen. Her  spiller  en  jernbane  over  Dovrefjell  gjennem  Gudbrands- 
dalen en  fremtredende  rolle.  Den  vil  bli  en  naturlig  ryggrad  i forbindelsen 
mellem  det  nordenfjellske  og  sønnenfjellske,  fordi  den  blir  liggende 
mest  centralt  i landet  med  forgreninger  til  begge  sider  og  mest  be- 
skyttet og  fullkomment  i både  krig  og  fred.  Vi  har  nok  en  forbindelse 
mellem  det  norden-  og  sønnenfjellske  før.  Men  det  kommer  an  på 

å skaffe  den  sikreste,  bekvemmeste  og  hurtigste  forbindelse  mellem 
landsdelene.  Nu  sier  man  mot  dette:  ja,  men  Gudbrandsdalsbanen  er 
ikke  den  korteste  bane,  det  vil  Kviknebanen  bli.  Det  er  fordi  man 
selv  vilkårlig  velger  de  utgangspunkter,  som  man  da  regner  avstandene 
mellem,  nemlig  Trondhjem  og  Kristiania.  Men  skal  man  her  virkelig 
treffe  en  avgjørelse  av  verd,  så  må  man  ikke  regne  på,  hvilken  for- 
bindelse er  kortest  mellem  Trondhjem  og  Kristiania,  men  hvad  der 
gjennemsnittlig  er  den  korteste  forbindelse  mellem  alle  de  landsdeler, 
som  vedkommende  stambane  skal  tjene;  og  da  kan  der  ikke  være 
spørsmål  om  annet  enn,  at  det  vil  være  Gudbrandsdalsbanen. 

Videre  sa  forskjellige  representanter  f.  eks.,  at  Dovrebanen  med 
rette  må  kalles  en  stambane,  og  at  der  med  den  blir  system  i vår 
jernbanebygging.  Hovedsaken  er,  at  Dovrebanen  er  en  landsbane, 
en  stambane,  som  sammenknytter  landet  økonomisk  og  åndelig  på  en 
annen  måte  enn  alle  andre  baner.  Det  er  ikke  forbindelsen  mellem 
Trondhjem  og  Kristiania,  som  der  spørres  om,  for  da  var  Kvikne- 
banen best;  men  det  er  gjennemgangstrafikken  fra  det  nordlige  til 
det  sydlige  Norge  med  de  trafikkforbindelser,  som  en  stambane  kan 
gi.  Der  var  her  lagt  frem  en  virkelig  landsplan,  tatt  virkelige  landshen- 
syn.  Dovrebanen  er  et  nødvendig  ledd  i den  store  stambane  mellem 
syd  og  nord.  Denne  bane  må  ligge  trygt  til  og  slik,  at  den  best  mulig 
kan  opta  trafikken  fra  de  forskjellige  landsdeler  og  byer  og  føre  den 
fra  den  ene  landsdel  og  by  til  den  annen.  De,  som  vil  Dovrebanen 
vil  den  på  grunn  av  banens  retning  og  beliggenhet,  fordi  de  ser  den 
som  den  beste  stambane.  Dovrebanen  tjener  i alle  henseender  de 
større  hensyn.  Det  er  nettop  den  uhyre  fordel  ved  denne  bane  frem- 
for nogen  annen,  at  den  samler  trafikken  fra  nord  mot  syd,  den  trafikk 
som  går  i hovedbevegelsesretningen.  Banen  byr  muligheter  for  en 
fellestrafikk,  som  ikke  er  tilstede  for  og  ikke  kan  være  tilstede  for 
nogen  annen  bane  i hele  dette  land. 

På  slutten  av  debatten  uttalte  en  av  representantene  fra  Kristiania, 
at  det  avgjørende  for  ham  var  de  stambanehensyn,  som  hadde  været 
fremholdt  fra  så  mange  sider,  den  ting,  at  det  er  nødvendig  å knytte 
vårt  jernbanenett  sammen  ved  en  central  linje. 

Dette  å feste  landshensynene  så  sterkt  nettop  til  Dovrebanen  og 
bare  til  denne  i motsetning  til  Kvikne-  og  Røroslinjene  møtte  mot- 
sigelse fra  dem,  som  holdt  på  utsettelse.  Hovedsaken  måtte  være  å 
skaffe  den  raskeste,  billigste  og  mest  driftsikre  forbindelse  mellem 
«centralpunktene  for  livet  og  rørelsen»  nordenfjells  og  sønnenfjells, 
Trondhjem  og  Kristiania.  Dette  hensyn  måtte  være  det  avgjørende, 
og  det  vilde  bli  best  tilfredsstillet  ved  en  Kviknebane.  De  landsdeler, 
som  vil  bli  satt  i lettere  innbyrdes  forbindelse  ved  en  stambane  over 
Dovrefjell,  kan  ikke  på  nogen  måte  skaffe  den  trafikk,  som  nu  går 
og  vil  komme  til  å gå  efter  den  korteste  linje  mellem  Trondhjem  og 
Kristiania,  Sverige  og  det  øvrige  utland.  Det  er  og  blir  hovedtrafikk- 
linjen.  «Man  kan,»  sa  komitémindretallets  ordfører,  «opkonstruere 

en  ny  trafikklinje,  man  kan  kalle  det  stambane,  man  kan  kalle  det 
hovedpulsåre,  og  jeg  vet  ikke  hvilke  navn  Dovrebanen  har  fått,  jeg 
tenker,  hovedtrafikken  vil  komme  til  å kreve  den  vei,  den  har  gått, 
fremdeles,  og  jeg  føler  mig  ikke  sikker  på,  om  ikke  trønderne,  når 
de  får  Dovrebanen  igjennem,  innen  få  år  vil  komme  og  kreve  en  bane 
også  over  Kvikne,»  en  linje  som  — efter  en  annen  ytring  av  samme 
taler  — nu  blev  dømt  ved  teoretiske  betraktninger.  De  «større  hensyn», 
det  er  den  vei,  som  den  større  trafikk  naturlig  søker,  den  vei,  som 
fører  hurtigst  og  lettest  frem.  Men  Kviknelinjen  var  ikke  blitt  tilstrek- 
kelig undersøkt  og  hadde  ikke  været  nok  oppe  i den  offentlige  dis- 
kusjon. Det  gjaldt  å søke  å komme  til  mere  klarhet  over  spørsmålene. 
Om  trafikk  over  en  Dovrebane  mellem  Vestlandet  og  det  trondhjemske 
uttalte  Ålesundsrepresentanten,  at  den  trafikk,  som  teller  i jernbanens 
kasse,  kommer  til  å gå  sjøveien  som  før.  Ellers  forekom  det  ham, 
at  navnlig  en  Kviknebane  bedre  enn  nogen  annen  bane  vilde  opfylle 
en  del  av  de  hensyn,  som  stambanens  hovedtalsmenn  hadde  lagt 
mest  brett  på. 

En  mere  fornøielig  replikkveksel  mellem  de  to  ordførere  gjaldt  en 
ytring  om,  at  Dovrebanen  led  av  «ryggradsskjevheter»,  så  forbindelsen 
mellem  Trondhjem  og  Kristiania  vilde  få  en  pukkel  til  venstre  over 
Dovrefjell,  i motsetning  til  at  den  har  en  pukkel  til  høire  over  Røros. 

6.  Forsvarshensynene.  Mange  av  talerne  kom  inn  på  disse 
hensyn,  som  enkelte  ikke  la  nogen  eller  mindre  vekt  på,  mens  de  for 
andre  veiet  sterkt  til  fordel  for  Dovrebanen.  Denne  er,  sa  flertallets 
ordfører  i en  omtale  av  de  militære  hensyn,  et  styrkebelte  for  vårt 
land,  et  styrkebelte  så  sterkt,  at  ingen  bane  kommer  op  mot  den. 
En  annen  taler  sa,  at  den  er  fremfor  alt  en  uundværlig  assuranse  for 
landet  som  militærbane.  Representanten  Bratlie  talte  i et  vektig  inn- 
legg bare  om  denne  side  av  saken.  Han  heftet  sig  ikke  meget  ved 
Røros-  eller  Kviknebanens  svakheter,  men  fremhevet,  at  det  militært 
i flere  henseender  vilde  ha  stor  vekt  nettop  å få  to  likeløpende  jern- 
baner nordover. 

Utsettelsesforslagene  kom  under  votering  den  8. 
juli  og  falt  begge  to.  Forslaget  fra  hr.  Sjursen  fikk  50  stem- 
mer, mens  72  stemte  mot.  Det  annet  forslag  — utsettelse  til  neste 
Storting  — falt  med  bare  2 stemmers  overvekt;  60  stemte  for,  62 
mot  forslaget. 

Efter  forkastelsen  av  utsettelsesforslagene  fulgte  en  forholdsvis 
kort  realitetsdebatt.  Den  streifet  inn  på  flere  av  de  samme  sider  av 
saken,  som  er  nevnt  før.  Men  en  stor  del  av  denne  debatt  gjaldt  de 
to  alternativer  for  Dovrebanen,  enten  den  skulde  gå  til  Støren  eller 
gjennem  Orkladalen.  Det  siste  [alternativ  fikk  et  varmt  forsvar  især 
av  en  Møre-representant,  som  fremhevet  Orkladalen  som  et  folke- 
rikt dalføre  med  mektig  jordbruk,  betydelig  skogbruk,  industri  og 

grubedrift,  likesom  han  omtalte  den  tilstøtende  Rindal  og  Surndal  som 
det  vakreste  og  flateste  dalføre  i hele  Møre  fylke,  likeledes  med  stort 
og  veldrevet  jordbruk.  En  annen  representant  fant  de  interesser,  som 
knyttet  sig  til  Orkladals-alternativet,  å væie  så  mangesidige,  at  det 
var  fullt  berettiget  å ta  den  bøining  med  større  lengde,  som  dette 
alternativ  førte  med  sig  for  Dovrebanen.  Om  dette  spørsmål  rådet 
der  imidlertid  ikke  enighet  mellem  representantene  fra  de  nærmest 
interesserte  distrikter.  Forøvrig  var  det  navnlig  stambanetanken,  som 
blev  gjort  gjeldende  mot  Orkladals-alternativet,  den  kroken  som  veien 
om  Orkladalen  vilde  bli  på  stambanen 

Hr.  Sjursen  foreslog  å bygge  om  hele  Rørosbanen  til  bredt  spor 
for  å få  forbindelsen  mellem  Hamar  og  Trondhjem  forbedret  snarest 
mulig.  Subsidiært  foreslog  hr.  Sjursen  ombygging  av  Rørosbanen  til 
bredspor  på  strekningen  Hamar— Tynset,  forat  Kviknealternativet 
kunde  stå  åpent. 

Stortingets  beslutninger.  Den  9.  juli  1 908  foregikk  den 
endelige  votering  i Stortinget.  Orkladalsalternativet  kom  først  under 
avstemning;  det  fikk  bare  13  stemmer.  Derefter  blev  forslaget  om 
anlegg  av  en  jernbane  fra  Dombås  over  Dovrefjell  til 
Støren  vedtatt  med  64  stemmer  mot  58  stemmer. 

De  64  herrer  var: 

Thallaug,  Berge,  Kristensen,  Andersen  Grimsø,  Bjørnaali,  Storjord,  Bakkejord, 
Havig,  Lorentsen,  Høstmark,  Meisingset,  C.  Berner,  Horst,  Lindjohansen,  Foshaug, 
Alfred  Eriksen,  O.  Erichsen,  Klingenberg,  Halvorsen,  Buen,  Øverland,  Hagerup, 
Ivar  Aavatsmark,  O.  S.  Aavatsmark,  Sivertsen,  Ejde,  Wolden,  Bergan,  Fjermstad, 
Holtsmark,  Brøgger,  Brevig,  Løken,  Rogge,  Grieg,  Mowinckel,  Sæbø,  Liljedahl, 
Kloster,  Mjelde,  Saakvitne,  Gundersen,  Røsholm,  Hyggen,  Hans  Hansen,  Andersen, 
Saba,  Sand,  Jensen,  Egede-Nissen,  Wrangell,  Olsen,  Aarrestad,  Eidem,  Chr.  Knud- 
sen, Bratlie,  Stang,  Landheim,  Fedje,  Blilie,  H.  Jacobsen,  Wold,  Selmer  og  Velo. 

De  58  herrer  var: 

Th.  Stousland,  Foss,  Bryggesaa,  Aas,  Blakstad,  Gauslaa,  Liestøl,  Dyring,  Hansson, 
Aklestad,  Langeland,  Hestnes,  Carl  Stousland,  Krag-Torp,  Bøen,  Larsen,  P.  Peder- 
sen, Jahren,  Bergesen,  Adolf  Pedersen,  Gjedrem,  Hognestad,  Schanche,  Dyrland, 
Rasmussen,  Hoff,  Friis  Petersen,  Bøhn,  Mørland,  Næss,  Holsen,  Hjertenæs, 
Aarnes,  Gerhardsen,  Svendsbøe,  Wergeland,  Rinde,  Skilbred,  Grivi,  Tveiten, 
Ruberg,  Jorde,  Rustand,  Vraa,  Bernhard  Hanssen,  Hemma,  Myrvang,  Haug, 
Sjursen,  Eftestøl,  Aaen,  Austeen,  Strengehagen,  Wiborg,  Nilssen,  H.  Pettersen, 
Valeur  og  Hougen. 

Efterat  Dovrebanen  således  var  besluttet,  bortfalt  votering  over 
forslaget  om  å bygge  om  Rørosbanen  nordover  fra  Hamar.  Men 
dagen  efter  vedtok  Stortinget  ombygging  av  strekningen  Støren— 
Trondhjem  til  bredt  spor. 

Dynamittransport  ved  Kongsvoll. 


Byssearbeidet  på  Dovrebanen. 

1.  Kort  historikk.  Anlegg  av  bane  gjennem  Gudbrandsdalen  og 
videre  over  Dovrefjell  til  Støren  blev  behandlet  første  gang  i 1869 
med  utstikning  av  parsellen  Laurgård— Støren.  Banen  var  dengang 
tenkt  bygget  smalsporet.  Spørsmålet  hvilte  derefter,  inntil  det  i slut- 
ningen av  1880-årene  igjen  kom  op  i forbindelse  med  arbeidet  for 
en  Romsdalsbane  fra  Opdal  ned  gjennem  Sunndalen.  Dette  arbeide 
hadde  til  følge,  at  de  eldre  overslag  for  Dovrebanen  blev  revidert  i 
1895  og  1898.  Imidlertid  viste  det  sig  mere  og  mere  nødvendig  for 
tilveiebringelse  av  sikrere  og  fullstendigere  planer  å foreta  en  jevnførende 
utstikning  i marken  av  hele  hovedlinjen  over  Dovrefjell  til  Støren  i 
forbindelse  med  en  omberegning  til  bredt  spor  av  banedelen  Støren  — 
Trondhjem. 

Resultatet  av  denne  utstikning  forelå  derpå  i Undersøkelseschefens 
innberetning  av  1903.  Med  den  fulgte  de  planer  og  overslag  for 
Dovrebanen,  som  ligger  til  grunn  for  Stortingets  beslutning  av  9.  juli 
1908  om  å bygge  denne  bane. 

Forarbeidene  blev  satt  i gang  i juli  1909  på  den  søndre  del  av 
banen  og  i august  1909  på  den  nordre  del. 

Stortinget  vedtok  den  20.  juli  1910  å sette  Dovrebanen  i første 
rekke  blandt  de  i 1908  besluttede  baner.  Samtidig  vedtok  det  planer 
og  overslag  for  2 parseller  på  tilsammen  21  km  av  banens  nordre 
del,  nemlig  strekningen  fra  Støren  til  Bjørset  bro  i Soknedal  og  en 
strekning  omfattende  Orkla  bro  med  tilstøtende  tunnel,  således  at 
anleggsarbeidet  snarest  kunde  bli  satt  i gang. 

Dette  skjedde  12.  august  1910. 

Detaljert  plan  med  overslag  for  hele  banen  blev  forelagt  for  og 
vedtatt  av  Stortinget  i 1911.  Samtidig  blev  også  byggemåten  for  ba- 
nen fastsatt. 

2.  Banens  beliggenhet.  Dovrebanen  utgrener  fra  Dombås 
stasjon  på  Gudbrandsdalsbanen  og  passerer  derpå  over  Dovrefjell, 
hvor  den  på  nordsiden  av  fjellet  er  ført  ned  gjennem  Drivas  dal- 
føre, derfra  over  vannskillet  mellem  dette  og  Orklas  dalføre  og 
videre  gjennem  Soknedalen  til  Støren  stasjon  på  Rørosbanen. 

Når  man  ser  bort  fra  de  spesielle  tekniske  vanskeligheter,  som 
alltid  er  forbundet  med  planleggelse  og  bygging  av  baner  over  høi- 
fjell,  noget  man  senere  skal  komme  tilbake  til,  må  de  største  vanske- 
ligheter forøvrig  på  banen  sies  å ha  ligget  på  nordre  side  av  Dovre- 
fjell. Der  har  man  først  Drivdalen,  en  trang  fjelldal  med  steile 
sider,  som  går  over  i nakne,  høie  og  ofte  loddrette  fjell,  hvorfra  sten- 
sprang  og  skred  truer  banens  sikkerhet.  Videre  kommer  kryssningen 
av  Orklas  dalføre  med  det  store  og  kostbare  tunnel-  og  broarbeide 
og  endelig  de  betydelige  cg  vanskelig  drenerbare  jordskjæringer  i 
lerbakkene  langs  Soknas  dalføre  fra  Bjørset  bro  til  Støren.  I disse 
lerbakker  har  man  under  anleggsarbeidet  tross  den  omhyggeligste 
drenering  og  masseutskiftning  været  utsatt  for  skred  og  utglidninger 
i de  steile  skjærings-  og  fyllingsskråninger,  se  billedene  neste  side. 

På  søndre  side  av  Dovrefjell  får  man  dessuten,  på  grunn  av  den 
beliggenhet  som  av  hensyn  til  forgreningen  av  Raumabanen  er  valgt 
for  Dombås  stasjon,  en  særegen  (kunstig)  utvikling  av  hovedlinjen 
med  vendetunnel  på  strekningen  op  til  høifjellsplatået. 

3.  Traceforhold.  (Se  lengdeprofilet  på  side  84).  Da  Dovrebanen  reg- 
net fra  høifjellet  mot  Støren  må  passere  vannskillene  mellem  Drivas,  Ork- 
las og  Gulas  dalfører  har  man  ikke  kunnet  undgå  mindre  motbakker. 
Den  største  av  disse  får  man  ved  overgangen  over  Orkla. 

Banens  maksimumsstigning  i begge  retninger  utgjør  18  %o  i rett- 
linje  med  reduksjon  i kurver  med  radius  1000  m og  derunder,  efter 

formelen  — ^^2 — . 

R^60 

Stigninger  i tunneler  er  ytterligere  redusert  med  2 %o. 

Nevnte  maksimumstigning  er  anvendt  i retning  mot  Støren  i det 
16,3  km.  lange  optrekk  fra  Dombås  til  høifjellsplatået  og  dessuten  i 
motsatt  retning  fra  Støren  stasjon  til  Bjørset  bro  og  fra  Drivstua 
opover  Drivdalen  til  sønnenfor  Kongsvoll  i en  samlet  lengde  av  ialt 
35  km. 

Minste  kurveradius  er  som  for  baner  av  kl.  I bestemt  300  m. 
Undtagelser  herfra  danner  dog  kurvene  gjennem  vendetunnelen  ved 
Grønbogen,  ca.  7 km.  fra  Dombås,  over  tveråen  Skauma  syd  for 
Berkåk  og  på  5 steder  i Soknedalen,  hvor  minsteradien  av  hensyn 
til  de  uforholdsmessig  store  mereutgifter  ved  den  større  radius  er  re- 
dusert, ved  Grønbogen  til  275  m.  og  på  de  øvrige  steder  til  250  m. 

Fra  Soknedalen. 


Korteste  rettlinje  mellem  kontrakurver  — selve  overgangskurvene 
ikke  regnet  med  — er  25  m.,  idet  kurvenes  overhøide  forutsettes  ut- 
jevnet på  en  lengde  av  minst  300  ganger  overhøiden. 

Minste  kurvelengde,  overgangskurvene  iberegnet,  er  120  m.  og  kor- 
teste horisontal  mellem  møtende  fall  eller  møtende  stigning  100  m. 
Kryssningssporenes  effektive  lengde  er  315  m. 


Fra  Støren. 

4.  Anleggsarbeidet.  Det  var  Jernbanestyrelsens  forutsetning,  at 
anleggsarbeidet  på  banen  skulde  fremmes  snarest  mulig  og  så  hurtig, 
som  en  rasjonel  arbeidsordning  tilsa.  Ved  å drive  med  full  kraft 
antok  Styrelsen,  at  Dovrebanen  vilde  kunne  ventes  åpnet  for  drift  i 
slutten  av  1916. 

Departementet  fant  det  likeledes  tjenlig  snarest  å opta  arbeidet 
på  banen,  således  at  dette  store  nasjonale  foretagende,  om  der  var 
leilighet  til  det,  kunde  bli  fullført  allerede  i 1914. 

Da  Stortinget  sluttet  sig  hertil,  blev  som  foran  nevnt  anleggs- 
arbeidet satt  igang  allerede  i august  1910. 

Imidlertid  har  stadige  — lengre  og  kortere  — arbeidsstreiker,  så- 
ledes i årene  1912,  1916,  1919,  1920  og  1921,  i høi  grad  sinket  arbeids- 
driftens  fremme.  Hertil  kom  dessuten  vanskeligheter  med  liten 
tilgang  av  arbeidere  og  ingeniører,  hvilket  særlig  gjorde  sig  sterkt 
gjeldende  under  høikonjunkturene  som  følge  av  konkurranse  m.ed  de 
private  bedrifter  om  arbeidskraft  og  øvet  ingeniørhjelp. 

Disse  forhold  i forbindelse  med  fordyrelse  av  og  vanskeligheter 
med  anskaffelse  av  de  nødvendige  materialer  under  krigen  har  der- 
for medført,  at  det  først  nu  i 1921  er  lykkes  å få  banen  såvidt  ferdig, 
at  den  kan  bli  åpnet  for  almindelig  trafikk. 

Til  næimere  belysning  av  nevnte  forhold  hitsettes  nedenstående 
tabell  over  midlere  arbeidsstyrke  ved  anlegget. 


Budgettermin 

Kvartal  i budgetterminen 

Midlere 

arbeids- 

styrke 

1 ste 

2net 

3dje 

4 de 

1910—11  ...  . 

200 

290 

291 

410 

298 

1911-12  

713 

919 

1009 

229 

718 

1912-13 

1148 

1290 

1287 

1047 

1192 

1913-  14 

1486 

1310 

1445 

1504 

1436 

1914—15 

2006 

1472 

1132 

1640 

1562 

1915  - 16 

1415 

993 

828 

1009 

1061 

1916-17 

926 

713 

613 

721 

753 

1917-18 

712 

496 

514 

972 

674 

1918  19  

825 

655 

611 

1021 

778 

1919-20 

961 

660 

561 

1052 

809 

i 

70 

74 

361 

712 

304 

1920-  21 ! 

j 

900* 

620* 

200* 

470* 

550* 

1921-22  

400*  ! 
1 

100* 

* 

o 

o 

100* 

175* 

* Supponert  arbeidsstyrke 


Som  herav  vil  sees  avtok  den  midlere  arbeidsstyrke  fra  budget- 
terminen  1914-15  til  1919-20  fra  omkr.  1600  mann  til  under  det 
halve. 

Da  banens  linjeføring  i store  trekk  var  gitt  langs  den  gamle  kongs- 
vei  over  Dovrefjell,  kunde  stikningen  fremmes  forholdsvis  hurtig. 
Både  stikningsarbeidet  og  arbeidsdriften  blev  lettet  betydelig  ved  det, 
at  transportforholdene  var  gode,  og  at  stikningspersonalet  og  de  før- 
ste arbeidere  kunde  få  de  nødvendigste  husrum  på  Statens  fjellstuer 
og  i distriktets  seterhus. 

Forarbeidene  kunde  derfor  også  tilendebringes  i løpet  av  2 år. 

Før  den  egentlige  arbeidsdrift  imidlertid  kunde  bli  satt  igang, 
måtte  der  ikke  alene  over  høifjellsstrekningen  bygges  nødvendige 
permanente  og  provisoriske  boliger  for  funksjonærer  og  arbeidere 
med  handelsboder  og  bakerier  for  provianteringen;  men  man  måtte  også 
på  grunn  av  den  spredte  bebyggelse  nordenfor  Opdal  og  helt  frem 
til  grensen  mot  Støren  opføre  tallrike  arbeiderboliger  og  da  spesielt 
der,  hvor  der  måtte  samles  en  større  arbeidsstyrke,  således  fra  Orkla 
bro  til  Berkåk  og  ved  knuseverkene  ved  Drivstua  og  Valøkken. 

Ved  Dovrebanen  er  der  alene  for  selve  anleggsdriften  ialt  bygget 
6 permanente  bygninger  og  60  arbeiderboliger. 

Eftersom  kravene  til  boligforholdene  steg  under  anleggsperioden, 
er  typene  for  arbeiderboligene  ikke  lite  forandret  fra  den  første  be- 
byggelse, idet  de  er  blitt  større  og  rummeligere  og  i det  hele  bedre 
innrettet. 

Da  en  vesentlig  del  av  planeringsarbeidene  såvel  over  høifjellet 
som  for  store  deler  av  linjen  forøvrig  bestod  av  jordarbeider  i glacial 
lere,  var  man  for  de  fleste  av  disse  arbeiders  vedkommende  på  grunn 
av  banens  nordlige  beliggenhet  og  høide  over  havet  nødt  til  å drive 
mest  mulig  intenst  i sommermånedene,  4— 5 måneder.  Man  kunde  ikke 
regne  med,  at  telen  på  høifjellet,  hvor  der  da  ikke  som  på  Fokstu- 
myrene  er  evig  tele,  var  borte  før  i begynnelsen  av  juli. 

På  høifjellet  kunde  man  om  vinteren  praktisk  talt  bare  drive  i 
tunnelene  og  i de  største  fjellskjæringer. 

Danen  er  bygget  i overensstemmelse  med  Statsbanenes  nye  nor- 
maler for  bredsporede  baner  av  klasse  1.  Da  imidlertid  jordartene, 
som  før  nevnt,  for  den  alt  overveiende  del  bestod  av  glaciale  lerer, 
som  er  teleskytende,  og  da  bergartene  i fjell  og  tunneler  er  vann- 
førende  gneisgranitter,  har  man  for  å få  et  tele-  og  isfritt  banelegeme 
måttet  gå  til  meget  omfattende  og  kostbare  masseutskiftninger  og 
drenage,  som  er  foretatt  gjennemgående  over  hele  banen. 

Efter  de  erfaringer,  man  til  d.  d.  har  innhøstet,  har  disse  arbeider 
vist  gode  resultater. 

For  å fremme  anleggsarbeidet  hurtigst  mulig  og  spare  arbeidskraft 
blev  der  overalt  til  de  største  arbeider  — tunneler,  jordarbeider,  knus- 
ning  av  sten  til  ballast  og  murarbeider  m.  m.  — etterhvert  anskaffet 
de  mest  moderne  maskiner,  såsom  bore-  og  gravemaskiner,  sten- 
knusere,  anleggslokomotiver,  motordrevne  kraner  og  heiseinnretninger. 

og  til  slutt  for  å redusere  transportutgiftene  til  trematerialer  satt  op 
moderne  sagbruk  og  høvleri. 

Alt  arbeide  blev  utført  på  akkord.  Anlegget  leverte  arbeidslagene 
alle  redskaper,  alt  materiell  og  sprengstof  m.  m.  til  fastsatte  priser. 
Hvor  anlegget  skaffet  arbeiderne  kvarter,  betalte  disse  for  hus,  lys,  brenne, 
sengklær  og  inventar  15  øre  — senere  20  øre  — pr.  mann  pr.  dagsverk. 

Arbeidsfortjenesten  har  som  rimelig  var  under  den  lange  byggeperiode 
og  som  følge  av  krigskonjunkturene  gjennemgående  været  sterkt  stigende. 

Fortjenesten  for  sesong-  og  tunnelarbeide  på  høifjellsstrekningen 
har  under  hele  anleggsperioden  været  noget  høiere  enn  på  de  lavere- 
liggende deler  av  banen,  jfr.  forøvrig  nedenstående  tabell,  som  viser 
den  gjennemsnittlige  timefortjeneste  fra  1910  til  1920. 


År 

Akkordarb. 

Dagarbeide 

Håndverk. 

Minstelønn  for  akkord- 
arbeide i 

eksklusive  forsørgelsestillegg 

høifjellet 

lavlandet 

kr. 

kr. 

kr. 

kr. 

kr. 

1910 

0.40 

0 30 

0 25 

(forskudslønn) 

0.25 

(forskudslønn) 

1915 

0.75 

0.62 

0 65 

0.45 

0.40 

1920 

2 90 

1.91 

2 15 

1.70 

1.50 

Forsørgelsestillegget,  som  tilkom  i 1918,  har  variert  mellem  ca.  0.10  til  0.23  kr. 
pr.  time. 


Ved  Dovrebanen  er  der  ialt  uttatt  og  transportert  følgende  kvanta, 
opgitt  i runde  tall: 

Av  jord ca.  1 484  000  m^  å kr.  1.63 

» sideskjæring  (jord  og  fjell)  ...  » 454000  » » 2.05 

V fjell » 380  500  » » 6.21 

» tunnel » 6 660  l.m.  » 355.00 

» masseutskiftning  og  drenage  . . » 515  000  m^  » 2.12 


5.  Tunneler.  På  søndre  side  av  fjellovergangen  forekommer  bare 
3 tunneler  av  lengde  1077  m.,  hvorav  781  faller  på  Grønbogen 
vendetunnel  omtr.  7 km.  fra  Dombås.  På  nordre  side  derimot  finnes 
20  stk.  av  lengde  tilsammen  6451  m.;  av  disse  er  Høgsnyta  og  Heste- 
krubben  tunneler  mellem  Kongsvoll  og  Drivstua,  henholdsvis 
1000  m.  og  1440  m.  lange. 

Den  samlede  lengde  av  tunnelene  fra  Dombås  til  Støren  blir  så- 
ledes 7.53  km  (Banens  hele  lengde  158.01  km). 

Nordre  ende  av  Grønbogen  og  Hestekrubben  tunneler  blev  drevet 
med  maskinboring,  nemlig  med  Atlas  støtboremaskiner,  forøvrig  hånd- 
boring  overalt.  1 de  lengste  tunneler,  over  500  meter,  blev  der  drevet 
årevis  natt-  og  dagskift  med  maksimaldrift  av  inntil  1.0  m.  pr.  arbeids- 
døgn. 

Bergarten  i de  fleste  av  tunnelene  består  av  gneis  og  gneisgranitt, 
undtagen  i Soknedalen,  hvor  fjellarten  tilhører  Størengruppens  skifere. 
Bergarten  må  giennemgående  karakteriseres  som  god;  men  da  den 
er  meget  vannførende  og  spaltet  ved  innslagene  og  på  de  partier, 
som  ligger  nærmest  dagen,  har  man  måttet  gå  til  utmuring  av  tun- 
nellene i en  lengde  av  ialt  621  m.  Av  disse  utmuringer  har  spesielt 
utmuringen  av  Nystu  bekk  og  Orkla  tunneller  frembudt  særlige 

vanskeligheter.  Ved  den  304  m.  lange  Nystubekk  tunnel  lå  nemlig 

ved  søndre  ende  det  ovenfor  liggende  fjell  så  lavt  og  var  så  opspaltet, 
at  taket  fallt  inn  sammen  med  ovenliggende  sten  og  jord,  hvorfor  hel 
utmuring  måtte  til  i ca.  90  m.  i lengde. 

Ved  den  765  m.  lange  Orkla  tunnel,  hvor  man  var  sikker  på  å 
ha  tilstrekkelig  fjell,  gikk  der  hull  i taket,  da  man  fra  søndre  innslag 

med  fullt  profil  var  kommet  ca.  75  m.  inn.  Det  viste  sig  at  den 

ovenliggende  masse  i 25-30  m.  høide  bestod  av  meget  vannførende 
kvikksand  og  kampestener.  Partiet  måtte  under  store  vanskeligheter 
og  med  den  ytterste  forsiktighet  avslemples  og  utmures  i en  lengde 
av  61  m.  Utgiftene  hermed  androg  til  en  ca.  kr.  85  000  00  eller  ca. 
kr.  1 400  pr.  l.m. 

Forøvrig  foreligger  inngående  spesialrapporter  for  begge  disse 
tunnelutmuringer 

6.  Broer,  veibroer  og  underganger.  Ved  banen  forekommer  ialt 
87  broer,  hvorav  65  veibroer  og  underganger. 

Av  disse  broer,  som  er  bygget  efter  gjeldende  normaler,  dels  som 
stenbroer  og  dels  med  jernoverbygning,  er  der  imidlertid  bare  5 større 
byggverker,  nemlig  fagverksbroene  over  Svonåen,  Driv  a og  Igla 
med  teoretiske  spennvidder  på  henholdsvis  21,  27  og  25  m.,  dessuten 
hvelvbroene  over  Vinstra  i Opdal  og  over  Orkla  elv. 

Orkla  hvelvbro  har  på  grunn  av  sin  beliggenhet  og  spennvidde 
særlig  interesse,  se  ovenstående  billede  og  billedet  side  106.  Denne 
bro  er  utført  med  følgende  dimensjoner; 

2 spenn,  1 hoved-  og  1 sidespenn  på  henholdsvis  60  m.  og  9,5  m. 
spennvidde,  begge  med  kompakt  overmur.  Pilhøiden  er  13,7  m.  Hvel- 
vets kronbredde  er  4,4  m.  Hvelvtykkelse  i topp  1,80  m.  Hvelvtyk- 
kelse  ved  fot  3,30  m. 

Ved  brostedet,  som  er  særlig  egnet  for  hvelvbro,  har  elven  skåret 
sig  et  dypt  leie  i temmelig  fast  fjell  med  bratte  skråninger  på  begge 
sider.  Avstanden  fra  underkant  hvelvmidte  til  elvebunnen  er  43,5  m. 

Strømhastigheten  er  stor  og  der  foregår  tømmerfløtning  i elven. 

Arbeidet  i de  bratte  fjellsider  hadde  et  betydelig  omfang  og  var 
til  dels  forbundet  med  ikke  liten  vanskelighet. 

Trematerialene  blev  anskaffet  fra  omkringliggende  skogdistrikter 
efter  forutgående  anbudsinnbydelse  og  den  nødvendige  sten  til  broens 
overmur  og  vederlagere  er  uttatt  fra  et  nærliggende  stenbrudd.  Ad- 
gangen til  god  hvelvsten  var  mindre  tilfredsstillende.  Efter  inngående 
undersøkelse  blev  man  stående  ved  et  brudd,  ca.  7 km.  fra  brostedet, 
hvor  der  var  en  tilstrekkelig  forekomst  av  diorit(opdalit),fordelagtig  både 
hvad  angår  uttagning  og  hugging.  Stenen  viste  sig  i det  hele  fortrinlig 
skikket  for  øiemedet.  En  del  supplerende  hvelvsten  og  konsol-,  liste- 
og  rekkverksten  blev  tatt  fra  et  annet  brudd,  ca.  9 km.  fra  brostedet. 

Stillaset  var,  som  det  vil  sees  av  billedet,  opført  fra  bunnen  som 
faststående  stillas  for  å gardere  sig  mot  synkninger. 


Orkla  bro  2.  april  1915. 

De  samlede  omkostninger  ved  Orkla  bro  utgjorde  kr.  270  000, 
hvorav  falt  på  monteringsstillas  ca.  kr.  89  000  og  på  hvelvet,  over- 
mur  m.  V.  ca.  163  000  kr.  Enhetsprisen  for  m^.  hvelv,  vederlagsmur  og 
overmur  utgjorde  ca.  115,  91  og  28  kr. 

Hvelvbrocn  over  Vinstra  har  en  spennvidde  av  12  m.  med  en 
høide  over  elvebunnen  av  ca.  14  m.  BysSSS^^unnen  for  vederlagerne 
er  fjell.  Til  broen  fikk  man  sten,  øiengneis,  en  2-3  km.  fra  brostedet. 
Omkostningene  utgjorde  ca.  62  000  kr.  Murverket  i denne  tungt  be- 
arbeidbare  sten  kostet  kun  30  kr.  og  hvelvet  60  kr.  pr.  m^. 

7.  Overbysning.  Som  bestemt  for  baner  av  kl.  I er  der  på  hele 
Dovrebanen  anvendt  35  kg.s  skinner  med  17  sleepers  pr.  12  m.  skinne- 
lengde.  Alle  sleepers  er  uimpregnerte,  undtagen  på  partiet  fra  Høg- 
snyta  til  og  med  Hestekrubben  tunneller,  hvor  der  er  anvendt  im- 
pregnerte sleepers.  Sleepersdimensjonene  er  2,5x0,25x0,13  m. 

For  skinnebefestigelsen  er  overalt  anvendt  dogsystem,  for  under- 
ballasten  kult  og  grov  grus,  for  overballasten  utelukkende  finpukk. 
Denne  pukk,  ialt  ca.  220  000  m^.,  er  uttatt  og  opknust  ved  Grønbogen, 
Drivstua,  Valøkken  og  Skjærli  pukkverker. 

Overbygningen  koster  ca.  60  kr.  pr.  1.  m. 

Finpukken,  som  hovedsakelig  er  opknust  om  vinteren  for  å skaffe 
vinterarbeide  for  flest  mulig  arbeidere,  blev  om  sommeren  oplastet 
på  vogner  ved  hjelp  av  gravemaskiner  og  kjørt  utover  linjen  med  tog. 

Underballasten  er  for  det  meste  håndslått  og  anbragt  på  stedet  av 
vedk.  arbeidslag  eller  delvis  utkjørt  med  tog.  Den  samlede  ballast- 
tykkelse  er  0,50  m. 

Skinnegangen  fra  syd  og  nord  blev  sammenknyttet  den  9.  juni  1920 
like  nord  for  Hestekrubben  tunnel. 

8.  Stasjoner  og  stoppesteder  langs  banen  er  ikke  anlagt  bare  av  hen- 
syn til  trafikken  og  de  lokale  krav,  men  over  høifjellet  også  på  grunn  av 
jernbanens  drift  og  av  militære  hensyn,  og  således  at  avstanden  mel- 

lem  kryssningsstasjonene  ikke  blir  for  store.  Største  avstand  mellem 
kryssningssporene  er  mellem  Dombås  og  Fokstua,  18.6  km. 

Stasjonenes  og  stoppestedenes  antall  er  ialt  16,  Dombås  og  Støren 
stasjoner  regnet  med.  Nedenstående  tabell  gir  alle  stasjoner  og  stoppe- 
steder med  høide  over  havet  og  avstander. 


Stasjoner  og  stoppe- 
steder 

Høide  over 

havet 

skinnetop 

meter 

Avstand  fra 

Kristiania 

km. 

Trondhjem 

km. 

foreg.  stasj. 
km. 

Dombås 

659.35 

343.04 

209.83 

Fokstua 

951.65 

361.65 

191.22 

18  61 

Vålåsjø 

942  65 

372  43 

180  44 

10.78 

Hjerkinn 

1016.99 

381.74 

171.13 

9.31 

Kongsvoll  

886.55 

393.23 

159.64 

11.49 

Driv  stua 

690.97 

407  11 

145.75 

13.89 

Engan  

620  39 

41593 

136.93 

8.82 

Driv  a 

560  39 

421.77 

131.09 

5 84 

Opdal 

544.87 

429.28 

123.59 

7.50 

Fagerhaug 

540  39 

441.35 

111.52 

12.07 

Ulsberg 

438  03 

455  16 

97.70 

13.81 

Berkåk 

450.65 

466  35 

86.51 

11.19 

Garli 

398.20 

477.30 

75.56 

10.95 

Soknedal  

299.27 

486  58 

66.28 

9.28 

Snøan  

212.60 

491.93 

60  93 

5.35 

Støren 

65.95 

501.11 

51.75 

9.18 

Alle  bygninger  på  stasjonene  og  funksjonær-  og  vokterboliger  langs 
banen  er  opført  av  tre,  dels  som  laftebygninger  og  dels  i reisverk, 
inn-  og  utvendig  panelt  (se  foranstående  og  etterfølgende  billeder 
av  Fokstua,  Hjerkinn  og  Kongsvoll  stasjonsbygninger).  Undtagelser 

herfra  danner  lokomotivstallene  på  Hjerkinn,  Drivstua  og  Opdal 
stasjoner,  som  er  opført  av  natursten  (kvartsitskifer).  Alle  stasjons- 
bygninger er  opført  i 2 etasjer  med  eget  eller  tilbygget  godshus  med 
varmerum  efter  størrelsen  av  den  påregnede  trafikk,  men  med  sikte 
på  fremtidig  utvidelse.  Vokterboligene  er  1 og  IV2  etasjes  bygninger 
med  særskilte  uthus. 

Alle  bygninger  ved  banen  er  bygget  av  anleggets  vedkommende 
uten  kontraktører  og  ialt  vesentlig  av  materialer,  foredlet  ved  anleg- 
gets sagbruk  og  høvleri. 

Bygningene  på  banens  søndre  del,  fra  Dombås  til  Drivstua,  er 
efter  avholdt  arkitektkonkurranse  utført  efter  tegninger  av  arkitekt 
Glosimodt  og  på  banens  nordre  del  efter  tegninger  fra  jernbanens 
arkitektkontor. 

De  kostbareste  og  mest  omfattende  arbeider  ved  en  flerhet  av 
stasjonene  har  været  vannforsyningen  til  maskinbruk. 

9.  Foranstaltninger  mot  sne,  skred  og  stensprang.  Den  sam- 
lede årlige  nedbørmengde  over  Dovre  er  liten.  Dette  gjelder  spesielt 
nedbør  i form  av  sne  og  særlig  over  høifjellet.  Da  imidlertid  terrenget 
for  det  meste  er  forholdsvis  jevnt  og  åpent  og  viddene  store,  skal 
der  ikke  så  stort  snelag  til,  før  alle  ujevnheter  i terrenget  blir  fylt 
ved  en  snestorm;  særlig  vil  da  skjæringene  være  utsatt  for  å fyke 
fulle.  Da  temperaturen  ved  storm  ofte  er  lav,  blir  dessuten  skavlene 
meget  hårde. 

Ved  tracering  av  banen  har  man  derfor  for  å redusere  sneansam- 
linger  på  banelegemet  til  det  minst  mulige  lagt  linjen  så  lett  som 
terrenget  tillot;  men  har  man  selvfølgelig  ikke  med  rimelige  omkost- 
ninger kunnet  løfte  linjen  så  meget,  at  der  ikke  er  en  hel  del  skjæ- 
ringer, som  må  beskyttes  med  skjærmer  og  overbygninger. 

For  mest  mulig  å undgå  stensprang,  sten-  og  sneskred  i Drivdalen 
har  man  der  dels  lagt  linjen  i tunnel  i fjell  og,  hvor  dette  ikke  lot  sig 
gjøre,  på  beste  måte  søkt  utnyttet  de  fordeler,  som  det  ovenliggende 
terreng  bød  av  beskyttelse.  Som  resultat  av  de  i den  anledning  fore- 
tatte undersøkelser  blev  linjen  gjennem  Drivdalen  besluttet  lagt  på 
dalens  vestre  side. 

På  de  steder,  hvor  det  ved  linjens  trace  har  været  ugjørlig  å und- 
gå ovennevnte  vanskeligheter,  er  den  fremtidige  drift  søkt  sikret  ved 
overbygninger,  ledeanordninger  eller  andre  foranstaltninger. 

For  å få  en  nogenlunde  korrekt  bedømmelse  av  de  fremtidige 
skred-  og  snevanskeligheter  på  banen  har  man  fra  anleggets  begyn- 
nelse ikke  alene  konferert  med  de  eldste  og  mest  lokalkjente  folk  i 
bygden,  men  også  profilert  snedybdene  langs  banen  og  i de  siste  vin- 
trer, efterat  større  strekninger  av  linjen  var  planeret  og  delvis  skinne- 
lagt,  målt  snedybdene  i linjen  og  markert  og  kartlagt  de  mest  frem- 
herskende vindretninger. 

Ved  konstruksjonen  og  beregningen  av  de  forskjellige  typer  av 
sneskjærmer  og  sneoverbygninger  har  man  tatt  hensyn  til  de  erfarin- 
ger, som  er  vunnet  om  slike  ting  ved  Ofotbanen  og  Bergensbanen. 

Skjærmene  ved  Dovrebanen  er  dels  samle-  og  dels  ledeskjærmer 
med  høide  fra  3 til  5 m.  Ledeskjærmer  er  søkt  anvendt  i størst  mulig 
utstrekning. 

lalt  er  der  for  banen  projektert  opsatt  forbygninger  mot  skred  av 
tre  og  sten  i en  lengde  av  270  m.  og  sneoverbygninger  i 1190  m. 
lengde,  hvortil  kommer  sneskjærmer,  faste  ca.  28  000  m.  og  løse  i en 
lengde  av  11  600  m. 

Den  bjerkeskog,  som  vokser  stykkevis  ved  linjen  langs  banens 
høifjellsovergang  fra  Stakstoveien  sønnenfor  Fokstua  til  Drivstua,  hin- 
drer snedriften,  så  skjærmer  kan  spares  på  de  steder,  hvor  skogen  er 
tett.  Man  har  derfor  ekspropriert  grunn  i 100  m.  bredde  på  hver  side 
av  linjen,  så  jernbanen  ved  plantning,  grøftning  og  forstmessig  be- 
handling i fremtiden  kan  få  fremelsket  en  så  tett  bestand  av  skog  i 
tilstrekkelig  bredde,  at  skjærmer  kan  bli  innskrenket  til  det  minst 
mulige. 

Sneskjærmene  er  anslått  å koste  ca.  875  000  kr.,  sneforbygninger 
434  000  kr.,  plantninger  og  skogkultur  60  000  kr.,  eller  tilsammen 
1 369  000  kr. 

De  for  lettere  sneskred  opsatte  treforbygninger  er  ialt  vesentlig 
av  samme  konstruksjon  som  for  sneoverbygningene. 

Hvor  skredene  er  våtskred  med  iblandet  sten  og  jord,  har  man 
derimot  måttet  gå  til  enten  å overhvelve  linjen  eller  å avlede  skredet. 

Overhvelvning  er  brukt  i Nystubekk  og  Øylia  og  avledning  av 
skredene  ved  Pineggbekk,  alle  i Drivdalen. 

Den  største  av  disse  er  skredforbygningen  ved  Nystubekk,  byg- 
get i forlengelse  av  tunnellen  av  samme  navn  og  med  en  omkost- 
ning av  ikke  mindre  enn  456  000  kr. 

utgiftene  ved  skredforbygningene  er  anslått  ialt  til  723  000  kr. 

Høifjellet  fra  Stakston  syd  for  Fokstua  til  ned  gjennem  Drivdalen 
frem  til  Drivstua  har  krevet  de  vesentligste  av  disse  foranstaltninger 
mot  sne  og  skred;  man  har  imidlertid  nordenfor,  hvor  snetyngden  er 
storre  enn  over  selve  Dovre,  måttet  gå  ikke  alene  til  opsetning  av 
skjærmer,  men  også  til  overbygninger,  således  like  syd  for  Berkåk  stasjon. 

Foruten  nevnte  foranstaltninger  til  beskyttelse  av  linjen  er  der  til 
rydding  av  denne  under  den  daglige  drift  anskaffet  2 vingeploger  og 
2 sporrensere;  dernest  er  forutsatt  anskaffet  1 roterende  plog  av  samme 
type  som  ved  Bergensbanen,  med  isharv,  sneskraper  og  tilhørende 
8-koblet  lokomotiv. 

Sneryddingsmateriellet  er  forutsatt  fordelt  mellem  Opdal,  Drivstua 
og  Dombås  stasjoner.  Utgiftene  til  dette  materiell  er  beregnet  til 
600  000  kr. 

Ialt  er  utgiftene  til  forannevnte  innretninger  mot  sne  og  skred  og 
til  sneryddingsmateriell  beregnet  til  2 692  000  kr. 


Persontogslokomotiv  for  Dovrebanen 

10.  Rullende  materiell.  I anledning  av  anlegget  av  Dovrebanen 
og  ombyggingen  av  Trondhjem- Størenbanen  er  der  for  strekningen 
Eidsvoll— Otta— Trondhjem  anskaffet  ialt  38  lokomotiver  av  følgende 
slags:  28  toglokomotiver,  6 assistanselokomotiver,  4 skiftelokomotiver. 

Av  person-,  post-,  og  reisegodsvogner  er  forutsatt  anskaffet  ialt 
60  stk.  Nogen  få  av  disse  er  dog  ennu  ikke  levert.  Blandt  de  fer- 
dige vogner  er: 

7 stk.  1.  og  2.  klasses  sovevogner, 

1 » 3.  klasses  sovevogn, 

1 » 2.  » dagtogsvogn, 

5 » 3.  > lokaltogsvogner, 

3 » 2.  og  3.  klasses  dagtogsvogner, 

8 » 3.  klasses  dagtogsvogner, 

4 > 3.  '>  turistvogner, 

2 » spisevogner. 

Av  vogner,  som  enda  ikke  er  mottatt,  kan  nevnes  bl.  a.  8 boggie- 
reisegodsvogner. 

Der  er  forutsatt  anskaffet  432  godsvogner.  (Heri  medregnet  106 
kjølevogner,  som  ennu  ikke  er  bestilt). 

11.  utgiftene.  Efterstående  tabell  viser  de  forskjellige  overslag 
over  de  samlede  omkostninger  ved  Dovrebanen. 


1 

2 

1 3 

4 

Undersøkelsens 
overslag  med  en- 
kelte av  Styrelsen 
foretatte  endrin- 
ger  (Stortingets 
beslutn.  av  1908) 

Bevilgningsoverslag 

Restoverslag 
(antagelig 
kostende) 
pr.  30.  6.  1920 

Konti 

St.  prp.  nr. 
106  for  1911 
(og  nr.  108 
for  1912) 

ført  å jour 
pr. 

30.  6.  1921 

Kr. 

Kr. 

Kr. 

Kr. 

Planeringsarbeider 

4 765  500 

6 707  300 

6 646  200 

12  572  500 

Overbygning  . . . 

2 272  500 

3 431  200 

3 598  100 

9 538  200 

Broer 

837  100 

763  000 

763  000 

1 065  700 

Rullende  materiell 

1 024  400 

2 385  400 

2 483  900 

5 315  000 

Stasjoner 

843  700 

1 590  620 

1 878  420 

6 1 1 1 000 

Telegraf 

56  200 

94  400 

243  280 

877  300 

Grunn  

339  300 

459  900 

755  700 

867  300  1 

Gjerder 

284  200 

316  200 

316  200 

931  000  2 

Veiomleggninger  . 

313  500 

407  100 

407  100 

772  100 

Arbeiderboliger . . 
Foranstaltninger 

— 

18  000 

18  000 

25  000 

mot  sne 

530  000 

168  200 

1 155  600 

2 691  500 

Administrasjon  m.v. 

1 666  600 

2 334  680 

2 559  400 

6 267  300 

Forarbeider  .... 

— 

195  000 

195  000 

195  000 

Sum 

12  933  000 

18  871  000 

21  019  900 

47  228  900 

’ Herav  kr.  571  500  utgjørende  distriktets  utgifter  efter  foreløbig  opgjør  1918. 
2 Herav  kr.  315  600  utgjørende  distriktets  utgifter  til  gjerdehold. 


Som  det  vil  sees,  lød  det  overslag,  som  lå  til  grunn  for  Stortingets 
beslutning  i 1908  om  Dovrebanen,  rubrikk  1 på  kr.  12  933  000,  mens 
det  overslag,  som  forelå  i 1911,  da  Stortinget  fastslog  planen  for  banen, 
rubrikk  2,  lød  på  ialt  kr.  18  871  000  eller  kr.  5 938  000  mere.  Grunnen 
til  denne  mereutgift  hitrørte  vesentlig  fra,  at  der  for  banen  blev  fast- 
slått en  kraftigere  byggemåte  enn  tidligere  forutsatt,  nemlig  med  ut- 
videt planum,  35  kg’s  skinner  og  pukkballast  mot  30  kg’s  og  grusballast 
efter  undersøkelsens  overslag,  samt  en  betydelig  utvidet  bebyggelse 
ved  stasjonene,  drenering  av  linjen,  slakkere  minimumsradius  m.  v. 
Hertil  kom  rikeligere  utstyr  for  rullende  materiell.  En  mindre  del  av 
mereutgiften  skrev  sig  derhos  fra  andre  årsaker,  således  fra  høiere 
enhetspriser  bl.  a.  for  jord,  mur  og  stikkrenner  og  fra,  at  en  del  av 
linjen  blev  lagt  i et  høiere  plan  av  hensyn  såvel  til  sneforholdene 
som  til  stigningsfordelingen  i optrekket  fra  Drivstua  til  Hjerkinn. 

Ved  forskjellige  stortingsbeslutninger  blev  der  senere  truffet  be- 
stemmelse om  forandringer  og  nye  forføininger  ved  banen,  således 
økede  foranstaltninger  mot  sne  og  skred  med  utvidet  grunnerhver- 

velse  hertil,  av  telegraf-  og  telefonnettet  m.  v.  Dette  har  medført  en 
forhøielse  av  bevilgningsoverslaget,  som  ført  å jour  pr.  30.  juni  1921 
lød  på  ca.  kr.  21  019  900.00.  Imidlertid  er  disse  efter  mere  normale 
forhold  opgjorte  beregninger  ved  krigsårenes  voldsomme  stigning  på 
såvel  materiell  som  arbeidspriser  blitt  helt  forrykket,  således  at  ut- 
giftene efter  det  seneste  overslag  over  banens  samlede  kostende 
nemlig  pr.  30.  juni  1920  (restoverslag  pr.  s.  d.)  er  beregnet  til  ca.  kr. 
47  228  900.00,  rubrikk  4. 

I de  i rubrikk  3 og  4 opførte  sluttsummer  er  ikke  tatt  med 
kr.  700  000.00  bevilget  til  driftsfond  til  banen. 

En  del  av  utgiftene  til  Dovrebanen  er  forutsatt  dekket  av  de  inter- 
esserte distrikter.  Disses  bidrag  til  Dovrebanen  er  fastsatt  til  15^0  av 
anleggets  samlede  kostende,  beregnet  efter  de  planer  og  overslag, 
som  blev  vedtatt  av  statsmyndighetene  i 1911  og  1912.  På  grunnlag 
herav  blev  distriktsbidraget  fastsatt  til  kr.  2 025  000  00  å betale  i kon- 
tanter samt  utgifter  til  grunn  og  gjerdehold.  Distriktets  forpliktelse  til 
gjerdeholdet  blev  tillatt  avløst  ved  innbetaling  en  gang  for  alle  av 
kr.  2 000.00  pr.  km.  bane  eller  med  kr.  315  600.00.  Resten  av  utgiftene 
til  gjerder  utredes  av  anlegget.  Distriktets  utgifter  til  grunn  blev  i 
1918  opgjort  til  ca.  kr.  571  500.00.  Heri  inngår  ikke  en  del  utgifter  ved- 
rørende utvidet  ekspropriasjon,  som  er  foretatt  til  beskyttelse  mot 
sne  og  skogbrand  m.  v.  (St.  prp.  nr.  60  for  1917).  Disse  utgifter,  ialt 
kr.  340  800.00,  inkl.  administrasjon,  er  forutsatt  utredet  av  anlegget. 

Til  slutt  hitsettes  nedenstående  opgave  visende  de  til  Dovrebanen 
for  budgetterminene  1909/10  til  1921/22  bevilgede  beløp. 


Budgettår 

Kr. 

Budgettår 

Kr. 

1909/10  

45  000 

Transp. 

16  353  700 

1910/11 

828  000 

1916/17 

2 450  000 

1911/12 

2 275  000 

1917/18 

4 000  000 

1912/13 

2 675  000 

1918/19 

5 500  000 

1913/14 

3 780  700 

1919/20 

( 3 550  0001 
\ 4 600  000 

1914/15 

3 800  000 

1920/21  

6 800  000 

1915/16 

2 950  000 

1921/22  

800  000  2 

Transp. 

16  353  700 

Sum 

44  053  700 

1 Avsatt  i henhold  til  stortingsbeslutning  av  12.  juli  1919. 
- Herav  kr.  700.000  til  driftsfond. 


12.  Administrasjon  og  personale.  De  første  grunnleggende 
undersøkelser  blev  utført  av  chefen  for  Jernbaneundersøkelsene  nu 
avdøde  overingeniør  Collett  og  senere  av  den  nuværende  chef  for 
undersøkelsene  overingeniør  Rostad. 

Den  øverste  ledelse  av  banens  planleggelse  og  bygging  har  på- 
hvilt Hovedstyret  for  Norges  Statsbaner. 

De  vanskelige  og  inngående  forarbeider  og  igangsettelse  av  anleggs- 
arbeidene blev  ledet  av  nu  avdøde  overingeniør  Th,  Wæhre  for 
banens  søndre  del  (Dombås— Drivstua)  og  for  nordre  del  (Drivstua— 
Støren)  av  nuværende  distriktschef  D.  Esmark. 

Senere  (fra  1911)  blev  anleggsarbeidet  på  nordre  del  av  banen 
ledet  av  overingeniør  T.  D.  Bernhoft,  nuværende  direktør  for  Holmen- 
kolbanen,  som  i 1913  også  overtok  ledelsen  av  banens  søndre  del. 

Fra  1.  juni  1914  av  er  anleggsarbeidet  for  hele  Dovrebanen  fra 
Dombås  til  Støren  ledet  av  overingeniør  Hoelfeldt  Lund. 

Personalet  ved  Dovrebanen  har  under  anleggstiden  været  meget 
vekslende. 

Følgende  ingeniører  har  tjenestgjort  som  avdelingsingeniører:  på 
den  søndre  del  av  banen  Ferd.  Bjerke,  }.  F.  Fogth,  W.  W.  Rode, 
S.  A Lund,  A.  Kohmann,  H.  Rabstad,  R.  A.  Bøen  og  F.  Hvoslef  og 
på  den  nordre  del  av  banen  K.  Heje,  O.  M.  Guttormsen,  N.  K.  Bøck- 
mann,  O.  Støren,  H.  P.  Wilse,  H.  G.  Hammer,  J.  Landstad,  P.  Som- 
merschild,  O.  Volden,  A.  Haavimb,  S.  Møller  og  W.  Bjertnæs. 


Ombyggingsarbeider  i forbindelse  med 
Dovrebanen. 

Anlegget  av  Dovrebanen  har  ført  med  sig  de  i det  etterfølgende 
kortelig  omtalte  ombyggingsarbeider  ved  eldre  baner. 

Ombygging  av  Trondhjem— Størenbanen.  Samtidig  med  be- 
slutningen om  anlegg  av  Dovrebanen  vedtok  Stortinget,  som  tidligere 
nevnt,  at  Trondhjem— Størenbanen  skulde  omlegges  til  bredt  spor. 

Plan  for  ombyggingen  blev  vedtatt  av  Stortinget  i 1911;  det  blev 
dog  forbeholdt  et  senere  Storting  å bestemme,  enten  der  skulde  an- 
legges 3-skinnet  eller  ren  bredsporet  bane. 

Den  16.  juli  1912  samtykket  Stortinget  i,  at  omleggingen  til  bredt 
spor  skulde  utføres  som  3-skinnet  bane.  Omkostningene  var  bereg- 
net til  kr.  5 807  200.00. 

Imidlertid  viste  de  nærmeste  år  før  1916,  at  anvendelsen  av  3- 
skinnet  spor  på  Trondhjem  stasjon  medførte  stadig  større  ulemper 
for  den  tekniske  anordning  og  i driftsteknisk  henseende.  Statsbanenes 
Hovedstyre  optok  derfor  spørsmålet  om  sporsystemet  på  Trondhjem— 
Størenbanen  til  fornyet  behandling.  Resultatet  herav  var,  at  Stor- 
tinget i juni  1916  samtykket  i,  at  den  besluttede  ombygging  av  Støren- 
banen blev  å utføre  som  ren  bredsporet  bane.  Omkostningene  blev 
nu  beregnet  til  ca.  kr.  7 247  600.00.  I planen  inngikk  omlastnings- 
arrangement  ved  Støren  stasjon  for  trafikk  til  og  fra  den  smalsporede 
Rørosbane.  Dette  gjorde  det  nødvendig  å tilveiebringe  60  familje- 

bekvemmeligheter  for  funksjonærer  og  arbeidere  i Støren,  en  forføining 
som  Stortinget  fattet  beslutning  om  i 1919.  Utgiftene  herved  var 
beregnet  til  kr.  900  000.00. 

Banen  er  bygget  som  bane  av  kl.  I med  35  kg.s  skinner.  Den 
gamle  linjes  trace  er  på  strekningen  Støren— Heimdal  og  Selsbakk— 
Skansen  bibeholdt  uforandret  med  undtagelse  av  en  del  mindre  for- 
andringer for  å få  kurve-  og  stigningsforholdene  forbedret.  Videre  er 
forutsatt  en  mindre  omlegging  av  partiet  ved  Gulfossen,  hvor  broen 
over  Gula  måtte  ombygges. 

Mellem  Heimdal  og  Selsbakk  er  derimot  linjen  helt  omlagt,  dels 
for  å få  stigningsforholdene  forbedret  og  dels  for  å undgå  de  på  denne 
strekning  værende  store  treviadukter. 

Det  å-jourførte  bevilgningsoverslag  for  banens  ombygging  lyder 
på  kr.  8 298  700.00,  mens  restoverslaget  pr.  30.  juni  1920  utgjør 
kr.  14  674  600.00. 

Trondhjem  stasjonsarrangement.  I anledning  av  Dovrebanens 
innførelse  i Trondhjem  blev  der  i 1910  avholdt  en  konkurranse  om 
nyordning  av  stasjonsforholdene  sammesteds  i direkte  tilknytning  til 
en  av  Trondhjem  havnestyre  åpnet  konkurranse  om  nye  kai-  og 
havneanlegg. 

På  grunnlag  av  det  derved  innvundne  planmateriale  utarbeidet  der- 
efter  jernbanen  planer  med  overslag  for  hel  ny  stasjonsordning,  så- 
vel for  full  utbygging  av  stasjonen  som  for  et  Iste  byggestadium,  til- 
strekkelig henholdsvis  for  en  lengre  og  nærmere  fremtid,  alt  under 
full  hensyntagen  til  byens  fremtidige  havneplaner. 

Saken  blev  forelagt  Stortinget  i 1912  og  13,  da  planen  for  et  Iste 
byggestadium  av  stasjonens  ombygging  blev  vedtatt. 

Denne  plan  omfattet  foruten  en  fullstendig  nyordning  av  selve 
jernbanestasjonen  på  vestre  og  østre  stasjonstomt  tillike  helt  nytt 
lokomotiv-  og  verkstedsanlegg  for  de  nordenfjellske  baner.  Om 
stasjonsordningen  kan  særlig  fremheves,  at  den  tidligere  svingbro 
i Ravnkloløpet  mellem  vestre  ' og  østre  stasjonstomt  er  sløifet,  og 
at  en  ny  og  større  bevegelig  bro  (klappebro)  i stedet  er  anordnet  ved 
Skansen,  hvor  det  nye  innseilingsløp  til  kanalhavnen  således  er  henlagt. 

Herved  og  ved  den  i havneplanen  forutsatte  omleggning  mot  øst 
av  Nidelvens  løp  tilveiebragte  man  en  større  og  sammenhengende 
stasjonstomt  til  stor  fordel  for  jernbanens  anlegg  og  drift. 

Over  denne  stasjonstomt  er  sporene  løftet,  således  at  all  trafikk 
såvel  mellem  byen  og  havnen  (ved  Ravnkloen,  Bratøren  og  øst  for 
Nidelven)  som  mellem  stasjonsbygningen  og  person-  og  reisegods- 
platformene  vil  kunne  foregå  under  stasjonssporene  helt  uhind- 
ret av  togtrafikken.  Anleggene  for  person-  og  godstrafikk  er  helt 
adskilt  og  er  utstyrt  med  tidsmessig  anordnede  sporgrupper 
for  de  forskjellige  trafikkarter,  alt  utelukkende  for  bredt  spor. 
Stasjonsbygningen  med  ilgodshuset  bibeholdes,  men  er  delvis  foran- 

dret  og  utvidet,  og  helt  nytt  godshus  er  anordnet  felles  for  alle 
baner. 

Ny  bro  er  forutsatt  over  Nidelvens  omlagte  løp.  Det  nye  lokomo- 
tiv- og  verkstedsanlegg  er  henlagt  vest  for  stasjonen  til  Marienborg 
og  er  tidsmessig  utstyrt,  med  adgang  til  betydelige  utvidelser. 

Fra  Marienborg  fører  dobbeltsporet  forbindelse  gjennem  Ilen 
tunnel  inn  til  Skansen  stasjon,  som  foreløbig  forutsettes  bibeholdt  på 
nuværende  sted 

For  å møte  den  voksende  trafikk  i fremtiden  er  der  dessuten 
planlagt  spor  fra  Marienborg  i tunnel  direkte  til  Ilsviken  og  de  der 
anordnede  kislastnings-  og  kullossningsanlegg  samt  videre  en  større 
rangerstasjon  ved  Leangen  med  dobbeltspor  ned  til  Lademofjæren, 
likeledes  dobbeltsporet  hovedlinje  fra  Leangen  til  Lademoen  stasjon. 

Om  de  beregnede  utgifter  til  stasjonsarrangementet  og  til 
lokomotiv-  og  verkstedsanlegget  efter  den  vedtatte  plan  henvises  til 
etterfølgende  tabell. 


Bevilgningsoverslag 

Restoverslag 

pr. 

30.  6.  1920 

Trondhjem  stasjon 

av  1913 

ført  å jour  pr. 
30.  6.  1920 

kr. 

kr. 

kr. 

Stasjonsarrangementet  . 
Lokomotiv-  og  verksteds- 

3  064  600 

3 182  200 

8 420  750 

anlegget  

2 127  400 

4 014  200 

6 116  850 

Forarbeider 

38  000 

38  000 

38  000 

Sum 

5 230  000 

7 234  400 

14  575  600 

Forsterkning  av  skinnegangen  Hamar— Otta  m.  v.  På 

det  ekstraordinære  driftsbudgett  for  terminen  1911—1912  blev  opført 
kr.  221  500.00  til  påbegynnelse  av  utbytning  av  de  daværende  25  kg.s 
skinner.  Efter  den  opgjorte  plan  skulde  skinnegangen  på  den  171  km. 
lange  strekning  fra  Hamar  til  Otta  forsterkes  ved  innleggning  av  35  kg.s 
skinner,  å utføre  i sådan  tid,  at  forsterkningen  kunde  være  ferdig  til 
Dovrebanens  åpning.  Dovrebanens  maskiner  med  14  tons  akseltrykk 
burde  nemlig  kunne  anvendes  på  omhandlede  strekning. 

Bevilgning  til  forsterkningen,  som  nu  er  fullført,  er  gitt  hvert  år 
fra  terminen  1911  — 1912  til  1920  — 1921  og  omkostningene  utgjør  til- 
sammen  kr.  2 397  000.00. 

I forbindelse  hermed  bemerkes,  at  der  i 1919  blev  besluttet  en 
utvidelse  av  Otta  stasjon,  beregnet  å koste  kr.  287  000.00,  av  hensyn 
til  at  stasjonen  skulde  kunne  formidle  trafikken  efter  Dovrebanens 
åpning. 

Togordningen  på  Dovrebanen. 

Ved  åpningen  av  strekningen  Dombås— Støren  for  ordinær  trafikk 
får  man  en  1.  klasses  sammenhengende  bredsporet  forbindelse  mellem 
Kristiania  og  Trondhjem,  som  i Trondhjem  trer  i forbindelse  med 
hurtigrutene  på  Nord-Norge  og  i Kristiania  med  de  øvrige  bredsporede 
baner.  Man  undgår  derved  den  ombytning  av  tog  eller  omlastning, 
som  man  på  grunn  av  sporbruddet  i Hamar  har  ved  forbindelsen 
Kristiania— Trondhjem  over  Rørosbanen.  Over  Dovrebanen  kommer 
derfor  postforsendelsene  og  den  vesentligste  del  av  persontrafikken 
og  ilgodsforsendelsene  til  å foregå  mellem  Nord-Norge  og  Trøndelag 
på  den  ene  side  og  det  sønnenfjellske  Norge  og  Mellem-Europa  på 
den  annen  side. 

Ved  fastsettelsen  av  Dovrebanens  togordning  må  man  derfor  ta 
hensyn  til  ikke  alene  de  steder  banen  direkte  berører,  men  i vesent- 
lig grad  også  til  denne  banes  rolle  som  ledd  i den  nevnte  landsfor- 
bindelse.  Dovrebanens  hovedtog  må  søkes  innordnet  som  ledd  i 
en  hensiktsmessig  landsplan  for  hovedtogene  på  våre  øvrige 
stambaner. 

Av  hensyn  til  den  hurtigste  og  bekvemmeste  befordring  av  reisende, 
post,  ilgods  m.  v.  må  der  først  og  fremst  være  sikker  korrespondanse 
i Trondhjem  mellem  hurtigruteskibene  til  og  fra  Nord-Norge.  Videre 
må  der,  i den  utstrekning  det  er  mulig,  i Kristiania  være  korrespon- 
danse mellem  Dovrebanens  hovedtog  og  hovedtogene  på  de  øvrige 
baner:  Kongsvingerbanen,  Smålensbanen, Vestbanene  og  Bergensbanen. 
Endelig  bør  der  også  tages  hensyn  til,  at  Dovrebanens  tog  skal  for- 
midle trafikk  til  og  fra  Romsdalsbyene  og  Møre  fylke  over  Dombås 
og  Opdal. 

Med  den  nuværende  ordning  for  hurtigrutene  på  Nord-Norge  med 
avgang  for  nordgående  skib  fra  og  ankomst  for  sydgående  skib  til 
Trondhjem  kl.  12  middag  må  korrespondansen  der  bli  å anordne  med 
Dovrebanens  natt-tog,  mens  man  ved  opstillingen  av  rutene  for  dag- 
togene  kan  se  bort  derfra. 

Forat  natt-togene  skal  få  korrespondanse  i Kristiania  med 
de  avgående  (ankommende)  hovedtog  dersteds,  må  — nu  og  sann- 
synligvis også  i fremtiden  — toget  fra  Trondhjem  komme  til  Kristiania 
omkring  kl.  7 fm.  og  toget  til  Trondhjem  ikke  gå  tidligere  enn  omkring 
kl.  11  em 

Med  den  nuværende  ordning  av  hurtigrutene  på  Nord-Norge  og 
de  kjøretider,  som  man  ialfall  fra  begynnelsen  må  benytte  på  Dovre- 
banen, lar  det  sig  ikke  gjøre  å gi  natt-togene  i begge  retninger 
korrespondanse  i Kristiania. 

Efter  inngående  drøftelse  av  flere  alternativer  for  natt-togene  er 
disse  fastsatt,  så  nordgående  tog  i Trondhjem  får  korrespondanse 
med  hurtigruten  på  Nord-Norge  og  togene  på  Meråkerbanen  og 
Hell— Sunnanbanen,  mens  det  har  været  nødvendig  å sette  avgangs- 

tiden  fra  Kristiania  så  tidlig,  at  toget  ikke  får  korrespondanse  med  de 
dertil  om  aftenen  kommende  hovedtog.  Sydgående  natt-tog  får  derimot 
korrespondanse  i Kristiania  med  de  derfra  utgående  morgentog,  men 
for  å opnå  dette  har  man  måttet  sette  avgangen  fra  Trondhjem  så 
tidlig,  at  det  foruten  med  hurtigruten  kun  får  korrespondanse  med 
Hell— Sunnanbanens  eftermiddagstog,  som  i den  anledning  er  omlagt, 
derimot  ikke  med  Meråkerbanens  aftentog,  som  er  bundet  av  de 
svenske  tider  i Storlien. 

Da  natt-togene  ikke  minst  av  korrespondansehensyn  må  føres  frem 
med  kortest  mulig  reisetid,  får  de  kun  stopp  ved  de  viktigste  stasjoner 
underveis. 

Med  de  kjørehastigheter,  som  man  fra  begynnelsen  av  anvender, 
blir  reisetiden  for  nordgående  natt-tog  13  t.  50  min.  mot  nu  over 
Rørosbanen  17  t.  15  min.,  for  sydgående  tog  13  t.  55  min.  mot 
nu  16  t.  35  min.  Når  man  har  vunnet  erfaring,  håper  man  å kunne 
forkorte  tiden. 

Natt-togene  opsettes  med  moderne  1.,  2.  og  3.  kl.  sovevogner  og 
fører  dessuten  2.  og  3.  kl.  sittevogner. 

Dagtogene  er  som  nevnt  ikke  for  tiden  bundet  i Trondhjem  av 
korrespondansehensyn;  de  har  derfor  uten  vanskelighet  kunnet  ordnes 
så,  at  de  i Kristiania  får  den  ønskelige  korrespondanse  med  de  dertil 
ankommende  (avgående)  natt-tog. 

Dagtogene  har  mellem  Hamar  og  Dombås  stopp  eller  signalstopp 
i samme  utstrekning  som  nu  og  mellem  Dombås  og  Støren  ved  alle 
viktigere  stasjoner.  Reisetiden  med  dagtogene  blir  derfor  lengre  enn 
natt-togenes,  nordover  15  t.  30  min.  (over  Rørosbanen  nu  16  t.  28  min.) 
og  sydover  15  t.  15  min.  (nu  16  t.  4 min.). 

Foruten  almindelige  2.  og  3.  klasses  personvogner  skal  disse  tog 
i sommertiden  føre  turistvogner;  under  de  for  tiden  rådende  vanske- 
lige økonomiske  forhold  vil  spisevogner  kun  bli  kjørt  i dagtogene  på 
strekningen  Kristiania— Vinstra,  mens  de  reisende  på  den  øvrige 
strekning  forutsettes  å benytte  jernbanerestaurantene  på  Otta,  Dombås, 
Opdal,  Berkåk  og  Støren. 


Efter  de  for  den  første  rutetermin  efter  banens  åpning  gjeldende  ruter  får  hurtig- 
togene følgende  tider  i Kristiania  og  Trondhjem: 


Natt-toget  nordover  (tog  49): 

Fra  Kristiania  kl.  6.55  em. 
Til  Trondhjem  - 8.45  fm. 


Natt-toget  sydover  (tog  50): 

Fra  Trondhjem  kl.  5.00  em. 
Til  Kristiania  - 6.55  fm. 


Dagtoget  nordover  (tog  61): 

Fra  Kristiania  kl.  8.00  fm. 
Til  Trondhjem  - 11.30  em. 


Dagtoget  sydover  (tog  62): 

Fra  Trondhjem  kl.  7.00  fm. 
Til  Kristiania  - 10.15  em. 

Dovrefjell  før  og  nu. 

Jernbanelinjen  Dombås  — St  øren  bærer  navnet  Dovrebanen 
efter  det  fjellområde,  som  søndre  delen  av  banen  gjennemskjærer, 
strekningen  fra  Gudbrandsdalen  til  Opdal  over  vannskillet 
mellem  det  sønnenfjellske  og  det  nordenfjellske.  Banens  nordre  del 
fører  gjennem  bygder  og  skog  i nogen  av  dalene  nordenfjells, 
hvor  banen  passerer  to  andre  vannskill,  mellem  Driva  og  Orkla 
og  mellem  Orkla  og  Gula.  Dovrefjell  har  imidlertid  gitt  banen  ikke 
bare  navn,  men  også  et  sterkt  særpreg.  Da  dette  fjellområde  enn 
videre  i flere  henseender  er  et  av  de  interessanteste  og  mest  inn- 
dende  høifjellstrøk  i Norge,  tør  det  her  fortjene  en  noget  utførligere 
omtale. 

Navn  og  tradisjoner.  Neppe  noget  annet  fjell-navn  har  en  så 
særnorsk  og  sterk  nasjonal  klang  som  navnet  Dovrefjell,  gammel- 
norsk D of  ra  f j all.  Riktignok  er  andre  norske  fjellegne  hittil  blitt 
bedre  kjent  som  turiststrøk  og  derfor  mere  omtalt.  Men  ikke  nogen 
av  dem  eier  de  tradisjoner,  som  knytter  sig  til  Dovrefjell. 

Sitt  navn  har  dette  fjellområde  fått  av  bygden  Dovre,  et  av 
herredene  lengst  nord  i Gudbrandsdalen.  Mindre  riktig  er  fra  nyere 
tid  av  bare  herredsnavnet  ofte  eller  almindelig  blitt  brukt  også  om 
fjellstrøket  nord  for  bygden. 

Nogen  av  de  gamle  ferdselstradisjoner,  som  hører  til  Dovrefjell, 
er  omtalt  i et  foregående  avsnitt  (side  9 og  flg.).  Her  kan  det  være 
på  sin  plass  å føie  til  litt  mere  om  fjellstuene,  de  faste  ledd  i disse 
tradisjoner.  Fjellstuene  hadde  dog  heller  fortjent  et  eget  kapitel  — 
historiske  innretninger  som  de  er,  der  gjennem  århundrer  har  væ- 
ret nødvendige  støttepunkter  for  samferdslen  sør— nord,  men  som  i 
den  henseende  vil  tape  nesten  hele  sin  gamle  betydning,  når  Dovre- 
banen nu  blir  åpnet  for  drift.  Fjellstuenes  historie  er  imidlertid  uskre- 
vet,  og  oplysningene  om  dem  fra  eldre  tid  er  sparsomme. 

Sagaen  forteller  nok,  at  kong  Øystein  i begynnelsen  av  det  12. 
århundre  satte  op  sælehus  på  Dovrefjell  (jfr.  side  9).  Men  det  er 

uvisst,  om  Øystein  lot  opføre  ett  eller  flere  slike  sælehus  (gammel- 
norsk såluhus  = sjelehus)  eller  fjellstuer  som  de  senere  er  blitt  kalt. 
For  sagaen  føier  med  det  samme  ikke  til  noget  stedsnavn,  som 
kunde  si,  hvor  stuen  eller  stuene  lå.  Dog  synes  der  ialfall  sikkert  å 
være  satt  op  sælehus  omtrent  der,  hvor  man  nu  har  Hjerkinn 
fjellstue.  Foruten  å være  eldst  av  fjellstuenavnene  er  Hjerkinn  efter 
formen  også  det  interessanteste  av  dem.  Uttrykkelig  nevnt  finner  man 
Hjerkinn  første  gang  i Sverres  saga  år  1182.  Hjerkinn  er  vel  blitt  an- 
sett for  midtpunktet  på  Dovrefjell  alt  fra  den  tid,  folk  først  tok  til  å 
ferdes  mere  der  over  fjellet.  Stedet  hadde  i middelalderen  en  kirke. 
Nesteldst  av  fjellstuene  på  Dovre  skal  Drivstua  være. 

lalt  har  Dovrefjell  følgende  fire  fjellstuer:  Fokstua  og  Hjer- 
kinn på  den  sydligste  del  av  fjellet  mot  Gudbrandsdalen,  Kongsvoll 
og  Drivstua  lengre  nord  mot  Trøndelag.  Drivstua  ligger  for- 
resten ikke  oppe  på  selve  fjellet,  men  et  godt  stykke  nede  i Drivdalen. 
Kongsvoll  het  oprindelig  Hullet;  det  blev  omdøpt  efter  et  konge- 
besøk  i 1704.  Hjerkinn  omfattet  inntil  1843  to  særskilte  fjellstuer 
med  hver  sin  bruker.  Våre  andre  store  fjelloverganger  — f.  eks. 
Filefjell  — har  hver  bare  én  eller  to  offentlige  fjellstuer  for  veifarende. 
At  Dovrefjell  har  fått  så  mange  som  fire  eller  fem  slike  stuer,  karak- 
teriserer denne  fjellovergangen  som  den  viktigste  i landet  under  de 
tidligere  samferdselsforhold. 

De  oprindelige  sælehus  eller  fjellstuer  på  Dovre  og  andre  fjell- 
overganger har  visstnok  været  tarvelige  boder  og  bare  ydet  nødtørf- 
tig ly  for  de  veifarende.  Men  at  sælehusene  likevel  var  til  stor  nytte 
for  ferdslen,  viser  forskrifter  i de  gamle  lover.  Det  heter  bl.  a.,  at  alle 
hadde  like  rett  til  sælehusene  for  sig  og  — hvis  der  var  plass  — for 
sine  saker.  Hadde  nogen  været  der  tre  netter,  var  han  forpliktet  til  å 
vike  plassen  for  andre;  ellers  kunde  han  bli  ilagt  bod. 

Det  heter  i sagaen,  at  kong  Øystein  la  gods  til  sælehus  på  Dovre- 
fjell, tydeligvis  for  å sikre  vedlikehold  og  tilsyn,  skjønt  der  vel  neppe 
alt  dengang  blev  fastboende  folk  i nogen  av  sælehusene.  Men  i tidens 
løp  fikk  alle  fjellstuer  faste  opsittere,  såkalte  sålekarler  eller  fjell- 
stuemenn,  som  har  hatt  ikke  små  forpliktelser.  Peder  Claussøn  Friis 
forteller  i sin  «Norrigis  Deskrifuelse»  fra  år  1613,  at  der  på  Hjerkinn 
«boer  nu  en  Mand,  som  hafuer  nogen  Kiøer,  der  er  lagt  til  samme 
Stoue  hannem  til  Ophold,  for  hand  skal  holde  Stouen  ved  Mact,  oc 
vise  Folck  ofuer  Fieldet  om  Vinteren,  oc  holde  altid  Hestefoder  oc 
tør  Ved  til  rede;  thi  der  er  Kiedle  oc  Gryder  i Stofuen  met  andet 
saadant.  Oc  i de  andre  Stofuer  er  Fyrtøg  oc  Brende-Ved,  saa  at 
mand  kand  faa  Ild  for  sig,  oc  icke  aff  Frost  forderfuis,  naar  de  maa 
blifue  der  om  Natten,  oc  kunde  icke  vinde  ofuer  Fjeldet.»  Pliktene 
for  de  eldste  faste  fjellstuemenn  har  vel  hovedsakelig  været  å skaffe 
de  veifarende  husly  med  varme  og  å vise  vei  over  fjellet.  Forplei- 
ning av  de  reisende  er  vel  også  snart  kommet  til.  Senere  har  fjell- 
stuemennene  enn  videre  fått  skyssplikt,  veiarbeide  o.  s.  v. 

Til  gjengjeld  for  forpliktelsene  fikk  fjellstuene  ^tore  rettigheter, 
først  og  fremst  rådighet  over  vidtstrakte  fjelleiendommer,  i eldre  tid 
også  over  nogen  gårder  i de  nærmeste  bygder.  Øiensynlig  har  andre 
styresmenn  fortsatt  på  kong  Øysteins  måte,  uten  at  man  nu  nøiere 
vet  når  og  hvorledes.  Fjellstuene  fikk  også  flere  andre  verdifulle 
rettigheter,  særlig  skattefrihet  og  rett  til  å kreve  en  såkalt  f j e 1 Istue- 
toll  av  de  omliggende  bygder. 

I middelalderen  var  fjellstuene  med  tilliggende  jordegods  et  slags 
geistlige  stiftelser,  noget  i likhet  med  hospitser  annensteds.  Ved 
reformasjonen  i det  16.  århundre  blev  de  almindelig  statseiendom, 
hvad  de  senere  er  vedblitt  å være.  Staten  har  så  bygslet  bort  fjell- 
stueeiendommene  med  tilhørende  rettigheter  og  forpliktelser  til  lei- 
lendinger.  Disse  har  ikke  nettop  været  småkårsfolk,  og  på  alle  Dovre- 
fjellstuer  har  der  gjennem  mange  slektledd  sittet  bygselmenn  av  de 
samme  ætter,  muligens  like  fra  den  tid  da  der  først  kom  fastboende 
folk  i de  enkelte  stuer. 

Av  fjellstuenes  gamle  rettigheter  er  rådigheten  over  gårder  nede 
i bygdene  og  skattefriheten  falt  bort,  likeså  den  omtalte  fjellstue- 
toll.  Den  blev  ophevet  så  sent  som  ved  lov  av  1845,  hvoretter  stats- 
kassen overtok  å utrede  til  de  daværende  bygselmenn  et  årlig  beløp, 
svarende  nogenlunde  til  tollinntektene.  Ifølge  en  tollopgave  for  årene 
1844  — 46,  inntatt  i lovproposisjonen,  blev  der  f.  eks.  svaret:  til  Driv- 
stua  i 1844  fra  Opdal,  Lesja,  Dovre,  Lom,  Vågå,  Meldal  og  Rennebu 
tilsammen  33  tdr.  bygg  og  40  tdr.  blandkorn,  til  Kongsvoll  i 1844 
fra  en  rekke  bygder  like  fra  Gausdal  og  Fåberg  i syd  til  Orkedal  og 
Surndal  i nord  tilsammen  59  tdr  bygg,  32  tdr.  blandkorn  og  20  tdr. 
havre,  enn  videre  fra  Singsås,  Ålen,  Holtålen  og  Røros  20  spd.  52 
sk.  i penger.  Fjellstuemennene  måtte  selv  sørge  for  å få  tollen  krevet 
inn  i småporsjoner  rundt  i bygdene.  På  Kongsvoll  har  man  ennu  en 
kiste  med  meier  under,  som  blev  brukt  i dette  øiemed. 

Nogen  mindre  stykker  av  fjellstuenes  såkalte  utmål  er  opdyrket  til  eng. 
Alt  det  øvrige  omfatter  fjellbeiter,  som  delvis  er  fortrinlige,  slåtter, 
løvskog  og  flere  fiskevann.  De  fire  fjellstuers  utmål  omfatter  meget 
store  vidder.  Størst  er  Hjerkinn,  som  utgjør  omkring  135  000  mål, 
med  en  avstand  i like  linje  mellem  yttergrensene  i sydvest  og  nord- 
øst av  26  km. 

Om  de  første  fjellstuer  elter  sælehus  bare  var  små  og  primitive, 
så  er  vel  husene  i tidens  løp  litt  etterhvert  blitt  fornyet,  utvidet  og 
bedre  utstyret.  Forresten  er  alle  fjellstuene  flere  ganger  blitt  bygget  op 
fra  nytt  også  av  den  grunn,  at  man  har  flyttet  dem,  eller  fordi  de  er 
brent  ned.  Således  skal  Fokstua  og  Hjerkinn  fra  først  av  ha  ligget 
noget  sydligere  enn  nu,  mens  Kongsvoll  dengang  det  het  Hullet  lå 
omtr.  4 km.  lengre  nord.  Under  svenskenes  innrykning  nordenfjells  i 
1718  blev  alle  fire  fjellstuene  brent  av  militære  hensyn,  forat  de  ikke 
skulde  tjene  til  ly  for  fienden.  Denne  rykket  så  langt  sydover  som  til 
Kongsvoll,  hvor  snedrev  og  mangel  på  furasje  nødte  ham  til  å snu. 

Eldgammel  bebyggelse  har  fjellstuene  lite  eller  ikke  noget  igjen  av. 

I nyere  tid  har  fjellstuene  alt  lenge  gjennemgående  hatt  godt  ord 
på  sig.  Således  forteller  en  tysk  reisende  omkring  1812,  at  man  på  Fok- 
stua  finner  et  rent  værelse  og  et  velluktende  briskebål,  foruten  at 
fjellfolk  gir  god  veiledning;  likeså  velvillig  blir  man  tatt  mot  på 
Hjerkinn,  som  heller  ikke  mangler  bekvemmeligheter.  I en  engelsk 
beretning  fra  1833  fortelles,  at  de  reisende  på  Hjerkinn  blev  traktert 
med  vafler  og  fant  alting  nett  og  rent.  En  østerriksk  reisende  omkring 
1840  skriver:  «Hjerkinn  er  en  stasjon,  hvor  man  kan  ha  det  godt,  og 
som  gjør  skam  på  mange  hoteller  i større  byer.  Pent  møblerte  væ- 
relser, renslighet  overalt,  udmerkede  senger,  herlig  rensdyrstek,  fin 
Bordeaux,  venlige  vertsfolk  og  billig  regning.»  Som  ennu  et  vidnes- 
byrd  kan  anføres,  hvad  forfatteren  og  forstmannen  ].  B.  Barth  skri- 
ver om  sin  første  reise  til  Dovrefjell  omkring  1850:  «Våningshusene 
på  Fokstua  består  av  tre  små  bygninger,  den  ene  bebodd  av  folkene, 
de  tvende  andre  bestemt  for  reisende.  Den  største  av  disse  var  først  for 
få  år  siden  opført,  og  således  nu  den  mangel  på  rum  avhjulpet,  hvor- 
over  reisende  før  ofte  har  beklaget  sig.  Visstnok  finner  man  ikke  her 
den  masse  av  bekvemmeligheter,  der  på  Hjerkinn  og  Kongsvoll  ne- 
sten setter  den  reisende  i forundring,  men  dog  alltid  nok,  hvis  man 
ikke  stemmer  sine  fordringer  til  bekvemmelighet  så  meget  desto 
høiere.» 

Siden  ferdslen  blev  større  og  turisttrafikken  kom  op,  er  både  Fokstua, 
Hjerkinn  og  Kongsvoll  blitt  utvidet  ved  store  nybygninger  — delvis  eller 
helt  for  bygselmennenes  regning  — , så  disse  steder  alt  i mange  år  har 
kunnet  huse  ikke  bare  gjennemreisende,  men  også  et  stort  antall 
faste  gjester  og  fjelllurister.  I denne  henseende  vil  disse  tre  fjellstuer 
kunne  få  øket  betydning,  når  Dovrebanen  er  blitt  åpnet,  selv  om  det 
meste  av  deres  gamle  opgaver  da  vil  falle  bort,  og  staten  rimeligvis 
etterhånden  vil  ta  størstedelen  av  fjellstueutmålene  i bruk  til  andre 
øiemed.  Det  siste  vil  i første  rekke  gjelde  Hjerkinn,  som  blev  bygsel- 
ledig,  da  den  kjente  fjellstuemann  Johan  Hjerkinn  døde  i 1919. 

Så  vidt  om  gammel  ferdsel  og  fjellstuer.  Men  her  er  flere  tradisjo- 
ner å feste  sig  ved.  For  Dovrefjell  er  også  flettet  inn  i gamle  sagn 
og  nyere  norsk  historie  og  diktning.  Det  er  blitt  noget  av  et  sær- 
uttrykk  for  norskhet. 

Efter  Harald  Hårfagres  store  ferd  over  Dovrefjell  for  å vinne 
Trøndelag  blev  — sier  en  historiker  — Dovre  opfattet  som  Norges 
midtpunkt  Harald  kom  i sagnet  til  å hete  Dovrefostre.  Senere  blev 
«Dovres  drott»  et  hedersnavn  for  Norges  herskere. 

1 hekseprosessenes  tid  trodde  man,  at  Dovrefjell  var  noget  i lik- 
het med  det  navnkundige  Bloksberg,  et  sted  hvor  heksene  hadde 
stevne  med  djevlen.  — Dengang  jakt  med  avrettede  falker  var  gjæv 
sport  blandt  fyrster  og  adel  utover  Europa,  var  Dovrefjell  et  viktig 
fangstfelt  for  høit  skattede  jaktfalker,  som  i stort  antall  blev  utført 
til  utlandet. 

sterkt  kom  Dovrefjells  stilling  i norsk  bevissthet  til  uttrykk  i 1814. 
Ved  budskapet  om  selvstendighetserklæringen  av  19.  febr.,  utstedt  av 
Christian  Frederik,  skrev  den  bekjente  patriot  og  bergensbisp  ].  N. 
Brun  et  dikt,  som  slutter  så: 

Vi  følge  Ham.  Ja  før  skal  Dovrefjeld 
' Omvanke,  skjælve  paa  vor  faste  Moderjord, 

Før  nogen  Norsk  skal  Rigets  Arving  svige, 

Som  Roret  tog  i Storm  at  styre  Norges  Rige. 

Dette  dikt  blev  fremsagt  i Bergen  den  3.  mars  1814  og  var  kan- 
skje foranledningen  til,  at  Eidsvollsmennene  efter  fullført  verk  sluttet 
brorkjede  under  ropet  «enige  og  tro,  inntil  Dovre  faller.» 

I den  patriotiske  diktning  fra  de  følgende  år  blev  Dovre  stadig 
brukt  til  symbol  på  norsk  troskap  og  støhet.  Men  Henrik  Ibsen 
er  sikkert  den,  som  har  gjort  Dovres  navn  videst  kjent  ved  den 
berømte  scene  fra  Dovregubbens  hall  i Peer  Gynt. 

Grenser.  Som  flere  andre  fjell-egne  utgjør  Dovrefjell  ikke 
noget  fast  avgrenset  område.  Oprindelig  gjaldt  navnet  Dovrefjell  bare 
høifjellstrøket  omkring  veien  mellem  bygdene  Dovre  i syd  og  Opdal 
i nord,  der  hvor  Dovrebanen  nu  går.  Senere  er  grensene  blitt  truk- 
ket meget  videre,  ofte  helt  til  Kjølen  i øst  og  havet  i vest.  Såle- 
ledes  forteller  Bjørnson  i «Blakken»,  at  Bjørgan  fordum  var  preste- 
gård i Kvikne  prestegjeld  i Dovrekjeden.  Efter  så  vide  grenser 
går  også  Rørosbanen  over  Dovrefjell.  Men  Kvikne  — en  lang 
spalte  i fjellmassen  mellem  Tynset  og  Rennebu  — synes  å være  den 
naturligste  østgrense  for  dette  fjellområde.  De  såkalte  Røros- 
vidder*  øst  for  Kvikne  over  mot  Kjølen  er  i forhold  til  det  gamle 
Dovrefjell  for  største  delen  lavere  fjellstrøk,  hvor  Rørosbanen  når 
sitt  høiesle  punkt  670  m.  o.  h.  eller  355  m.  lavere  enn  høidepunktet 
på  Dovrebanen. 

Efterstående  korte  oversikt  over  Dovrefjells  topografi  er  holdt 
omtrent  innen  følgende  mere  snevre  grenser: 

i øst  Kvikne -Tynset— Alvdal**, 

i syd  Foldalen  med  sidedalen  langs  Grimsa,  derfra  over  til  Lågens 
dal,  denne  fra  omkring  Dovre  kirke  til  et  stykke  op  i Lesja, 
i vest  Joras  dal  — Reppas  dal  eller  en  noget  vestligere  linje, 
i nord  Sunndal— Opdal— Innset. 

Topografi,  landskapskarakter.  Hovedinngangen  til  Dovrefjell 
sørfra  er  ved  Dombås.  Der  har  man  for  sig  en  veldig  li  vokset  til  med 
furuskog.  Overkanten  av  lien  utgjør  en  bred  forsenkning  i fjellmas- 
sen. Tar  man  op  gjennem  denne  skoglien,  enten  efter  den 
bratte  kjøreveien  eller  med  jernbanen,  så  når  man  snart  op  på  selve 


* Se  side  150—151  i Per  Nissens  verk  «Fedrelandet». 

Tynset  og  Alvdal  blev  før  skrevet  Tønset  og  Lilleelvedal. 

Dovrefjell  og  støter  der  mellem  høer  og  nuter  ovenfor  furuskogen 
på  et  stort  høifjellsplatå  eller  en  nesten  flat  fjellmark,  som 
ligner  et  bredt  dalsøkk.  Med  en  høide  o.  h.  av  omkring  1000  m. 
strekker  dette  platå  sig  i en  lengde  av  3 mil  i nordøstlig  retning  om 
Fokstua— Hjerkinn  til  henimot  Kongsvoll,  hvor  det  støter  til  Driv- 
dalen.  Denne  fortsetter  som  en  dyp  fjellkløft  ned  til  Opdal  og  dan- 
ner hovedinngangen  til  Dovrefjell  nordfra.  Det  her  omtalte  lange 
søkk  går  som  en  midtlinje  eller  bred  gate  over  hele  Dovrefjell  og 
har  gitt  naturlig  plass  for  både  den  store  landveien  og  jernbanen.  En 
østlig  hovedinngang  til  Dovrefjell  på  tvers  av  midtlinjen  har  man 
gjennem  Foldalen,  den  brede  spalte  i fjellmassen  fra  Alvdal  til 
Hjerkinn, 

Efter  disse  greie  skillelinjer  på  tvers  og  på  langs  av  fjellet  og 
efter  naturforholdene  forøvrig  tør  det  være  riktig  å regne  Dovrefjell 
for  å falle  i fire  hoveddeler.  Forat  det  kan  være  lettere  å holde 
de  enkelte  deler  ut  fra  hverandre,  har  man  her  satt  navn  på  dem 
efter  kjente  steder  i hvert  strøk.  Hoveddelene  er  da: 

1.  Fokstu-Drivafeltet,  d.  v.  s.  det  før  nevnte  høideplatå  og  Driv- 
dalen  eller  hele  den  lange  fjellgaten  fra  midtveis  mellem  Dombås 
og  Fokstua  i syd  til  Opdal  i nord. 

2.  Blåhøfeltet,  d.  v.  s.  strøket  sydøst  for  høideplatået  og  syd  for 
Foldalen. 

3.  Knutshøfeltet,  d.  v.  s.  strøket  nord  for  Foldalen  og  øst  for 
høideplatået  og  Drivdalen. 

4.  Snøhettafeltet,  d.  v.  s.  strøkene  nordvest  og  vest  for  høideplatået 
og  vest  for  Drivdalen. 

Det  etterfølgende  er  litt  om  det,  som  særlig  kan  være  å merke 
innen  hvert  enkelt  felt. 

1.  Fokstu-Drivafeltet.  I syd  omkring  Fokstua  har  dette 
felt  noget  av  sin  største  bredde,  inntil  omkr.  4 km.  En  større  del 
av  hele  feltet  er  tørt  beite-  og  moseland,  hvor  der  foruten  en  rik 
plantevegetasjon  også  vokser  bjerkeskog  i de  lunere  heldinger  og 
i liene  langs  flaten.  Men  en  omtr.  1 mil  lang  strekning  sydligst  på 
platået  er  opfylt  av  Fokstumyren.  Ferdes  man  nordover  den 
gamle  landveien  over  fjellet,  ser  man  denne  store  myren  til  venstre, 
mens  jernbanen  gjennemskjærer  den  på  langs.  Reisende  med  jern- 
banen eller  raske  veifarende  vil  neppe  finne  noget  fengslende  ved 
Fokstumyren.  Likevel  er  denne  myren  med  sitt  rike  og  særpregede 
fugleliv  og  med  sin  frodige  vegetasjon  et  særdeles  eiendommelig 
stykke  natur,  eller  — kanskje  det  er  rettere  å si  — den  var  det;  for 
jernbaneanlegget  har  vel  her  dessverre  forstyrret  forholdet  noget.  I 
denne  sammenheng  kan  det  ha  særlig  interesse  nu  å se  gjengitt  no- 
gen  bruddstykker  av  en  skildring,  som  forfatteren  forstmester  J.  B. 


72 


Barth  gir  av  Fokstumyren  i boken  «Den  norske  Natur»,  utgitt  år  1856. 
Barth  skriver: 

«For  en  myr  å være  har  dens  utseende  intet  frastøtende,  og  den  byr  øiet 
en  større  avveksling  enn  tilfellet  er  med  de  fleste  strekninger  av  lignende 
beskaffenhet.  Hyppige  smårabber,  tildels  bevokset  med  mannshøie  bjerker,  hever 
sig  til  en  høide  av  nogen  få  fot  på  mange  steder  op  over  den  jevne  grunn;  de 
danner  dels  fortsettelser  av  det  myren  begrensende  mere  ophøiede  terreng  og 
kan  betraktes  som  halvøer  og  tanger;  dels  er  de  fullkommen  isolerte  og  dukker 
som  småøer  og  holmer  op  av  den  omgivende  sump.  Mellem  disse  blinker  større 

og  mindre  vannsamlinger  overalt  frem 

Myrens  bunn  dekkes  av  en  yppig  vegetasjon  av  saftige  vekster,  dens  rikdom 
på  arter,  fornemmelig  henhørende  til  vidjenes,  sivenes  og  stargressenes  vidt- 
løftige  familjer,  gir  botanikeren  en  sjelden  anledning  til  å forøke  sin  samling  med 

eksemplarer  av  nesten  de  fleste  alpinske  sumpvekster 

Så  ligger  da  myren  der,  så  rikt  smykket  som  vel  en  myr  kan  være  det, 
således  tilfreds  med  kun  å være  blitt  en  myr,  glad  over  de  mange  blomster  og  urter, 
som  den  omhyggelig  opelsker  og  pleier  med  sin  nærende  veske,  betrygget  ved 
sin  høie  beliggenhet  for  de  kommende  tider.  Ti  den  behøver  ikke  å frykte  for, 
at  den  travle  akerdyrker  i tidens  løp  skal  bortlede  dens  vann  og  den  altomformende 
plog  forandre  dens  utseende,  heller  ikke,  at  nogensinde  larmen  av  en  hurtigrul- 
lende  dampvogn  skal  forstyrre  dens  vante  ro  og  bortskrekke  de  levende  vesener, 
hvis  forsørgelse  er  den  anbetrodd.» 

Fjellene  langs  den  sydligste  del  av  Fokstu  — Drivafeltet  stiger  op 
i slakke  lier  og  når  først  mere  på  avstand  fra  platået  nogen  større 
høide.  Men  ved  nordenden  av  Fokstumyren  blir  platået  til  et  smalt 
belte  mellem  brattere  fjell  og  er  så  et  langt  stykke  for  en  stor  del 
fylt  av  de  gode  fiskevann  Vålåsjøen  og  Avsjøen.  Elven  Foksa 
kommer  ved  Fokstua  ned  fra  Blåhøfeltet  og  flyter  sakte  nordøst- 
over gjennem  Fokstumyren,  de  to  nevnte  småsjøer  og  nogen  andre 
småvann,  inntil  den  i en  ny  utvidelse  av  platået  henimot  Hjerkinn 
bøier  rett  i øst  og  går  til  Folda  len,  hvor  den  heter  Folla.  Setrer 
ligger  spredt  her  og  der  utover  fjellgaten,  som  derfor  også  har  litt 
karakter  av  en  seterdal. 

Mellem  Hjerkinn  og  Kongsvoll  stiger  fjellgaten  sakte  op 
til  sitt  høidepunkt,  1025  m.  o.  h.  Den  ligger  der  meget  utsatt  til  for 
uvær  og  storm  fra  Snøhettastrøket. 

Nordkanten  av  høideplatået  er  henimot  Kongsvoll,  så  der  slutter 
den  forholdsvis  åpne  og  jevne  del  av  Fokstu— Drivafeltet.  Resten  av 
dette  synker  langs  elven  Driva  mellem  høie  fjell  raskt  nedover  Driv- 
dalen,  som  er  en  smal  og  meget  dyp  rende,  inntil  den  nogen  kilo- 
meter nordenfor  Drivstua  blir  et  bredere  og  dyrket  dalføre. 

2.  Dlåhøfeltet  omfatter  et  sterkt  kupert  f jell-terreng  med  mange 
høiere  og  lavere  høer.  En  forpost  er  Skjelhø  rett  op  for  Dombås; 
litt  lengre  øst  ligger  Hardbakkhø  1145  m.  Den  største  høide  når 
terrenget  i Fokstuhøene,  1704  m.,  et  fjellparti  som  byr  glimrende 
utsikt,  jfr.  side  89.  Videre  i nordøst  følger  den  fjellryggen,  som  på 
fylkeskartet  er  kalt  Dlåhøene,  av  nær  samme  høide  som  Fok- 
stuhø.  Andre  større  høider  er  f.  eks.  Pigg  het  ta  1513  m.,  nærmere 
Foldalen.  Dette  hovedfelt  har  få  setrer,  undtagen  på  østkanten.  En 
seter,  man  serlig  bør  merke  sig,  er  Verkenseter  i Grimsås  dal,  vel 
20  km.  rett  i syd  for  Hjerkinn.  På  det  sted  er  det  tanken  å få  reist 
en  turisthytte  for  overgang  til  Rondane,  den  vakre  fjellegnen  like 
sønnenfor. 

3.  Knutshøfelteter  Dovres  store  seterland  med  jevnere  vid- 
der og  ypperlige  beitemarker.  Dlandt  de  mange  og  velstelte  setrer 
i dette  strøk  finner  man  nogen  av  de  største  og  mest  velbygde  i 
hele  landet.  Strøket  utmerker  sig  ellers  ved  en  venlig  natur  med  ro- 
lige fjellformer.  Som  en  forpost  blandt  de  mange  nuter  står  den  vel- 
kjente Hjerkinnhø,  1252  m.,  i det  sydvestlige  hjørne.  På  nesten 
samme  linje  lengre  nord  rager  Knutshø  op  til  1688  m.  og  Sissel  hø 
til  1618  m.  Knutshø  er  merkelig  ved  sin  vegetasjon,  se  side  77.  En 
av  de  høieste  av  de  andre  høene  er  Høggien  på  1629  m.,  nogen- 
lunde  midt  i feltet.  Utover  dette  er  spredt  nogen  få  litt  større  vann 
som  Elgsjøen  og  Marsjøen.  De  viktigste  elver  heter  Orkla  og 
Einunna.  1 den  østlige  ytterkant  er  Se  valen  en  noget  større  sjø. 
Ved  den  ligger  Arne  Garborgs  bekjente  Kolbotn,  som  man  kanskje 
kan  regne  for  en  av  grensepelene  for  Dovrefjell. 

4.  Snøhettafeltet.  1 motsetning  til  den  avdempede  milde  høi- 
fjellsnatur  i Knutshøområdet  møter  man  i Snøhettafeltet  høifjellet 
i al  den  skarphet,  det  kan  ha.  For  en  stor  del  er  Snøhettafeltet  en 
meget  vill  fjellegn,  et  alpeland  med  høie  topper,  tinder  og  dype 
daler.  Som  selve  Dovregabben  kan  man  gjerne  her  ta  S n ø h e 1 1 a,  et 
mektig  og  vakkert  fjell  omtrent  midt  i feltet,  vel  synlig  fra  jernbane- 
linjen. Med  2247  m.  o.  h.  er  Snøhetta  den  høieste  norske  fjelltopp 
utenfor  Jotunheimen.  Før  høiden  av  Store  Skagastølstind  og  Galdhø- 
piggen blev  målt  langt  ute  i forrige  århundre,  trodde  man,  at  Snø- 
hetta var  det  høieste  av  alle  fjellene  i Norge.  Synlig  fra  den  viktigste 

hovedveien  i landet  blev  den  da  oftere  besteget  av  reisende  engelsk- 
menn og  andre  utlendinger. 

Nær  til  Snøhetta  slutter  sig  i syd  de  vakre  Svonåtindene  og 
Skreahø.  Blandt  strøkets  mange  andre  høie  fjell  er  f.  eks.  å merke 
Kolla  (1649  m.)  nær  Kongsvoll,  Snøfjellkolla  (1863  m.)  og 
Skrimkolla  (1980  m.)  i nord  og  vest  for  Snøhetta.  Lavere  høer  er 
f.  eks.  Vålåsjøhø  og  Grisungfjell  nærmere  Fokstua  Nogen  av  de 
største  dalfører  er  i nord  Åmotsdalen,  en  sidedal  til  Drivdalen,  og 
i sydvest  Joras  dal,  som  på  siden  har  en  fortsettelse  nordvestover 
gjennem  Auras  dalføre. 

Geologi.  (Av  professor  Johan  H.  L.  Vogt.)  I Møre  fylke  med  nær- 
mest tilgrensende  partier  av  nordre  Gudbrandsdalen  og  av  Sør-Trøn- 
delag  består  fjellgrunnen  av  grunnfjell,  som  tilhører  jordens  aller- 
eldste  dannelser.  Derefter  fulgte  i det  centrale  Norge  avleininger  fra 
cambrium  og  silur,  det  vil  si  fra  den  eldste  del  av  «gammellivets  tid». 
Disse  avleininger  blev  i nogen  etterfølgende  tid  underkastet  gigantiske 
foldninger,  under  et  overordentlig  stort  trykk,  så  bergartene  blev  me- 
get sterkt  omvandlet  og  iklædd  en  krystallin  drakt.  Der  fremkom  her- 
ved våre  såkalte  fjellformasjoner.  Ved  de  intensive  presninger 
blev  lerskiferen  omvandlet  til  fyllit  («glinsende  skifer»,  «lerglimmer- 
skifer»,  undertiden  anvendbar  som  tavleskifer  eller  helleskifer)  eller  til 
glimmerskifer.  Sandstenen  blev  omvandlet  til  kvartsskifer  og  kalk- 
stenen  til  marmor,  som  forøvrig  innen  vårt  distrikt  er  av  tarvelig  be- 
skaffenhet. Ved  omkrystallisasjonen  av  lagene  blev  forsteningene 
(skallrester  o.  s.  v.  av  gamle  dyr  o.  1.)  i regelen  fullstendig  ødelagt. 
På  nogen  få  steder  i Sør-Trøndelag  (i  Meldal,  på  Hølandet  nær  Gul- 
fossen  og  i Holtålen)  har  man  dog  funnet  forsteninger,  så  lagenes 
geologiske  alder  kan  bestemmes. 

Samtidig  med  avleiningen  av  fjellformasjonenes  lag  fant  der  også 
sted  vulkanske  utbrudd,  som  leverte  lavaer,  lavakonglomerater,  tuf- 
bergarter  m.  m.  Og  under  fjellkjede-foldningen  trengte  der  på  dypet 
frem  større  eller  mindre  smeltemasser  (eruptive  magmaer),  som  efter 
den  vekslende  kemiske  sammensetning  størknet  hovedsakelig  enten 
som  granitt  eller  som  gabbro.  Navnlig  skal  vi  feste  os  ved  en  vak- 
ker hvit  granitt,  som  bl.  a.  er  benyttet  i Orkla  bro  og  Gulfos- 
sen  bro. 

De  her  nevnte  eruptive  utbrudd  av  gabbro  og  nærstående  berg- 
arter ledsagedes  ofte  av  særskilte  utsondringer  av  sulfider  (svovl- 
metaller),  som  i smeltet  tilstand  blev  presset  inn  i de  skifrige  berg- 
arter. Herved  opstod  de  bekjente  kisforekomster,  som  er  knyttet 
til  vore  fjellformasjoner. 

På  strekningen  mellem  Dombås  og  Derkåk  ligger  grensen  mellem 
grunnfjellet  (det  «Romsdalske  grunnfjell»)  og  fjellformasjonene  en  del, 
oftest  5,  10  eller  15  kilometer,  vest  for  jernbanelinjen.  På  adskillige 
steder  i fjellkjedeformasjonene  optrer  kisforekomster,  navnlig  ved 
Heimtjernshø  (øst  for  Vårstigen),  videre  ved  Innset  og  Kvikne 
gamle  gruber,  ved  Undals  grube  i Derkåk,  i den  øvre  del  av  Sokne- 
dal  o.  s.  V.  Men  i grunnfjellet  lengre  mot  vest,  således  for  eksempel 
langs  jernbanen  mellem  Lesja  og  Åndalsnes  eller  langs  den  projek- 
terte  jernbane  fra  Opdal  til  Sunndal,  mangler  kisforekomster  full- 
stendig. 

I slutten  av  silur,  da  de  gigantiske  foldninger  fant  sted,  blev 
lagene  tårnet  op  til  en  veldig  fjellkjede,  — både  bred  og  høi.  Vi  har 
ikke  materiale  til  å angi  nøiaktig,  hvor  lang  tid  det  er,  siden  denne 
fjellkjede  dannedes.  Men  opfører  vi  500  millioner  år,  så  gir  dette 
ialfall  et  billede  av,  med  hvad  slags  tidsmål  man  må  regne. 

I hele  denne  kolossale  tidsperiode  — muligens  dog  med  enkelte 
kortere  avbrytelser  — har  den  gamle  fjellkjede  ligget  over  havets 
nivå,  og  har  været  utsatt  for  tidens  tann.  Det  rinnende  vann  har 
gravet,  år  for  år,  fortsatt  gjennem  mangfoldige  millioner  av  år,  og 
har  stadig  skrapet  med  sig  stenfnugg  for  stenfnugg,  som  blev  fjernet 
og  transportert  til  havs.  Ved  dette  kontinuerlige  nedgravnings- 
arbeide  blev  hele  den  øvre  eller  høiere  beliggende  del  av  den  op- 
rindelige  fjellkjede  ført  bort,  og  vi  befinner  os  nu  nede  i kjernen  — 
eller  torsoen  — av  den  gamle  fjellkjede.  Mange  av  de  nuværende 
høieste  fjelltopper  består  av  de  relativt  motstandsdyktige  bergarter 
granitt  og  gabbro,  som  utkrystalliserte  av  smeltemasser  på  meget 
stort  dyp,  som  en  eller  flere  kilometer  under  den  oprindelige  over- 
flate. Selve  fjelltoppene  ligger  således  i regelen  nogen  kilometer 
under  den  oprindelige  overflate.  Og  i dalene,  som  for  en  stor  del 
er  utgravet  efter  løsere  bergartlag,  må  nedgravningsarbeidet  måles 
med  ennu  større  mål. 

Denne  overmåte  omfattende,  for  en  vesentlig  del  på  rinnende 
vanns  virksomhet  beroende  denudation  fant  sted  fra  slutten  av  silur- 

tiden  og  til  istiden,  som  tilhører  den  nærmest  foregående  geologiske 
tidsperiode,  idet  isens  avsmeltning  kun  ligger  et  snes  tusen  år  til- 
bake i tiden.  Istidens  breer  fordypet  de  gamle  daler  og  leverte  over- 
hodet den  siste  skulptur  av  fjellene  og  av  dalene.  — Fra  istiden 
stammer  de  ofte  helt  op  til  10—20  meter  tykke,  av  grus  o.  s.  v.  be- 
stående grunnmoræner,  som  dekker  en  hel  del  av  dalbunnen,  dallien 
og  den  nogenlunde  flate  fjellmark  i vårt  distrikt. 

Fra  Drivdalen  til  Støren  følger  Dovrebanen  en  gammel  preglacial* 
dal,  som  jeg  ved  en  tidligere  anledning  har  benevnt  «Dovrebane- 
dalen».  Når  man  reiser  på  jernbanen,  vil  man  stusse  over,  at  man 
umerkelig  og  uten  nogensemhelst  fjellovergang  kommer  over  fra  Dri- 
vas  dalføre  til  Orklas  dalføre,  og  senere  fra  Orklas  dalføre  til  den 
øvre  del  av  Soknedal,  som  danner  en  sidedal  til  Guldalen.  Årsaken 
hertil  er,  at  der  her  tidligere  forelå  et  stort  dalføre,  Drivdalen, —Aune 
med  den  nuværende  sidedal  Olmen,— Gisna,  som  er  en  liten  sidedal 
til  Orkla,  videre  frem  til  Berkåk  — og  derfra  over  Soknedal  til  Gula 
ved  Støren. 

Senere  blev  den  øvre  del  av  Driva  ved  et  «daltyveri»  avbøiet  mot 
vest  ved  Aune,  og  Orkla  blev  avbøiet  likeledes  mot  vest  nær  Berkåk. 
Ved  fortsatt  utgravning  blev  de  nye  daler  fleresteds  ganske  dypt  ut- 
gravet.  Men  vi  har  allikevel  i behold  en  hel  del  stumper  eller  rester 
av  den  gamle  Dovrebane-dal,  bl.  a.  ved  det  store  og  åpne  pass  mel- 
lem  Soknedal  og  Orklas  øvre  dalbunn  nær  Berkåk  og  ved  det  like- 
ledes store  og  åpne  pass  fra  Gisna,  som  rinner  ut  i Orkla,  til  Olma, 
som  rinner  ut  i Driva. 

Fra  Lo  i Drivdalen  til  Bjørset  i Soknedalen  har  man  i en  lengde 
av  61  kilometer  et  fall  på  ca.  190  m.,  hvilket  for  den  gamle  «Dovre- 
bane-dal» avgir  et  gjennemsnittlig  fall  på  1 : omkring  300  (eller  1 : 315). 

Restene  av  sidedalene  til  den  gamle  «Dovrebane-dal»  er  også  i 
behold  på  enkelte  steder,  således  ved  Kvikneflaten,  som  i 16  til  17 
kilometers  lengde  ligger  i høide  535—550  m.  o.  h,  Spesiellt  i om- 
givelsene av  Innset  (Ulsberg)  og  i den  ytre  del  av  Soknedal,  mellem 
Bjørset  og  Støren,  er  den  gamle  dal,  dels  ved  rinnende  vann  før  is- 
tiden (eller  den  siste  istid)  og  dels  ved  istidens  breer  blitt  meget 
sterkt  ramponert.  — Tross  dette  er  den  gamle  dal  nu  blitt  av  direkte 
betydning  for  os  navnlig  derved,  at  jernbanen  slipper  fjellovergang 
mellem  Soknas  og  Orklas  og  mellem  Orklas  og  Drivas  dalfører. 

Flora.  (Av  Hanna  Resvoll-Holmsen.)  Dovres  rike  fjellflora  er 
berømt  og  det  med  rette.  Det  nu  i botanisk  henseende  fredede  Knutshø 
huser  således  på  få  undtagelser  nær  alle  det  sydlige  Norges  fjell- 
planter, og  flere  av  de  nærliggende  fjell  er  også  meget  planterike. 

Den  viktigste  årsak  hertil  er  uten  tvil,  at  disse  fjell  for  en  stor 
del  består  av  løse,  lett  forvitrende  skifre,  der  danner  de  sjeldnere 

* Preglacial  = eldre  enn  istiden. 

arters  beste  undergrunn,  og  at  de  hever  sig  til  store  høider,  inntil 
vel  1700  m.  Ellers  pleier  jo  våre  høie  fjell  å være  opbygget  av  hår- 
dere bergarter,  idet  skiferfjellene  lettere  forvitrer. 

De  som  vil  vite  full  beskjed  om  Dovretraktens  fjellflora,  fra  dens 
minste  uanseelige  gress  til  dens  skjønneste  blomster,  bør  læse  ].  B. 
Barths  lille  innholdsrike  bok  «Knudshø  eller  Fjeldfloraen».  Her  skal 
bare  kort  omtales  de  mere  iøinefallende  fjellplanter,  som  man  lett 
vil  treffe  på  under  vandringer  på  Dovrefjell. 

Går  man  opover  en  lengre  fjellside,  kan  man  være  heldig  og 
treffe  på  et  stort  antall  av  alle  de  blå  og  røde,  hvite  og  gule  blom- 
ster, der  stråler  mot  det  grønne  bladverk,  især  hvis  man  legger  sin 
vandring  således  an,  at  man  dels  følger  bekkene,  dels  annet  terreng, 
og  da  enten  går  over  blottet  klippegrunn  eller  over  løst  materiale  fra 
storstenet  ur  og  grus  til  sand  og  den  fineste  lermuld. 

Av  blå-  og  rødblomstrede  arter  er  der  ikke  mange.  Fjellveroni- 
kaen,  Veronica  alpin  a,  har  en  tett  klase  av  små,  mørkblå  blom- 
ster. Klippeveronikaen,  Veronica  fruticans,  har  en  mere  åpen 
klase  av  større  og  vakrere  blomster  med  lasurblå  krone.  Den  dei- 
ligste  blå  farve  finner  man  dog  hos  snesøten,  Gentiana  nivalis, 
der  har  vidunderlig  vakre  ultramarineblå,  skinnende  blomsterstjerner, 
som  bare  er  åpne  i solskinn.  Den  lille  spede  Gentiana  tenella 
har  lysblå  blomster.  Blå  blomster  har  også  de  tre  vakre  belgplanter 
Oxytropis  lapponica,  Astragalus  oroboides  og  fjell- 
astragelen,  Astragalus  alpin  a,  den  første  mørkblå,  den  annen 
mellemblå  og  den  siste  lysblå  eller  ofte  violette. 

Av  de  rødblomstrede  arter  sees  ofte  den  tidlig  utsprungne  rød- 
sildre,  Saxifraga  oppositifolia,  hvis  lange,  nedliggende  steng- 
ler ikke  sjelden  henger  utover  klippesidene  som  guirlander.  På  den 
av  åpen  gressvekst  eller  lavarter  dekkede  mark  finnes  spredt  den 
velluktende,  tettblomstrede  fjellnellik,  Viscaria  alpin  a.  To  ganske 
lave  planter  med  små  rosenrøde  blomster  er  den  nedliggende  busk, 
grepplyng,  Azalea  procumbens,  og  den  i tette  tuer  voksende 
Silene  acaulis.  Begge  kan  være  helt  oversådd  av  blomster. 
Violette  klokkeblomster  har  blålyngen,  Phyllodoce  coerulea, 
og  de  deiligste  lillafarvede,  fintutskårne  blomsterkraver  den  lille  hvit- 
melede,  velluktende  fjellaurikel.  Primula  scotica. 

Av  gule  blomster  er  ingen  mere  iøinefallende  enn  gulsildrens, 
Saxifraga  aizoides.  Dens  tette  blomsterflor  veksler  i farve  fra 
lysgul  gjennem  orange  til  mørkt  purpurrød.  Sterkt  gule  blomster- 
klaser  har  fjellrublom.  Dra  ba  a lp  in  a,  og  sneranunklen,  Ranun- 
culus  nivalis.  1 stor  mengde  finnes  ofte  f jellviol,  V i o 1 a biflora, 
hvis  frisk  gule,  yndige  velluktende  blomster  er  prydet  av  sorte  stri- 
per. En  og  annen  gang  sees  den  ganske  vakre  Potentilla  nivea 
med  noget  lysere  gule  blomster.  Denne  mure  har  bladenes  under- 
side dekket  av  en  snehvit  filt.  Blekgule,  temmelig  store  blomster 
har  den  sjeldne  fjellvalmue,  Papaver  radicatum,  og  nesten 

hvitgule,  fint  vaniljeduftende  blomster  i kort  klase  den  ganske  almin- 
delige  Pedicularis  lapponica. 

De  hvite  blomster  er  de  hyppigste.  De  veksler  i størrelse  fra  den 
storblomstrede  Anemone  vernalis,  «geitfivil»,  hvis  krone  efter 
avblomstringen  blir  en  rødlig  hengende  gyllenhåret  klokke,  til  den 
lille  moslignende  lyng,  Andromeda  hypnoides,  hvis  små  rund- 
aktige  blomster  har  et  rosafarvet  skjær  og  ligner  utstrødde  perler  på 
mørkgrøn  bunn.  Middels  store  blomster  har  den  vakre  reinblom, 
Dryas  octopetala,  der  har  blade  av  form  vSom  ekens,  men  gan- 
ske små  og  med  undersiden  dekket  av  en  sølvhvit  filt,  videre  den 
saftige  isranunkel,  Ranunculus  glacialis,  med  det  rødt  ullhårede 
beger,  den  der  trives  best  i randen  av  den  smeltende  is  og  sne 
samt  den  nydelige  fjellpryd,  Diapensia  lapponica,  hvis  tette 
tuer  bærer  blomster  der  ser  ut,  som  om  de  var  meislet  i marmor. 
Mindre  blomster  har  fjellarven,  Cerastium  alpinum,  og  de  hvit- 
blomstrede  Saxifraga-arter,  som  oftest  er  knyttet  til  klippegrunnen 
og  pleier  å utmerke  sig  ved  blomsterrikdom.  Saxifraga  cernua, 
pleier  dog  bare  å ha  en  enkelt  blomst  i spissen  av  den  med  røde 
løkknopper  besatte  stengel.  Tuesildren,  Saxifraga  caespitosa, 
har  gulaktig  hvite  blomster  fra  tette  bladtuer.  Stjernesildren,  Saxi- 
fraga stellaris,  har  et  eget  utseende  derved,  at  dens  stjernekro- 
ner  har  gule  pletter  ved  grunnen.  Den  vakreste  av  slekten  er  berg- 
fruen eller  fjelldronningen,  Saxifraga  Cotyledon.  Dens  blomster 
sitter  i store  pyramideformede  klaser,  som  kan  bli  inntil  tre  kvart 
meter  lange  og  henge  som  vaiende  fjær  i de  loddrette  klippe- 
vegger. 

Alt  det  fine,  sentvoksende  planteliv,  der  smykker  fjellets  høiloftede 
hall,  har  tidligere  i de  vanskeligere  kommunikasjoners  tid  kunnet 
unddra  sig  de  fleste  menneskers  blikk.  Nu  er  forholdet  ofte  et  an- 
net.  Jernhesten  farer  fnysende  over  fjellvidden  til  tross  for  botanike- 
ren, der  lik  englen  med  sverdet  gjerne  vilde  ha  voktet  inngangen  til 
sitt  høitliggende  paradis.  Formår  han  ikke  noget  mot  jernhesten,  kan 
han  dog  henvende  sig  til  de  mennesker,  den  fører  ditop  og  be  dem 
være  skånsomme."  Det  er  hans  plikt,  fordi  han  vet,  hvor  vanskelig 
nettop  de  fineste  planter  har  for  å beholde  sin  plass.  Det  er  også 
heldig  for  disse  besøkende,  at  han  minner  dem  om  det.  Ti  det  er 
sikkert,  at  den  glede,  ethvert  godt  og  skjønnhetselskende  menneske 
føler,  når  hans  blikk  møter  fjellets  i form  og  farve  så  vakre  blom- 
sterprakt,  er  større,  hvis  han  gjør  sitt  til  å bevare  den,  enn  om  han 
efter  endt  fjellvandring  ser  små  plantelik  ligge  visnet  i sin  hånd. 

Dyreliv.  (Av  Ørjan  Olsen).  Med  Dovrebanen  åpnes  nytt  land  for 
de  mange  jegere  og  fiskere,  som  før  har  måttet  nøie  sig  med  nær- 
mere liggende  felter.  Fra  jernbanestasjonene  vil  skarer  av  ferierei- 
sende spredes  ut  over  de  store  vidder,  Dovregubben  vil  ta  dem  alle 
i sin  brede  favn  og  ha  noget  å by  på  for  enhver. 

Med  god  grunn  har  Dovre-navnet  alltid  hatt  god  klang  i jegerens 
og  naturforskerens  øren.  Fjellets  beskaffenhet,  de  vidjeklædde,  bøl- 
gende vidder,  de  bjerkomkransede  vann  og  de  fuktige  gressmyrer  byr 
gode  betingelser  for  et  rikt  dyreliv,  meget  bedre  enn  de  høie,  sterile 
fjell  langs  Bergensbanen. 

Vinteren  er  fjellets  stille  tid.  Kun  rypeflokkene  flytter  skogrende 
om,  og  haren  hopper  lydløst  henover  det  hvite  sneteppe.  De  fåtal- 
lige nyinnvandrede  ulver  har,  siden  villrenen  blev  omtrent  vekk,  slått 
sig  på  tamrenflokkene,  eller  de  overfaller  elgen,  som  i den  dype  sne 
har  vanskelig  for  å klare  sig.  Jerven  lusker  om,  værende  efter  bytte. 

Under  sneen  fører  spissmus,  vannspissmus  og  forskjellige  små- 
gnavere  en  ubemerket  tilværelse.  De  få  bjørner,  som  ennu  er  tilbake, 
sover  sin  vinlersøvn.  Det  samme  gjør  birkemusen  (Sicista  subtilis), 
en  relict  steppe-art,  hvis  tilstedeværelse  her  i landet  inntil  1907  var 
fullkommen  ukjent.  Naturen  hviler. 

Om  våren  våkner  den  til  liv.  Langs  de  nyåpnede  bekker  stryker 
fossekallen  skrikende  opover  mot  fjellet.  Isen  på  vannene  går  op, 
og  i råkene  viser  sig  flokker  av  villender.  Stokanden,  pipanden,  krik- 
anden  og  stjertanden  slår  sig  ned  på  grunnere  steder  og  roter  i mud- 
deret. Hvinanden,  bjerganden  og  havellen  dykker  flittig.  Svartendene 
svømmer  adstadig  om  ute  på  dypet  og  venter  på,  at  rugeplassene 
ved  høifjellsvannene  skal  bli  mere  innbydende.  Lommens  ville  skrik 
klinger  over  vidden. 

Fra  liene  lyder  århanens  buldren,  og  tiuren  slår  klunken  fra  furu- 
kvisten. Dvergfalken  avlegger  ulykkebringende  besøk  i gråtrostkolo- 
niene,  mens  jaktfalken  brandskatter  rypene. 

På  gressmyrene  og  langs  vannene  innfinner  der  sig  efterhånden 
et  variert  selskap  av  vadefugler.  Glutsneppen,  rødstilken  og  grønn- 
bensneppen  vipper  på  sine  lange  ben,  strandsnipen  flyver  på  dir- 
rende vinger  langs  elver  og  vann,  småspoven  foretar  sine  flyvekun- 
ster  og  fra  luften  lyder  mekregaukens  eiendommelige  bræken.  Nede 
mellem  krattet  opfører  brushane  og  dobbeltbekkasin  sine  merkelige 
parringsleker. 

Utover  sommeren  stilner  fuglelivet  av.  Kjærlighetens  første  beru- 
selse er  forbi,  familiepliktene  kaller.  Foruten  hensynet  til  avkom- 
mets  sikkerhet  tvinger  også  fjærfellingen  mange  arter  til  en  mere  til- 
baketrukken tilværelse. 

For  den  uinnviede  kan  fuglebestanden  på  denne  årstid  mangen 
gang  synes  meget  mindre  enn  den  i virkeligheten  er.  Den  opmerk- 
somme  iakttager  vil  imidlertid  alltid  finne  nok  å se  på.  Rundt 
setrene  og  på  andre  passende  lokaliteter  vimser  gulerlen  geschåftig 
om,  søkende  føde  for  ungene;  engpiplerken  og  løvsangeren  synger 
sin  trivielle  sang,  gjøken  galer  til  langt  ut  på  sommeren,  stendulpen 
er  allesteds  nærværende  og  fra  de  aller  sterileste  steder  lyder  sne- 
spurvens  glade  kvidder.  På  våtlendte  steder  kan  man  imellem  få 
høre  blåkjelkens  klokkerene  strofer.  I dens  naboskap  har  sivspurven 

slått  sig  ned.  Den  er  i Mellemeuropa  en  lavlandsfugl,  men  finner 
hos  oss  kun  passende  lokaliteter  på  fjellet. 

Fra  de  tuede  lyngmarker  lyder  heiloens  vemodige  fløiten,  som 
harmonerer  så  godt  med  fjellnaturens  øde;  på  grusede  strandflater 
løper  prestekraven  ilsomt  om,  og  er  man  heldig,  kan  man  støte  på 
dens  nære  slektning  boltiten,  som  med  en  usedvanlig  dødsforakt 
søker  å avlede  opmerksomheten  fra  sit  avkom. 

For  naturforskeren  har  Dovre  en  spesiell  interesse.  Dette  fjell 
danner  et  utpreget  skille  mellem  det  nordlige  og  det  sydlige  Norge, 
og  man  finner  her  isolerte  stammer  eller  de  siste  sydlige  utløpere  av 
flere  arter,  som  hører  hjemme  lengre  nord.  Sådanne  arter  er  f.  eks. 
lapspurven,  alpelerken,  svømmesneppen  og  fjellrotten  (Microtus 
ratticeps).  Samtidig  optrer  der  lokalt  utbredte  arter  som  bredneb- 
sneppen  (Limicola  platyrrhyncha),  eller  mere  sydlige  former  som 
f.  eks.  tranen.  Spesiellt  har  Fokstumyren  fra  gammel  tid  av  været 
kjent  som  en  meget  interessant  lokalitet. 

I de  år,  da  lemen  og  andre  smågnavere  optrer  i masse,  er  det 
særlig  livlig  på  fjellet.  Med  de  vandrende  lemenskarer  følger  fjellrev, 
rødrev,  røiskatt  og  snemus,  sneugle,  jordugle,  fjelljo  og  flere  arter. 
De  kommer  fra  alle  kanter,  tiltrukket  av  den  rikelige  tilgang  på  føde 
og  formerer  sig  i påfallende  grad.  Ofte  passerer  man  et  fjellvågpar, 
som  under  klagende  skrik  tar  fredsforstyrreren  i øiesyn,  og  undta- 
gelsesvis  kan  man  få  se  den  sjeldne  blåhøk  (Circus  cyaneus), 
som  lik  en  måke  svever  over  vidden.  En  mengde  av  disse  rovdyr  og 
rovfugler  følger  lemenmassene  ned  i dalene,  mange  blir  imidlertid 
igjen  på  fjellet  til  langt  ut  på  vinteren,  når  lemenpesten  har  gjort  sitt 
verk.  Året  efter  et  stort  «lemenår«  er  fjellet  dødt  som  aldrig  ellers. 

Den  stille  periode  om  sommeren  er  fiskernes  tid.  Også  for  dem 
har  Dovre  meget  å by  på.  Blanke  ørreter  hopper  efter  fluene,  og 
fiskeørnen,  som  speidende  seiler  over  vannene,  er  sikker  på  et  rike- 
lig utkomme  for  sine  umettelige  unger. 

Når  den  beste  fiskesesong  er  forbi,  kvikner  fuglelivet  atter  til. 
De  gamle  snepper  er  ferdige  med  sitt  verk  og  trekker  bort.  De  unge 
streifer  familievis  om,  øver  sine  vinger  og  forbereder  sig  til  avreisen. 
Andeflokken  kommer  atter  til  syne  og  er  nu  ikke  fullt  så  vanske- 
lige å komme  inn  på  som  om  våren,  da  man  kun  hadde  med  gamle, 
erfarne  fugler  å gjøre.  Hareungene,  som  så  likegyldig  blev  latt  i 
stikken  av  moren,  har  nu  fått  raske  ben  å løpe  på  Rypene  løper 
uanfektet  for  vandrerens  føtter  og  skovhønsfamiliene  spaserer  i 
liene.  Jagttiden  er  inne. 

Klima.  (Meddelt  av  det  Meteorologiske  Institut.)  Når  man  reiser 
over  fjellet  ved  vintertid,  merker  man  ofte,  at  været  blir  mildere 
etterhvert  som  man  kommer  i høiden.  På  denne  tid  har  nemlig  luften 
sin  laveste  temperatur  ved  jordoverflaten,  hvor  den  blir  avkjølet  av 
denne,  mens  der  hersker  en  høiere  temperatur  i den  frie  luft. 

De  høiere  partier  av  fjellet  får  godt  av  den  frie  lufts  temperatur. 
Etterhånden  som  luften  flyter  nedover  mot  de  lavere  egne,  blir  den 
mere  og  mere  avkjolet. 

Som  det  sees  av  folgende  gjennemsnittlige  månedstemperaturer 
for  det  Meteorologiske  Instituts  temperaturstasjoner  på  DovrefjelE 

Dovre  Jan.  Febr,  Mars  Apr.  Mai  Juni  Juli  Aug.  Sept.  Okt.  Nov.  Des.  År 

(Dombås)  —8.5  —8.5  —5.6  —0.4  5.2  10  3 11.9  11.0  6.9  0.8  —5.0  —8.5  0.8 

Hjerkinn  —8.4  —8.9  —7.2  —2.5  2.8  8 1 9.9  9.5  5.8  —0.2  —5.4  —8.4  —0.4 

har  disse  to  steder,  som  ligger  i over  300  meters  forskjellig  hoide 

over  havet,  praktisk  talt  de  samme  temperaturer  i de  tre  egent- 
lige vintermåneder  desember,  januar  og  februar.  Og  dog  er  også 
Dombås  begunstiget  med  hensyn  til  vintertemperatur.  Det  kan  således 
nevnes,  at  Granheim  i Valdres  har  en  januartemperatur  av  —9.3,  Nes 
i Hallingdal  av  —10.1  og  Rena  i Østerdalen  av  —11.3. 

Med  mars  blir  den  hoiere  stasjon  Hjerkinn  uheldigere  stedt,  og  i 
mai  finner  vi  den  storste  differens  imeltem  de  to  stasjoners  måneds- 
temperaturer, nemlig  2.4®. 

I denne  måned  får  man  bar  mark  ved  Dombås,  mens  sneen  ligger 
måneden  ut  og  til  dels  inn  i juni  ved  Hjerkinn.  Ennu  lenger  blir  dog 
sneen  liggende  på  fjellets  nordlige  side  nedover  til  Drivstua,  hvor 
der  samler  sig  op  betydelige  mengder  i lopet  av  vinteren. 

Gjennemsnittlig  har  Dombås  175  dager,  i hvilke  dognets  middel- 
temperatur ligger  under  frysepunktet,  Hjerkinn  derimot  194.  Den 
14.  april  passerer  dognets  middeltemperatur  ved  Dombås  ovennevnte 
punkt  på  opgående  og  den  21.  oktober  på  nedgående  om  hosten. 
De  tilsvarende  datoer  for  Hjerkinn  er  27.  april  og  15.  oktober. 

Kuldegrader  om  natten  inntreffer  naturligvis  lenger  tid  efter  de 
ovennevnte  datoer  om  våren  og  for  de  tilsvarende  om  hosten.  Ennu 
i juni  er  de  ingen  sjeldenhet,  og  i gjennomsnitt  har  Hjerkinn  endog 
en  dag  med  kuldegrader  i juli  måned,  mens  det  på  Dombås  kun  er 
hendt  en  sjelden  gang,  at  lufttermometret  er  kommet  under  null  i 
denne  måned,  hvorimot  man  nok  en  og  annen  gang  har  frost  på  marken. 

I august  med  de  lengre  netter  har  Dombås  gjennemsnittlig  1 dag 
og  Hjerkinn  2 dager  med  kuldegrader,  og  i september  synker  tempe- 
raturen rett  som  det  er  under  frysepunktet. 

1 oktober  får  Hjerkinn  sitt  snedekke  for  vinteren,  mens  den  sne, 
som  faller  på  Dombås,  ennu  hyppig  forsvinner. 

En  forestilling  om  nedbormengden  på  Dovrefjell  får  man  ved  fol- 
gende fire  stasjoners  gjennomsnittsverdier  for  årrekken  1896 — 1910: 


Jan. 

Feb. 

Mars 

Apr. 

Mai 

Juni 

Juli 

Aug. 

Sep, 

Okt. 

Nov. 

Des. 

År 

Dovre  (Dombås)  . 

. 41 

36 

27 

15 

24 

37 

44 

62 

29 

28 

27 

31 

401 

Hjerkinn  .... 

. 12 

12 

10 

8 

20 

33 

49 

57 

26 

18 

16 

15 

276 

Drivstua  .... 

. 33 

24 

15 

11 

21 

41 

53 

79 

33 

26 

21 

14 

371 

Opdal 

, 54 

46 

19 

14 

23 

40 

62 

79 

43 

34 

42 

32 

488 

^ Hjerkinn  er  ophørt  med  observasjonene  for  en  del  år  siden. 

I det  hele  er  nedbøren  liten  i disse  egne,  som  er  beskyttet  mot 
havvinden  ved  høiere  fjellstrøk.  Vi  har  ved  denne  fjellovergang 
nogen  av  de  minste  nedbørhøider  i landet  (jfr.  side  39,  42  og  57). 

På  alle  fire  stasjoner  er  august  den  nedbørrikeste  måned,  og  såvel 
for  denne  måneds  vedkommende  som  for  de  øvrige  sommermåneders 
viser  nedbørmengden  på  fjellets  nordside  et  betrakteligere  beløp 
enn  på  sydsiden. 

I vintertiden  eller  rettere  i alle  de  måneder,  da  nedbøren  vesentlig 
består  av  sne,  gir  Hjerkinn  merkelig  små  tall.  De  stemmer  visstnok 
ikke  helt  med  de  faktiske  forhold.  På  vindhårde  steder  taper  man 
nemlig  alltid  en  større  eller  mindre  del  av  nedbøren,  når  den  faller 
som  sne,  og  jo  mere  fin  og  lett  den  er,  desto  større  blir  tapet. 

Ved  de  tre  andre  stasjoner  viser  nedbørhøiden  en  avtagen  utover 
høsten  og  forvinteren,  men  derefter  en  tiltagen  i januar  og  februar, 
et  fenomen,  som  visstnok  har  sin  grunn  i,  at  sneen  blåser  fra  høidene 
ned  i dalene,  så  at  man  på  disse  steder  får  større  nedbørhøider,  enn 
der  egentlig  tilkommer  dem. 

Dovrefjell  som  rekreasjonsfelt.  (Av  overlæge  O.  Scheel.)  Dovre 
er  med  sin  ringe  nedbør  og  de  temmelig  stabile  værforhold  fortrinlig 
skikket  som  rekreasjonssted;  temperaturen  er  forholdsvis  lav  om 
sommeren,  forholdsvis  høi  om  vinteren.  Visstnok  kan  det  blåse  tem- 
melig friskt  mange  steder  på  Dovrefjell,  så  det  føles  enda  koldere; 
men  det  er  lett  å finne  dekning  i bjerkeliene  og  under  fjellsidene,  og 
gammel  erfaring  viser,  at  sommergjestene  gjennemgående  kommer 
sig  bedre  i de  kjølige  somrer,  når  de  er  nødt  til  å spasere  meget, 
enn  i varme  somrer,  når  de  sitter  mere  stille.  Forutsetningen  er, 
at  man  klær  sig  efter  været;  selv  barn  fra  byene  helt  ned  til  Vs-års- 
alderen  trives  udmerket  der. 

Om  vinteren  er  den  beste  tid  for  skisport  fra  februar  til  begynnelsen 
av  april;  men  også  julen  kan  være  herlig  med  de  enestående  vakre 
belysninger  over  de  svære  fjellvidder,  når  solen  står  op  og  går  ned. 
De  mange  avrundede  hoer,  slakke  lier  og  større  fjellskråninger  byr 
en  overdådighet  av  de  fineste  skiløiper. 

Fjellklimaet,  særlig  på  Dovre,  egner  sig  med  sin  stimulerende  virk- 
ning best  for  legemlig  friske,  overanstrengte,  nervøse  og  for  lettere 
sykelige  tilstander  som  blodmangel,  hodepine,  luftrørkatarr,  i det  hele 
for  dem,  som  har  tilstrekkelig  reaksjonsevne  overfor  fjellklimaets 
energiske  virkning.  En  del  mennesker  har  vanskelig  for  å sove  på 
fjellet,  særlig  i begynnelsen,  men  de  fleste  sover  bedre  enn  hjemme. 
Direkte  skadelig  kan  fjellklimaet  virke  bl.  a.  ved  visse  hjertesykdommer 
og  blodtryksforhøielse.  Tuberkulose  passer  ialfall  ikke  på  de  almin- 
delige  hoteller.  Visse  tilfelle  av  kroniske  leddsykdommer  og  «rev- 
matisme» tåler  ikke  fjellklimaet,  mens  andre  tilfelle  nettop  bedres. 

Reise  over  Dovrebanen. 

Opholdsstasjoner  på  høifjellstrekningen. 

Efter  den  togrute,  som  er  fastsatt  for  Dovrebanen,  blir  der  kjørt 
både  daghurtigtog  og  natthurtigtog  mellem  Kristiania  og  Trondhjem, 
så  enhver  kan  innrette  reisetiden  nogenlunde  efter  ønske.  Vogn- 
materiellet er  også  det  beste,  omfattende  almindelige  kupévogner, 
spesielle  turistvogner,  spisevogner  og  sovevogner.  Turistvognene  vil 
bli  kjørt  i daghurtigtogene  om  sommeren;  de  er  åpent  innredet  og 
forsynt  med  store  speilglasruter,  så  der  fra  hver  plass  er  fri  utsikt 
til  de  forskjellige  kanter. 

Enten  man  velger  sitteplass  på  høire  eller  venstre  side  av  vognen 
har  mindre  å si  for  utsikten,  da  denne  er  vakrest  snart  til  den  ene 
siden  og  snart  til  den  andre.  — Det,  som  særlig  kan  være  å merke 
for  reisende  med  Dovrebanen,  vil  fremgå  av  efterfølgende  oversikt 
over  de  forskjellige  partier  av  banens  nærmeste  omgivelser,  tatt  i ret- 
ning fra  Dombås  nordover  til  Støren.  (Om  jernbanereisen 
Kristiania— Dombås  se  hefte  2 av  «Norske  Reiseruter»,  utgitt  av  Nor- 
ges Statsbaner  1915). 

1.  Dombås.  Utgangspunktet  for  Dovrebanen  sønnenfra  er  Dombås 
stasjon  øverst  i Dovrebygden,  660  m.  o.  h.  (343  km.  fra  Kristiania, 
210  km.  fra  Trondhjem).  Stasjonen  er  lagt  på  en  svær  fylling  oppe 
i dalsiden;  man  ser  derfra  vidt  utover  et  prektig  landskap.  Ved 
Dombås  er  Gudbrandsdalen  som  bredest,  et  stort  og  nesten  rundt 
basseng  med  Dombåshaugen  som  en  kolle  i midten.  Rundt 
om  stiger  fjellene  til  større  høider,  hvor  man  ovenfor  skogliene  ser 
flere  setrer  og  øverst  sne  selv  midtsommers.  I lien  på  sydsiden  av 
den  nevnte  haugen,  10  min.  gang  fra  jernbanestasjonen,  ligger  det 
store  og  velinnrettede  Dombås  Turisthotell,  et  godt  opholdssted 
såvel  sommer  som  vinter. 

2.  Dombås  - Fokstua.  I nordlig  retning  går  to  jernbanelinjer  ut 
fra  D 0 m b å s,  i førstningen  nesten  parallelt.  Den  ene  linje  er  Dovre- 
banen til  høire,  den  andre  er  Raumabanen  til  venstre.  Ved 
utgangen  fra  Dombås  stasjonsområde  skjærer  linjene  i hver  sin  korte 
tunnel  gjennem  den  lille  høide  Lyshaugen.  Utenfor  tunnel- 
munningene  krysser  de  i forskjellig  plan  den  gamle  hovedveien 
fra  Gudbrandsdalen  til  Trøndelag  og  kommer  så  straks  inn  i den 
veldige  furulien,  som  her  skråner  ned  fra  det  store  platået  på  Dovre- 
fjell (jfr.  side  72). 

Gamleveien  til  Trøndelag  tar  i nordøstlig  retning  fra  Lyshaug- 
tunnelen  beint  op  mot  høifjellsplatået.  Avstanden  dit  er  bare  en  5 km., 
med  en  stigning  i lange  og  bratte  bakker  av  omkring  300  meter.  En 
slik  høideforskjell  kan  en  jernbane  for  tung  trafikk  ikke  overvinne 
på  en  så  kort  avstand  som  en  halv  mil.  For  å få  et  brukbart  stignings- 
forhold  op  til  høifjellet  (maksimum  18  ® oo)  må  derfor  Dovrebanen 
gjøre  en  stor  krok  i nordvestlig  retning,  i omtrent  rett  vinkel  på 
gamleveien. 

Mens  Raumabanen  holder  sig  i nederkanten  av  skogen,  stiger 
Dovrebanen  på  skrå  opover  lien  mot  ]oras  dalføre,  som  Rauma- 
banen lengre  nede  setter  tvers  over  på  en  sjelden  stilfull  og  meget 
høi  stenbro,  synlig  fra  Dovrebanen  høiere  oppe  i lien. 

Efter  en  fri  utsikt  vestover  til  Lesja  like  ved  Lyshaugtunnelen  er 
Dovrebanen  et  stykke  tett  dekket  av  furuskogen,  så  man  fra  toget 
bare  kan  få  nogen  fjellgløtt  fremover  og  bakover.  Men  snart  blir 
der  større  åpninger  i skogen,  med  herlig  utsikt.  Først  ser  man  i 
sydvest  topformede  høie  fjell  som  Hardeggen  og  Nonshøog 
derfra  vestover  den  lange  og  alltid  sneflekkede  rygg  Kjølenfjellene, 
som  skiller  mellem  Låg  ens  dalføre  i Lesja  og  Ottas  dalføre  i 
Lom.  Man  ser  også  rett  vestover  mot  skog  og  fjell  og  sydover  ned 
skoglien  til  dalbunnen  ved  Dombås. 

Nådd  hen  til  Jo  ras  dal  bøier  jernbanelinjen  mot  nord,  med  det 
dype  gap  av  denne  dal  til  venstre  og  Grønhø  høi  og  mektig  reit 
frem.  Grøn  a faller  der  i Jora.  Gjennem  en  høikantet  fjellskjæring 
kommer  jernbanen  frem  til  randen  av  et  vilt  fjellstup,  hvor  man  ser 
Grøna  dypt  nede  i et  trangt  gjuv  til  venstre.  Dette  noget  avskrek- 
kende stup  er  et  av  de  mere  severdige  punkter  langs  linjen.  Farten 
forbi  det  tar  bare  få  sekunder. 

Ved  Grøna  skjærer  så  banen  inn  i Grønbogen  vendetunnel, 
781  m.  lang.  Inne  i denne  tunnel  svinger  linjen  helt  over  til  østlig 
retning.  Kommet  ut  i dagen  ser  man  så  den  foregående  del  av  linjen 
like  nedenunder  på  høire  hånd,  hvor  utsikten  er  glimrende 
såvel  østover  og  vestover  som  sydover  — et  av  de  vakreste  partier 
på  Dovrebanen.  Det  er  et  virkelig  vidt  fjellskue,  man  har  fra 
toget,  mens  banen  nu  stiger  videre  mot  øst,  foruten  at  man  på  samme 
tid  ser  gårder  dypt  nede  i Dovrebygdens  lysegrønne  dalbunn. 

I Steinhovda  skjæring  bøier  banen  mot  nordøst.  Furuskogen  minker 
og  løvskog  får  makten,  et  tegn  på  høifjellets  nærhet.  De  første 
slore  sneskjærmer  forteller  det  samme.  Jernbanelinjen  når  nu 
snart  op  i det  s t o r e s ø k k e t,  der  som  et  platå  eller  bredt  pass 
går  nogenlunde  midt  efter  Dovrefjell  — den  del  av  fjellet 
som  foran  på  side  72  er  kalt  F o k s t u— D r i v a f e 1 1 e t. 

Dermed  er  den  svære  stigning  slutt,  likeså  den  store  kroken  på 
jernbanelinjen,  som  nu  igjen  nærmer  sig  den  gamle  landveien.  Også 
løvskogen  minker,  og  jernbanen  stikker  ut  på  den  store  Fokstu- 
myren  (jfr.  side  73).  Der  har  man  for  sig  flate  høifjellsvidden.  Langs 
denne  stiger  fjell-liene  på  høire  hånd  saktelig  op  mot  grønklædde  høer, 
som  står  på  rad  i en  buktet  horisont,  med  S k j e 1 h ø på  fløien  i 
sydøst  — Hardbakkhø,  Gråhø,  Fokstuhøene  o.  fl.  i mid- 
ten — B 1 å h 0 på  den  andre  fløien  i nordøst.  Også  langs  den 
nordvestlige  side  av  Fokstumyren  stiger  terrenget  i forgrunnen  pent 
opover  til  grønne  høer  og  langstrakte  lavere  fjellhøider.  Men  bak 
disse  kommer  litt  av  Dovrefjells  høie  og  ville  al  pe  land  med  Snø- 
hetta til  syne,  på  venstre  hånd  under  farten  fremover  Fokstumyren. 
De  første  setrer,  Skjellesetrene  og  Nordsetrene,  ser  man  til  høire. 

Et  stykke  innpå  myren  stopper  toget  ved  Fokstua  stasjon,  952 
m.  o.  h.  (Avstanden  dit  fra  Dombås  er  med  den  store  kroken  for  å 
jevne  ut  stigningen  19  km.,  mens  landveien  er  bare  10  km.). 

3.  Fokstua.  Denne  enslige  jernbanestasjon  på  den  åpne  vidden 
er  sterkt  utsatt  for  vær  og  vind  og  derfor  på  begge  sider  dekket 

av  store  sneskjærmer.  Her  og  ellers  over  høifjellet  vil  man  legge 
merke  til  stilen  i stasjonsbygningene.  Fokstua  fjellstue  (hotell  og 
pensjonat)  ligger  10  minutters  gang  fra  jernbanestasjonen,  litt  høiere 
enn  denne,  på  østsiden  av  jernbanelinjen  og  nær  landveien.  Fjell- 
stuens store,  hvite  hotellbygninger  er  synlige  på  lang  avstand. 

Hvad  man  ser  fra  toget,  kan  friste  gjennemreisende  til  å gjøre 
ophold  ved  Fokstua.  Man  vil  da  i ro  kunne  få  et  fyldigere  inntrykk 
av  det  fengslende  fjell-landskap,  slik  det  tegner  sig  for  blikket,  om 
man  ikke  går  høiere  enn  til  fjellstuen  eller  landveien. 

Det  er  et  åpent  og  meget  vidt  landskap,  man  der  får  oversikt  over. 
Fokstumyren  og  omgivelsene  ellers  gir  et  venlig  og  tiltalende  inntrykk 
ved  sin  frodige  vegetasjon  og  ved  flere  lysegrønne  setervanger.  I 
de  lange,  slakke  lier  og  til  dels  nede  på  flaten  vokser  lavstammet 
bjerk  i mengdevis  mellem  fjellplantene,  mens  vegetasjonen  opover 
de  høiere  høer  delvis  blir  til  grågrønne  mosefelter.  De  nærmeste  lavere 
fjell  og  høer  har  avrundede,  rolig  skiftende  former,  som  sammen  med 
vegetasjonen  og  hvite  sneklatter  her  og  der  selv  midtsommers  gir 
landskapet  liv  og  avveksling.  Men  det  interessanteste  trekk  i dette 
er  alpelandet  bak  høene  i nord  og  nordvest.  Der  tegner  S n ø h e 1 1 a s 
ophakkede  profil  sig  høit  og  skarpt  mot  horisonten,  med  en  veldig 
grå  fjellvegg  i fronten  og  en  stor  fonn  nede  i en  svær  botn.  Den  mere 
tindeformede  vakre  S k r e a h ø rager  op  litt  til  side  foran  Snø- 
hetta; til  venstre  for  Skreahø  ser  man  den  sneklædde  Mjugsjø- 
kolle  (Mjugsjøhø). 

Det  videste  utsyn  fra  Fokstua  er  dog  vestover,  hvor  man  langt 
i det  fjerne  ser  Skriulaupbreen  nær  Grotlien  og  andre  sne- 
fjell  henimot  Søndmøre.  Mot  sydvest  utgjør  Kjølenfjellenes 
høie  og  lange  rygg  landskapets  ramme. 

Et  ennu  langt  mere 
omfattende  overblikk 
over  den  vakre  og 
mektige  fjellverden 
vidt  omkring  kan  man 
få  ved  forholdsvis 
korte  og  lette  turer 
op  på  nogen  av  de 
mange  innbydende 
høene  ved  Fok- 
s t u a.  Den  nærmeste 
er  Gråhø  (D/2—2  t. 
op  og  ned,  stor  sti); 
allerede  der  gjør  Snø- 
hetta og  de  andre 
storfjellene  et  meget 
mere  imponerende 
inntrykk  enn  fra  fjell- 
stuen. En  utflukt  til 
den  sydligste  Fok- 
stuhø  tar  4 t.  op  og 
ned ; tørt  og  pent 
lende,  til  dels  nokså 
bratt.  Utsynet  fra  Fokstuhø  er  glimrende.  Best  ser  man  Rondane  og  det  storslåtte 
ville  alpeland  i Snøhettafeltet ; videre  ser  man  bl.  a.  en  del  av  Jotunheimen.  Andre 
lønnende  mål  for  utflukter  er  f.  eks.  Storhø  (den  høieste  av  Fokstuhøene),  Blåhø 
og  Hardbakkhø.  Den  siste  kan  man  nå  enten  ved  å ta  den  eldste  Dovrefjellveien 
sydover  fra  Fokstua  (4—5  t.  op  og  ned,  eller  ved  å gå  fra  Fokstuhø  sydover  flere 
høer,  hele  tiden  med  herlig  fjellskue.  Utsikten  fra  Hardbakkhø  er  ikke  den  minst 
interessante;  foruten  vidt  utover  fjellene  ser  man  også  ned  i Gudbrandsdalen. 

Fra  foten  av  Hardbakkhø  kan  man  fortsette  efter  den  eldste  Dovrefjellveien 
meget  bratt  ned  til  den  velkjente  gamle  gård  Tofte  i Dovrebygden,  nær  Dovre 
jernbanestasjon,  5 t.  fra  Fokstua. 

Ikke  langt  unda  Fokstua  ligger  flere  setergrender,  bl.  a.  N y s e t r e n e 6 km. 
nordenfor. 

Om  f jellruter  fra  Fokstua  til  Verkenseter,  Snøhetta  og  Skamsdalen 
se  side  113,  117  og  118. 

4.  Fokstua— Hjerkinn.  Jernbanen  fortsetter  fra  Fokstua  videre 
gjennem  den  store  myren.  Nærmere  nordøstenden  av  den  henimot 
Vålåsjøen  er  banelinjen  lagt  i tørt  lende  på  myrens  nordvestside. 
(Den  gamle  landveien  ligger  langs  hele  myren  på  sydøstsiden).  Forat 
vinden  på  den  værhårde,  åpne  sletten  vinters  tid  ikke  skal  blåse 
linjen  igjen  med  sne,  er  banelegemet  på  myren  bygget  op  over  ter- 
renget; bare  på  en  enkelt  tørrlendt  stump  nordøst  for  Fokstua  ligger 
linjen  i jordbakken  mellem  store  sneskjærmer.  Over  myren  er  linjen 
helt  snorrett  i en  lengde  av  4 km.  og  nesten  horisontal,  et  sjeldent 
norsk  jernbanestykke. 

Efter  togets  avgang  fra  Fokstua  har  man  fremdeles  til  alle  kanter 
det  samme  vide  utsyn  og  prektige  fjellskue  som  før.  Oppe  i lien  til 
venstre  sees  to  større  setergrender.  Bakover  til  v.  viser  G r 0 n h 0 
sig  nu  som  en  spiss  topp,  med  snefjell  langt  i bakgrunnen.  På  høire 
hånd  fester  man  sig  især  ved  den  langstrakt  avrundede,  vakre  Blåhø 

og  lengre  i nordøst  ved  Avsjøhø,  som  faller  av  i høie  og  steile 
styrtninger.  Nedenfor  disse  storhøene  og  nærmere  jernbanelinjen  lig- 
ger flere  småkoller  og  lavere  høider.  Mest  fremtredende  av  disse  er 
den  kakeformede  Midt  hø  og  V å 1 å s j ø b e r g e t,  som  går  steilt 
ned  mot  Vålåsjøen.  I liene  under  høidene  vokser  bjerkeskogen  frodig 
og  tett.  Det  er  i det  hele  et  meget  venlig  høifjellsparti  med  vakre 
formasjoner,  man  her  har  for  sig. 

Langs  Vålåsjøen  (3  km.  lang)  blir  platået  til  et  smalere  fjellpass, 
hvor  V å 1 å s j 0 h 0 stiger  noget  jevnere  op  på  venstre  hånd,  på  den 
motsatte  side  av  Vålåsjøbergets  styrtninger.  Ved  østenden  av  sjøen 
har  jernbanen  en  liten  stasjon  (stoppested),  som  heter  Vålåsjø.  På 


en  åpen  terrasse  under  bjerkelier  like  op  for  stasjonen  er  utstukket 
tomt  til  anlegg  av  et  hotell,  som  — om  det  blir  bygget  — vil  få  en 
sjelden  vakker  beliggenhet  i karakteristiske  fjellomgivelser,  med  ut- 
sikt like  til  de  sneklædde  Kjølenfjell  fjernt  i sydvest. 

Vålåsjøen  flyter  gjennem  en  kort  elvestump  over  i Avsjøen.  Ved 
den  blir  fjellpasset  igjen  bredere.  Jernbanelinjen  går  på  venstre  (nordre) 
side  av  de  to  sjøene,  mens  landveien  følger  Vålåsjøens  høire  bred 
til  Anfinnsbroen  ved  sjøens  østende,  nær  jernbanestasjonen; 
der  tar  også  veien  over  til  venstre  side.  Langs  sjøene,  hvor  jernbane- 
linjen delvis  er  dekket  av  lange  sneskjærmer,  ser  man  flere  setrer, 
hytter  og  fiskeboder,  bl.  a.  den  store  T o f t e s e t e r ved  Avsjøen. 
Hele  denne  sjøen  hører  til  Tofte  gård. 

Bortenfor  Avsjøen  går  landveien  nogenlunde  midt  efter  platået 
like  frem  mot  Hjerkinn  fjellstue.  Jernbanelinjen  derimot 
holder  sig  oppe  i de  lange  bjerkelier  i heldingene  fra  Vålåsjøhø. 
Fra  toget  har  man  prektige  vide  utsyn  på  høire  hånd,  først  mot 
Avsjøhø  og  den  grønne  lange  fjellryggen,  som  fra  Avsjøhø  senker 
sig  nordøstover  til  G a u t å e n s revne  og  videre  til  F o 1 d a 1 e n s 
store  åpning  i fjellmassene.  Nede  på  platået  utvides  elven  fra  Avsjøen 
til  det  lille  vann  H e g 1 i n g e n.  Tett  ved  det  kommer  Gautåen  ned 
fra  fjellet,  ved  en  stor  setergrend.  Utsikten  er  vakker  også  i retning 
mot  F o 1 d a 1 e n,  men  især  mot  en  bred  takket  fjellrad  i nordøst  for 
dalen  (i  Knutshøfeltet,  jfr.  side  74).  På  venstre  fløi  i denne  fjellrad 

blåner  R å 1 1 å s j ø h ø høit  og  vakkert  op  over  sine  naboer.  Vålå- 
sjøhø,  som  jernbanelinjen  nu  et  langt  stykke  har  fulgt  skråningene 
av,  ender  i Geitberget.  Dette  faller  fra  en  større  høide  på  vest- 
siden bratt  av  mot  det  lange  platået  eller  fjellpasset,  der  hvor  dette 
utvider  sig  østover  mot  Foldalen  og  så  gjør  en  skarp  kort  bøining 
mot  nordvest.  Jernbanelinjen  stiger  høiere  op  i dalsiden  og  svinger 
langs  Geitberget,  som  banen  til  slutt  gjennemskjærer  i en  161  m.  lang 
tunnel.  Før  og  efter  tunnelen  ser  man  Hjerkinnhø  til  høire  for 
passet  og  i sydheldingen  av  denne  høen  mot  Foldalsåpningen  de 
mange  bygninger,  som  utgjør  Hjerkinn  fjellstue.  Kort  efter 
stopper  toget  ved  Hjerkinn  stasjon  (1017  m.  o.  h.),  den  av  stasjo- 
nene på  Dovrebanen,  som  ligger  høiest. 

5.  Hjerkinn.  Ferdslen  over  Dovrefjell  hadde  alt  i eldgammel  tid 
et  midtpunkt  ved  Hjerkinn.  Der  har  jernbanen  nu  sitt  største  stasjons- 
anlegg  på  høifjellet.  Foruten  en  større  stasjonsbygning  er  her  satt 
op  flere  boliger  for  det  store  personale,  som  er  nødvendig  for  å 
sikre  driften  på  den  mest  utsatte  del  av  banen.  Hjerkinn  jern- 
banestasjon (med  hovedbygning  på  høire  side  av  linjen)  ligger  i en 
bjerkeli  ved  foten  av  Geitberget,  som  med  sine  høie  fjellvegger 
i syd  og  sydvest  stenger  solen  ute  fra  stedet  en  kortere  tid  midtvinters. 
Bortsett  fra  denne  stengsel  er  beliggenheten  den  friest  mulige,  derfor 
også  værhård. 

Fra  terrassen  på  den  annen  side  av  stasjonsbygningen  er  utsikten 
ennu  bedre  enn  den,  man  fra  toget  har  over  det  samme  landskap. 
1 sydøst  ser  man  utover  en  stor  dalgryte,  et  søkk  i det  lange  platå, 
der  hvor  Foldalen  skjærer  mot  øst.  Rundt  gryten  stiger  bjerkelier 
saktelig  op  mot  grøngrå  runde  høer,  blandt  dem  Hjerkinnhø  på 
nordøstsiden,  hvor  fjellstuen  med  sine  lysegrønne  jorder  lyser  op 
nederst  i sørlien.  En  rad  av  høie  fjell  med  sne  i skolten  rager  op 
fjernt  i øst  bak  Foldalen.  Vender  man  så  øiet  fra  dalgryten  til  åpnin- 
gen nordover  platået,  stanser  synet  ved  fjellkolossen  Kolla. 

En  senkning  i fjellet  fører  fra  Kolla  over  til  Snøhetta  i nordvest. 
Bedre  utsikt  dit  får  man  ved  å ta  nogen  skritt  nedover  veien  fra 

stasjonen.  Bak  en  grøn  forgrunn  med  langsom  hevning  i en  avstand 
av  omtrent  IV2  mil  ser  man  der  Snøhetta  rage  høit  mot  sky,  en  sne- 
flekket  grå  bergmasse  av  de  veldigste  dimensjoner;  gråfjellet  stiger 
som  en  langstrakt  bred  ryg  — noget  lik  en  uhyre  forstørret  låvebro 
— fra  det  hevede  platå  op  til  en  tagget  lang  egg,  for  så  på  sydsiden 
å styrte  ende  ned  til  en  snefylt  botn.  Snøhetta  er  både  vakker  og 
imponerende  å se  til  — en  majestetisk  ruin  av  urtidens  Dovrefjell. 

Kort  ny  vei  fører  fra  Hjerkinn  jernbanestasjon  ned  til  den  gamle 
hovedveien;  ved  å følge  denne  et  lite  stykke  sydøstover  og  så  ta  litt 
til  venstre  efter  Foldalsveien  kommer  man  til  Hjerkinn  fjellstue 
(hotell  og  pensjonat),  en  knapp  halv  times  gang  fra  jernbanestasjonen 
og  vel  50  m.  lavere  enn  denne. 

På  veien  fra  stasjonen  til  fjellstuen  passerer  man  Øygardslia, 
en  stor  bjerkeli  i den  sydvestlige  heldingen  av  Hjerkinnhø.  1 denne 
vakre  lien  er  tomt  utsett  til  et  påtenkt  stort  hotell,  som  i tilfelle  vil 
få  en  både  lun  og  praktfull  beliggenhet. 

Også  fjellstuen  ligger  fritt  og  — i forhold  til  jernbanestasjonen  — 
lunt  til  nederst  i sydheldingen  av  Hjerkinnhø,  mellem  bjerkeskogen 
i Øygardslia  og  bjerke-  og  furuskogen  på  Hjerkinnsholen  østenfor. 
Sett  fra  fjellstuen  er  den  før  nevnte  store  dalgryten  omgitt  av  et 
sjelden  venlig  fjell-landskap,  som  utmerker  sig  ved  bløtt  avdempede 
former  og  fine  farver,  enten  man  fester  øiet  ved  de  mørkegrønne 
farvetoner  ovenfor  bjerkelien  op  mot  Geitbergets  buktede  tjellbryn  i 
vest  eller  ved  de  lyse  mosetepper  på  fjellskråningene  i syd  Mot 
sydøst  rager  Søln  op  i bakgrunnen.  Snøhetta  ser  man  ved  å gå  et  kort 

stykke  fra  fjellstuen  østover  Foldalsveien  til  H j e r k i n n s h o 1 e n, 
hvor  man  samtidig  finner  en  prektig  naturpark. 


Som  mål  for  kortere  utflukter  fra  Hjerkinn,  med  fjellstuen  som 
utgangspunkt,  er  især  å nevne: 

Hjerkinnhø  (eller  rettere  Hjerklnnhøene,  da  høiden  omfatter  flere  småkoller). 
Man  tar  fra  fjellstuen  rett  op  den  gressgrodde  gamle  kjøreveien,  som  i 1874 
blev  ombyttet  med  den  flate  nyveien  på  vestsiden  av  høen,  se  foranstående 
kart.  Med  sin  forholdsvis  sterke  stigning  var  gamleveien  tung  å kjøre,  til  man 
kom  op  på  høens  nesten  flate  rygg;  derfra  bærer  det  utover  nordsiden  til  sam- 
menstøtet med  nyveien  omtr.  4 km.  sønnenfor  Kongsvoll.  Men  denne  veien  er 
ikke  brattere,  enn  at  den  er  meget  god  for  fotgjengere,  som  her  med  liten  an- 
strengelse kan  komme  høit  nok  op  til  å få  et  vidt  overblikk  over  fjellene  fra 
et  midtpunkt  på  Dovre.  Fra  fjellstuen  op  til  høidepunktet  på  veien  tar  det  en 
knapp  time;  derfra  V4  t.  til  venstre  op  på  den  høieste  av  høene  i tørt  og  fint 
moselende.  Hele  turen  op  og  ned  2— 2V2  t.;  om  man  tar  med  alle  høene  3—4  t. 
Utsikten  er  herlig  allerede  fra  veien  og  ennu  mere  fra  toppen  på  høen.  Rundskuet 
deroppe  er  vidunderlig  vakkert.  Snøhetta  og  Svonåtindene  i vest,  Rondane  og 
Søln  i sydøst,  Råttåsjøhø  i øst,  Knutshø  og  Drivdalen  i nord  er  noget  av  det 
øiet  især  fester  sig  ved. 

Spasertur  Hjerkinn— Kongsvoll  efter  gamleveien  tar  2V2— 3 t.  Om  utsikten 
se  ovenfor. 

Hjerkinnsetei*.  Frem  og  tilbake  på  4 t.;  grei  kjærrevei,  til  dels  nokså 
bakket  op  og  ned.  På  denne  særdeles  lønnende  tur  iår  man  et  godt  inntrykk 
av  den  frodige  tjellnatur  og  det  bølgeformede  terreng  i de  store  setertraktene 
nordøst  på  Dovrefjell  (Knutshøfeitet,  jfr.  side  74).  Underveis  skiftende  vide 
utsyn.  I syd  dukker  Rondane  op  bak  grønne  høer.  Man  ser  nedover  mot  Fol- 
dalen  og  til  fjellene  i øst,  hvor  det  nære  Råttåsjøhø  er  det  mest  fremtredende. 
Prektig  skue  også  av  Svonåtindene  og  Snøhetta.  På  en  stor  grøn  vang,  skrånende 
mot  syd  høit  oppe  på  nordsiden  av  K v i t d a 1 e n,  har  Hjerkinnseter  en  ideel 
beliggenhet;  utsikt  like  til  Rondane  og  andre  snefjell.  Kvitdalen  er  et  vakkert 
dalføre  med  stor  bjerkeskog  og  flere  småvann. 

Hovdene  eller  Professorhøene  er  nogen  vakre  småkoller,  som  fra  heldingen 
av  Hjerkinnhøen  kort  ovenfor  fjellstuen  strekker  sig  østover  mot  Hjerkinnsholen 

og  Foldalen.  Udmerket  utsikt  til  Snøhetta,  Svonåtindene  o.  s.  v.  Til  den  nær- 
meste av  Hovdene  bare  1 — IV2  t.  op  og  ned.  — Andre  mål  for  utflukter  fra  Hjer- 
kinn er  f.  eks.  Geitberget,  Gautåsetrene  m.  fl. 

Om  storveien  H j e r k i n n— A 1 v d a 1 gjennem  Foldalen  og  om  fjellruter  fra 
Hjerkinn  til  Rondane,  Knutshøfeltet,  Snøhetta  og  Skamsdalen 
se  side  110,  113,  114,  117  og  120. 


6.  Hjerkinn  -Kongsvoll.  Ved  Hjerkinn  gjør  det  lange  platået  — 
som  før  nevnt  — en  kort  bøining  mot  nordvest  mellem  G e i t b e r- 
g e t s bratte  styrtninger  til  venstre  og  Hjerkinnhøens  heldinger 
til  høire.  Platået  svinger  så  videre  rundt  Hjerkinnhøen  i nordlig  ret- 
ning mot  Drivas  dalføre  og  utvider  sig  samtidig  til  en  større  bredde 
mot  nordvest,  hvor  Kollflyen  hever  sig  langsomt  opover  mot 
foten  av  Kolla  og  Snøhetta.  Jernbanelinjen  føres  efterhånden  over 
fra  vestsiden  av  platået  til  østsiden,  nær  foten  av  Hjerkinnhøen. 

Første  delen  av  jernbanelinjen  nordover  fra  Hjerkinn  er  et  av  de 
avsnitt  av  Dovrebanen,  som  ligger  mest  værhårdt  til.  Fra  Snøhetta- 
kanten  blir  uvær  og  storm  med  snedrev  ofte  kastet  med  voldsom 
kraft  utover  de  åpne  vidder. 

Tett  nord  for  Hjerkinn  stasjon  er  jernbanelinjen  lagt  i en  lang 
fjell-  og  jordskjæring,  kalt  Passet,  som  på  begge  sider  er  dekket 
av  svære  sneskjærmer.  I Passet  når  jernbanelinjen  sitt  høieste  punkt, 
1025  m.  o.  h.,  og  overskrider  dermed  vannskillet  mellem  det  sønnen- 
fjellske  og  det  nordenfjellske. 

Straks  toget  er  kommet  ut  av  Passet,  får  man  på  venstre  hånd  et 
praktfullt  stort  fjellskue,  som  varer  et  langt  stykke  fremover,  en 
av  de  største  severdigheter  på  hele  reisen.  Snøhettas  imponerende 
skikkelse  stiger  like  op  fra  flyen,  vilt  forreven  med  den  snefylte  kolossale 
botn  under  de  veldige  bergvegger.  Bak  nogen  grønne  småkoller  til 
venstre  for  Snøhetta  rager  de  skarpe  Svonåtinder  høit  til  værs 
og  nær  dem  S k r e a h 0. 

1 nogenlunde  nordlig  retning  har  man  fra  toget  utsikt  mot  Kolla 
og  flere  andre  lavere  og  mere  flattrykte  fjellmasser.  På  høire  hånd 
langt  frem  sees  K n u t s h ø s svære  rygg,  mens  man  på  nærmeste 
hold  har  Hjerkinnhø  med  bjerkelier. 

Fra  høidepunktet  i Passet  er  jernbanelinjen  med  svakt  fall  ført 
bort  til  hovedveien,  som  den  så  følger  fremover  vidden.  Langs 
banen  på  venstre  hånd  flyter  S v o n å e n.  På  nogen  stykker  er  veien 
og  elveleiet  omlagt  for  jernbanens  skyld.  Senere  er  jernbanelinjen 
trukket  over  til  vestsiden  av  Svonåen  og  får  så  langs  åen  sterkere 
fall  mot  Drivdalen 

Like  før  fallet  blir  større,  passerer  man  oppe  på  vidden  — nogen 
kilometer  nord  for  fjellovergangens  høidepunkt  — det  offisielle  grense- 
skjell mellem  S ø r - N o rg  e og  Trøndelag,  d.  v.  s.  grensen  mellem 
Hamar  og  Nidaros  bispedømmer  og  mellem  Opland  og  Sør- 
Trøndelag  fylker,  samtidig  grensen  mellem  Dovre  og  Opdal 
herreder. 

SNØHETTA 


Efter  nevnte  grenseskjell  blir  terrenget  langs  Svonåen  etterhånden 
til  et  åpent  søkk,  som  danner  overgangen  fra  det  lange  platå  til 
Drivdalen.  Utsikten  til  Snøhetta  forsvinner,  mens  man  fremdeles  har 
det  store  utsynet  mot  Knutshø.  Borte  i en  venlig  li  til  høire  ser 
man  Goveliseteren  og  like  ved  banen  fjellgården  Grøn- 
bakken,  en  husmannsplass  under  Kongsvoll.  Ved  Grønbakken  er 
søkket  ikke  dypere,  enn  at  omgivelsene  fremdeles  har  litt  vidde- 
karakter,  nesten  uten  trevekst.  Men  snart  kommer  der  igjen  mere 
bjerkeskog,  og  fra  det  åpne  terreng  blir  jernbanelinjen  ført  inn  i 
skråninger  langs  Svonåen.  Skjønt  dalsidene  ennu  ikke  er  hverken 
særlig  høie  eller  bratte,  har  fjellskjæringer  likevel  været  nødvendige 
på  flere  steder  langs  elven  allerede  øverst  i dalen.  Således  er  der 
skjæringer  på  begge  sider  av  tverr-åen  K a 1 d v e 1 1 a,  som  styrter 
ned  i en  foss  like  til  venstre  for  banen  omtrent  der,  hvor  man  kan 
regne,  at  Drivdalen  begynner.  Gjennem  tunnel  under  banelinjens 
høie  fylling  faller  Kaldvella  ut  i Svonåen,  som  så  i sitt  videre  løp 

heter  Driva.  Kort  efter  å ha  krysset  Kaldvella  når  linjen  Kongs- 
voll,  hvor  jernbanen  har  sitt  siste  stoppested  på  høifjellet,  887  m. 
0.  h.  på  vestsiden  av  Driva. 

7.  Kongsvoll.  Jernbanestasjonen  har  navn  efter  og  er  stoppe- 
sted for  den  gamle  fjellstuen,  hvis  store  husklynge  man  ser  noget 
sønnenfor  stasjonen  på  den  andre  siden  av  elven.  Dit  er  det  vel 
5 minutters  gang  fra  stasjonen,  over  elven  på  bro. 

Med  sine  mange  bygninger  og  grønne  jorder  ligger  Kongsvoll 
fjellstue  venlig  til  like  ved  den  gamle  hovedveien  over  Dovrefjell, 
der  hvor  søkket  fra  fjellplatået  tar  til  å få  mere  av  dalens  form,  selv 
om  dybden  av  den  ennu  ikke  er  stor  mellem  bjerkeliene,  som  luner 
stedet  og  på  begge  sider  stiger  op  mot  nærliggende  åpent  høifjell. 
En  overraskelse  er  det  i denne  høide  over  havet  (omtr.  900  m.)  å 
finne  en  velstelt  frodig  blomster-  og  kjøkkenhave,  forøvrig  et  merke 
på  det  gode  stell  og  den  hygge  som  Kongsvoll  lenge  har  været  kjent 
for.  Fjellstuen  på  Kongsvoll  var  et  av  de  steder,  hvor  der  først  blev 
begynt  med  det  å ta  mot  faste  sommergjester  ved  siden  av  gjennem- 
reisende,  og  med  dette  for  øie  er  fjellstuen  blitt  innrettet  til  et  større 
hotell  og  pensjonat 

Fra  Kongsvoll  har  man  ikke  det  frie  utsyn  som  fra  fjellstuene 
sønnenfor.  Utsikten  er  nesten  bare  nordover  Drivdalen.  Til  gjengjeld 
er  denne  så  meget  mere  malerisk.  Opmerksomheten  blir  især  fengslet 
av  nordre  Knutshø,  en  vakker  og  imponerende  fjellrygg  på 
østsiden  av  Driva.  Knutshø  er  rund  og  grågrøn  i toppen,  men  ut 
mot  dalen  kantet  ved  steile  styrtninger  av  vilt  oprevet  gråfjell.  En 
veldig  li,  klædd  av  det  friskeste  fine  grønsvær,  skråner  fra  gråfjellet 
bratt  ned  mot  bjerkeskogen,  som  dekker  lien  nærmere  dalens  bunn. 
En  fjellbekk  fosser  fra  det  øverste  høie  slup  nedover  dalsiden. 

Strøket  omkring 
K o n g s V o 1 1 byr  på  den 
beste  leilighet  til  lønsom- 
me  utflukter,  korte  og  let- 
tere som  lengre  og  tyngre. 

Efternevnte  er  nogen  av 
dem 

Kaldvellfossen  med 

severdige  jettegryter  når 
man  ved  en  halv  times 
gang  fra  fjellstuen. 

Goveliseter  er  nær- 
meste seteren,  6 km. 
kjørevei.  I litt  ugreit  lende 
med  kratt  og  bjerkeskog 
langs  Goveli-  og  Kvitdals- 
vannene  kan  man  fortsette 
fra  Goveliseter  til  H j e r- 
kinnseter,  jfr.  side  93. 

Hjerkinnhø.  Den 
praktfulle  utsiktfra  denne 
høen  og  den  for  fotgjen- 
gere udmerkede  gamle  vei- 
en over  fjellet  er  omtalt 
på  side  93.  Vil  man  ta  tu- 
ren fra  Kongsvoll  helt  til 
Hjerkinn,  passer  det  godt  å bruke  toget  enten  frem  eller  tilbake. 

Knutshø.  Denne  svære  fjellryggen  har  to  større  høider  på  henved  1700  m., 
søndre  og  nordre  Knutshø.  Foruten  å være  viden  kjent  for  sin  rike  flora  (se 
side  77)  byr  Knutshø  også.  meget  omfattende  fjellpanoramaer.  Til  søndre 
Knutshø  (4—5  t.  op  og  ned)  tar  man  en  tydelig  sti  op  forbi  en  varde  til  en 
moræne;  videre  går  man  til  venstre  langs  Blesebekken,  senere  til  høire  fra  bek- 
ken omtrent  som  vist  ved  fint  streket  linje  på  ovenstående  kart.  Stien  blir  borte 
ved  bekken;  men  lendet  er  gjennemgående  tørt  og  pent,  når  man  bare  holder 
riktig  retning;  ellers  kan  man  komme  ut  i myrer  og  lyng.  Øverst  oppe  litt  ur. 
Forholdsvis  jevn  stigning  skjønt  høideforskjellen  mellem  Kongsvoll  og  toppen 
er  nesten  800  m.  Under  opstigningen  udmerket  oversikt  over  jernbanelinjen 
sydover  fjellet.  Fra  toppen  ser  man  mot  øst  og  nordøst  utover  Knutshøfeltets 
sterkt  bølgeformede  fjell-land  av  grønne  høer  og  daler,  mens  man  langt  i det 
fjerne  kan  skimte  Sylene  ved  svenskegrensen.  Forøvrig  omfatter  synskretsen 
Trondfjell,  Rondane,  Jotunheimen  med  Glittertind  og  Galdhøpiggen,  Snøhetta, 
Trollheimen  o.s.v.  Istedenfor  samme  veien  ned  igjen  går  det  lett  an  å sette 
tvers  over  et  bredt  dalsøkk  til  nordre  Knutshø,  som  byr  omtrent  samme 
utsikten  som  den  søndre  høen.  Nedturen  fra  nordre  Knutshø  kan  man  så  legge 
i sydvestlig  retning  mot  Kongsvoll,  omtrent  som  antydet  ved  fint  streket  linje 
på  kartet ; ubanet  lende,  som  nederst  mot  bjerkeskogen  kan  være  noget  vått, 
om  man  der  ikke  finner  sti.  En  lengre  rute  ned  fra  (eller  op  på)  nordre 
Knutshø  er  å følge  nordheldingen  av  høen  til  Vårstigen,  som  man  treffer 
en  god  halv  mils  vei  nord  for  Kongsvoll,  jfr.  neste  avsnitt. 

Vårstigen.  Dette  beryktede  stykke  av  den  eldgamle  Dovrefjellveien  høit 
oppe  i den  østlige  dalsiden  stikker  ut  fra  nyveien  nede  i dalbunnen  4 km.  nord 
for  Kongsvoll,  omtrent  der  hvor  Drivdalen  er  som  dypest  mellem  truende  ville 
fjell  til  begge  sider,  jfr.  følgende  punkt  8.  Ved  gården  Nestavollen,  10  km. 
fra  Kongsvoll,  støter  den  gamle  veien  igjen  til  nyveien  nedmed  Driva,  En  spaser- 
tur over  Vårstigen  er  av  særegen  interesse,  navnlig  hvis  man  kjenner  litt  av 
veiens  historie  (jfr.  avsnittet  «Eldre  samferdsel  til  lands  mellem  Sør-Norge  og 
Trøndelag»  på  foranstående  side  10  og  12—13).  Fra  Vårstigens  steile  bakker  ser 

man  ned  på  den  flate  veien  i dalbunnen  og  jernbanel  njen  litt  høiere  over  elven 
på  den  andre  siden.  Neppe  på  noget  annet  sted  vil  man  slik  som  her  kunne 
iaktta  forskjellen  mellem  typisk  gammel,  nyere  og  moderne  ferdselsvei.  Sam- 
tidig får  man  fra  Vårstigen  det  beste  overblikk  over  de  storskårne  og  vakre  fjell- 
former  i Drivdalen,  helst  om  man  går  den  i retning  sydover,  så  man  rett  foran 
sig  har  Høgsnytas  høie  veldige  egg.  Det  er  derfor  å anbefale  å kjøre  eller  gå 
nyveien  ned  til  Nestavollen.  Spaserturen  over  selve  Vårstigen  tar  2 2V2  t.  Ut- 
sikten er  mest  praktfull  fra  den  nordlige  del  av  veien.  Nesten  overalt  er  fjellene 
mere  eller  mindre  dekket  av  en  saftig  grøn  vegetasjon,  her  og  der  brutt  av  grå- 
berg og  snefelter;  de  kraftige  farver  er  som  stemt  sammen  med  de  mektige  for- 
mer. Langs  Vårstigen  ligger  flere  setrer. 

Nysluhøene  er  passe  mål  for  en  kort  dagstur  nærmere  villfjellet  vestover. 

Om  lengre  fjellruter  fra  Kongsvoll  i Knutshøfeltet,  bestigning  av 
Snøhetta  o.s.v.  se  side  114  og  117. 

8.  Drivdalen,  Kongsvoll— Opdal.  Ved  Kongsvoll  er  vel  Driv- 
dalen ennu  ikke  stort  mere  enn  i sin  vorden.  Men  utsynet  fra  fjell- 
stuen tyder  på  en  interessant  fjelldal  av  usedvanlige  dimensjoner.  To— tre 
kilometer  nord  for  Kongsvoll  blir  da  også  Drivdalen  så  trang  og  dyp,  at 
man  nede  i dalbunnen  må  bøie  hodet  bakover  for  å se  op  til  brynet  av 
de  skyhøie  fjell.  Det  er  en  dal  storslått,  vill  og  vakker  som  en  vest- 
landsk fjorddal.  Især  sett  fra  den  ovenfor  omtalte  Vårstigen  minner 
Drivdalen  om  Flåmsdalen.  Fullt  det  inntrykk  får  man  ikke  fra  jern- 
banelinjen; men  dalen  tar  sig  praktfull  ut  også  fra  toget. 

Foruten  Knuts  hø  på  østsiden  er  Fløgsnyta,  Nystuhøene 
og  Flesthågåhø  på  vestsiden  de  mest  fremtredende  fjell  langs 
den  første  og  trangeste  del  av  Drivdalen.  Lengre  nord  blir  dalen 
bredere  og  ender  til  slutt  i den  åpne  store  hovedbygden  i Opdal. 

Stensprang  og  sneskred  forekommer  hyppig  i den  sydlige  del  av 
Drivdalen.  Dette  og  terrenget  der  i det  hele  har  gjort  det  særdeles 
kostbart  å bygge  jernbane.  Forat  banen  skal  bli  driftssikker,  er 
den  på  lange  strekninger  lagt  i tunnel  eller  beskyttet  på  annen  måte. 

Jernbanelinjen  gjennem  Drivdalen  fortsetter  fra  Kongsvoll  på 
vestsiden  av  Driva,  først  gjennem  nogen  mindre  skjæringer.  Til 
venstre  titter  H ø g s n y t a frem  og  blir  snart  sterkere  synlig,  så  man 
like  op  for  linjen  ser  veldige  urer  og  ovenfor  disse  høie  styrtninger 
fra  en  skarpt  ophakket  fjell-egg.  Høgsnyta  er  ikke  bare  et  truende 
vilt,  men  også  et  vakkert  fjell.  Det  samme  gjelder  K n u t s h ø på 
østre  dalside,  hvor  fjellstyrtningene  blir  mektigere  og  mektigere.  Sten- 
sprang  går  fra  både  Høgsnyta  og  Knutshø;  store  Stener  kan  fra  mange 
hundre  meters  høide  ramle  like  ned  til  veien  i dalbunnen.  Strøket 
heter  Gammelhullet  omkring  der,  hvor  Kongsvoll  før  lå  (jfr. 
side  68).  Sprenbekken  og  Skottbekken  fosser  nedover 
høire  dalside.  Der  ser  man  Vårstigen  gå  bratt  op. 

Efter  en  kort  tunnel  ved  Gammelhullet  går  jernbanelinjen  inn  i 
den  1000  m.  lange  Høgsnyta  tunnel,  under  den  farlige  del  av 
nevnte  fjell.  Kommet  ut  av  denne  tunnel  har  man  for  sig  det  trangeste 
parti  av  Drivdalen.  Ved  foten  av  Knutshø  dypt  under  banen  til  høire 
sees  Driva  og  landveien.  På  venstre  hånd  ende  op  har  man 
Høgsnytas  spisse  nese,  mens  der  rett  frem  reiser  sig  en  ny  vel- 
dig fjellvegg  av  et  grågrønt  utseende;  veggen  er  litt  av  Nystu- 
høenes  fot.  Dette  interessante  skue  av  fjell  og  dal  varer  bare 
nogen  øieblikke.  Så  blir  utsikten  stengt  av  skjæringer,  sneoverbygning 
av  tre  og  en  hvelvet  skredforb/gning  (muret  tunnel)  ved  N y s t u b e k- 
k e n.  Denne  bekken  kommer  fra  en  trang  liten  tverrdal  til  venstre, 
dypt  nede  mellem  Høgsnyta  og  Nystuhøene;  bekken  er  leie  for  et 
særdeles  farlig  skred  av  snemasser,  som  med  vann  og  store  stener 
undertiden  blir  ført  helt  over  til  den  motsatte  side  av  Drivdalen.  For 
å sikre  jernbanelinjen  mot  dette  skred  er  den  lagt  i den  omtalte  mu- 

rede  tunnel,  med  et  dekke 
av  stenmasser,  så  skredet 
vil  gå  over  taket  på  tun- 
nelen og  ut  i Driva  på  den 
andre  siden  av  banelege- 
met. 

Et  kortere  stykke  frem- 
over under  Nystuhøene 
ligger  jernbanelinjen  i da- 
gen — ført  gjennem  skjæ- 
ringer, sprengt  inn  i ende- 
bratte  fjellsiden  eller  lagt 
på  forstøtningsmur  og  fyl- 
linger av  utsprengte  berg- 
masser.  Det  går  høit  over 
elven  og  veien,  som  man 
ser  nede  i den  trange 
dalbunn.  P a r t i e t er  et 
av  de  mest  interes- 
sante langs  hele 
Dovrebanen.  Utsik- 
ten har  man  på  høire  hånd. 
Bak  fjellhamrer  høit  oppe  i den  østre  dalsiden  går  Vårstigen.  Lengre 
frem  sees  Vårstigsetrene.  Utsyn  bakover  mot  Høgsnyta. 

Nystuhøene  sender  på  flere  steder  sneskred  like  ned  i Driva.  Ved 
den  1440  m.  lange  Hestekrubben  tunnel  — den  lengste  tunnel 
på  Dovrebanen  — er  derfor  jernbanelinjen  lagt  inn  i fjellet  under 
skredleiene.  På  banestrekningen  nærmest  nordenfor  Hestekrubb- 
tunnelen  følger  mange  fjellskjæringer  og  flere  småtunneller.  Dalen  har 

omtrent  samme  karakter  som  før,  trang  og  vill.  Flere  forrevne  grå- 
fjell stiger  op  fra  de  grønne  eller  av  ur  og  bekker  furede  dalsider. 
Snart  blir  dog  dalen  litt  videre.  Man  passerer  Stølan  og  Nesta- 
vollen,  som  er  de  øverste  gårder  i Drivdalen  og  de  sydligste  i 
Opdal  herred.  Gården  Stølan  ligger  på  vestsiden  av  banen,  ved 
åpningen  av  en  vill  tverrdal  mellem  Nystuhøene  og  den  tilspissede 
Hesthågåhø.  Stølåen  kommer  der  i fossefall  ned  gjennem  en  trang 
kløft.  En  av  småtunnelene  er  ved  den  såkalte  Klemma,  et  uttørret 
elveleie,  som  optar  jevnlige  sneskred.  Jernbanelinjen  synker  mere 
og  mere  ned  til  Driva,  passerer  et  ved  gravning  avledet  skredleie  og 
går  så  på  en  stor  jernbro  over  til  østsiden  av  elven,  hvor  flatt  lende 
frem  til  Drivstua  stasjon,  knapt  10  min.  gang  fra  den  gamle  fjell- 
stuen av  samme  navn,  691  m.  o.  h. 

Som  det  vil  fremgå  av  det,  som  er  sagt  foran,  ligger  Drivstua 
fjellstue  nu  nedenfor  de  øverste  gårder  i Drivdalen;  men  dengang 
fjellstuen  blev  anlagt,  var  vel  dalen  ikke  ryddet  og  bebodd  før  meget 
lengre  nord.  Drivstua  har  i motsetning  til  nabofjellstuene  i syd  et 
gammeldags  utseende,  uten  moderne  nybygg.  Pent  og  godt  kvarter 
for  reisende.  Ved  Drivstua  er  den  flate  dalbunn  opdyrket  til  aker  og 

eng.  Østre  dalside  er  forholdsvis  lav,  rett  avskåret  og  helt  dekket  av 
bjerkeskog,  opblandet  med  nogen  furuer,  de  første  nåletrær  norden- 
fjells.  Vestre  dalside  blir  over  bjerkeskogen  til  en  sterkt  opfuret  fjell- 
rygg,  naken  og  grå,  her  og  der  med  sne  i de  mange  søkk.  Dalen 
virker  innestengt  og  lukket  lil  alle  kanter. 

På  den  henved  25  km.  lange  strekning  fra  Hjerkinnpasset  til 
Drivstua  har  jernbanelinjen  et  samlet  fall  av  334  m.  Ved  Drivstua 
slutter  det  sterke  fall.  Terrenget  videre  nedover  Drivdalen  er  i det 
hele  lempeligere.  Danen  holder  sig  der  på  østsiden  av  Driva.  Beste 
utsikten  på  venstre  hånd.  Nærmest  nordover  fra  Drivstua  er  især  å 
merke  det  vakkert  skiftende  skarpe  fjellparti  langs  vestsiden,  hvor 
der  navnlig  omkring  et  skredleie  ved  Skar  bekken  alltid  forekom- 
mer meget  sne.  Østsiden  av  dalen  har  en  mildere  karakter,  for  det 
meste  tilvokset  med  bjerkeskog  og  noget  furu;  men  veldig  ur  ligger 
også  der  i dagen.  Høit  ovenfra  fjellet  faller  bekker  utover  begge 
dalsider. 

Nær  Skarbekken  og  det  slemme  gamle  veiparti  Drivstukleivene 
er  jernbanelinjen  ført  gjennem  Kleivene  tunnel,  514  m.  lang.  Så 
utsikt  forover  på  venstre  hånd,  etterhånden  vakrere  og  vakrere. 
Dalen  utvides  på  vestsiden,  hvor  man  ser  gården  S et  ran  med 
jorder  og  furuskog  og  Åmotsdalen.  Denne  lange  tverrdalen  fra 
Snøhettafeltet  gjør  en  bred  åpning  i bergmassene;  svaberg  til  den 
ene  siden,  snefjell  i bakgrunnen.  Drivdalen  — ennu  trang,  skjønt 
bredere  enn  før  — får  nu  flere  og  flere  gårder,  men  har  fremdeles 
høifjellet  nær  innpå  sig,  forrevet  og  mere  grått  over  bjerkeliene  på 

vestsiden,  grønt  i 
Risberget  på  øst- 
siden. Storstilet  og 
vakkert. 

Første  jernbane- 
stasjon nede  i bygden 
er  Engan  stoppe- 
sted. Derfra  5 min. 
gangtilMagalaupet 
i Driva,  et  severdig 
fossefall  i trange  og 
dype  gjel.  Hegg- 
vol  Ibotn,  et  cirkus- 
formet  innsnitt  høit 
oppe  i gråfjellet  på 
vestsiden  av  dalen, 
kan  være  mål  for  en 
utflukt  fra  Engan  (IV2 
time  op);  tilbaketuren 
passer  det  å ta  til  det 

gode  kvarter  på  Rise  skyss-skifte  i nærheten  av  den  følgende 
jernbanestasjon,  som  heter  Driva,  men  ligger  et  stykke  unda  den 
lange  elven  av  dette  navn. 

Mellem  Engan  og  Driva  stasjoner  gjør  jernbanelinjen  en 
liten  sving  til  høire  i Isbrekka.  Omtrent  der  kan  man  regne,  at 
den  lange  og  trange  Drivdalen  slutter.  Dalføret  blir  derefter  videre 
og  videre,  til  det  når  sin  største  bredde  omkring  Opdal  kirke,  en 
god  mils  vei  lengre  nord.  Ved  Isbrekka  åpner  sig  på  venstre 
hånd  en  praktfull  utsikt  over  den  store  bygden  i Opdal  like 
nordover  til  kirken.  Denne  utsikten  minner  noget  om  skuet  fra 


Drammensbanen  utover  Lierdalen,  dog  med  den  store  forskjell,  at 
Opdal  ikke  er  omgitt  av  skogåser,  men  innfattet  i en  dyp  ramme  av 
maleriske  storfjell.  Disse  fjellene  stiger  høit  over  skoggrensen,  så 
de  delvis  er  sneklædde  hele  året  — fjell  som  det  1626  m.  høie 
Sisselhø  på  østsiden,  det  spisse  Blåøret  på  1606  m bak  de 
grønne  storkultene  Skjørstadhovden  og  Ørsnipen  nord  for 
kirken,  den  svære  rygg  med  det  1593  m.  høie  Hornet  (særlig  meget 
sne)  langt  i nordvest  o.s.v.  Hornet  heter  også  et  annet  litt  lavere  fjell 
like  innpå  vestsiden  av  dalen  lengre  syd.  Andre  fjell,  særlig  iøinefallende 
fra  jernbanelinjen,  er  f.  eks.  Tronfjell  (1514  m.)  på  vestsiden  og 
Olmenberget  (1350  m.)  på  østsiden.  Med  denne  rammen  viser  Opdal 
sig  sonren  utpreget  og  vakker  fjellbygd,  tettbygget  med  gårder  i dyrkede 
lier  og  furuskog  på  store  flater. 

Kort  før  jernbanelinjen  når  Driva  stasjon  går  den  på  en  høi  sten- 
bro  over  Vinstra,  en  elv  som  kommer  sønnenfra  Dovrefjell  gjen- 
nem  Vinstradalen  (ikke  å forveksle  med  Vinstra  i Gudbrands- 

dalen,  likesom  forannevnte  Tronfjell  ikke  må  forveksles  med  det 
velkjente  fjellet  ved  Tynset  i Østerdalen).  Til  høire  utsikt  sydover 
til  Risbergets  lange  grønne  egg  mellem  Vinstradalen  og  Drivdalen. 

Omkring  Driva  stasjon  ligger  en  grend  av  mange  gårder  ved  nav- 
net L 0.  Andre  større  gårder  nær  jernbanen  fremover  langs  østsiden  av 
dalen  er  G ising  er  og  Mjøen.  De  fleste  gårdene  sees  ellers  under 
Hornet  og  den  store  kolle  Svarthovden  på  vestsiden  av  Driva 
elv,  som  slynger  sig  nede  i den  brede  dalbunn. 

Nordover  fra  Driva  stasjon  går  jernbanelinjen  forholdsvis  rettlinjet, 
delvis  gjennem  skjæringer  og  furuskog.  Stykkevis  prektig  utsikt  over 
dalen  og  bygden  og  til  de  før  nevnte  storfjellene,  især  mot  nord  og 
nordvest.  Driva  elv  og  hoveddalen  bøier  snart  vestover  med  vid 
åpning  i retning  av  Sunndalen  og  Gjevilvatnet  i Troll- 
heimen, som  ved  Hornets  snedekte  rygg  i bakgrunnen  av  åpningen 
skyter  en  imponerende  forpost  frem  mot  hoveddalen.  Samtidig  som 
denne  nu  blir  som  bredest  og  svinger  mot  vest,  sender  den  også 
en  arm  mot  nordøst  gjennem  en  veldig  fjellport  mellem  styrtningene 

av  Olmenberget  og  de  høie  skråninger  av  Skjørstad- 
hovden.  Jernbanelinjen  bøier  i den  siste  retningen,  går  over  elven 
0 1 m a og  fører  så  straks  frem  til  Opdal  stasjon  på  en  stor  furu- 
mo ved  foten  av  Olmenberget,  tett  ved  det  tidligere  skyss-skifte 
A u n e,  545  m.  o.  h. 

9.  Opdal.  Regnet  fra  og  med  Kongsvoll  blir  Opdal  stasjon  den 
femte  jernbanestasjonen  i Opdal  herred,  som  enn  videre  om- 
fatter den  følgende  stasjon,  Fagerhaug.  Opdal  herred  er  da  også 
den  største  og  folkerikeste  bygden  langs  Dovrebanen,  den  bygden 
som  med  sine  mange  gårdsbruk  og  store  fedrift  vil  få  størst  nytte 
av  den  nye  jernbane  og  tilføre  den  mest  av  almindelig  trafikk. 
Hovedstasjonen  har  fått  navn  efter  det  vidtstrakte  herred,  hvis 
mest  centrale  del  med  en  mengde  gårder  strekker  sig  fra  Aune 
vestover  forbi  kirken.  Gjennem  naboherredet  Sunndal  i vest 
vil  Opdal  stasjon  få  trafikk  også  til  og  fra  en  del  av  Nordmøre, 
jfr.  side  111. 

Kvarter  i to  mindre  hoteller  ved  Aune,  3—5  min.  fra  jernbanestasjonen: 
Bjerklund  hotell  og  skyss-skifte,  Vekves  hotell.  — Ved  Opdal  stasjon 
ser  man  ikke  noget  større  av  selve  bygden.  Men  et  godt  overblikk  over  dalen 
og  omgivelsene  får  man  ved  en  spasertur  op  til  kirken,  som  ligger  høit  og  fritt, 
4 km.  fra  stasjonen.  Olmenberget  og  andre  av  de  før  omtalte  fjell  vil  være  løn- 
somme  mål  for  fjellbestigninger.  Om  en  udmerket  fjellrute  til  setertraktene 
i s y d se  side  114—16.  For  turer  i Trollheimen  er  Opdal  det  beste  utgangs- 
punkt, se  side  121. 


10.  Opdal— Støren.  Jernbanen  fortsetter  fra  Opdal  stasjon  over 
furumoer  og  myrstrekninger  i den  nordøstlige  hovedgren  av  Opdal 
herred  — et  bredt  og  åpent  dalføre,  som  tangerer  de  siste  skråninger 
av  Dovrefjell  i sydøst  og  nogen  høie  utløpere  fra  Trollheimens  fjell- 
egn  i nordvest.  Gjennem  denne  flate  dalen  går  jernbanen  på  lange 

stykker  i helt  rett  linje,  nogenlunde  parallellt  med  hovedveien  fra 
Dovrefjell.  De  nærmeste  omgivelser  er  ensformige.  Men  fjellskuet 
til  begge  sider  eller  tilbake  fengsler  opmerksomheten;  især  storslått 
sydover  mot  Sisselhø.  Fagerhaug  enslige  stasjon  passeres  midt  i 
furuskogen,  derefter  det  pene  skyss-skifte  Stuen;  begge  disse 
stedene  har  man  på  venstre  hånd. 

Fra  Fagerhaug  synker  jernbanelinjen  nedover  en  mere  lukket 
skogdal  langs  Dyna  elv;  Gisna  kommer  nordvestenfra  gjennem 
en  pen  foss  og  løper  sammen  med  Dyna.  Nu  blir  jernbanelinjen  på 


en  kortere  strekning  ført  over  fra  O p d a 1 herreds  grunn  og  S ø r- 
T røndelag  fylke  til  nordsnippen  av  Kvikne  herred  i Hed- 
mark fylke.  Der  følger  linjen  først  et  kortere  stykke  den  samme 
skogdalen  som  før,  til  dels  med  utsikt  mot  snefjell  langt  forover  til 
venstre,  gjør  så  en  liten  skarp  bøining  mot  øst  og  stikker  inn  i en 
760  m.  lang  tunnel.  Denne  tunnel  munner  ut  i en  bratt  fjellside  høit 
over  vannspeilet  i den  store  elv  Orkla,  som  kommer  sønnenfra 
Dovrefjell  og  Kvikne  og  rinner  nordover  gjennem  den  lange  Orkla- 
dalen  til  Trondhjemsfjorden.  En  hvelvbro  med  60  m.  spennvidde  fører 
direkte  fra  tunnelmunningen  tvers  over  Orkla  i en  høide  over  elve- 
bunnen av  omtrent  50  m.  Det  er  den  største  stenbro  på  de  norske 
baner,  et  elegant  og  storstilet  byggverk,  som  man  dessverre  ikke  får 
noget  inntrykk  av  fra  toget.  Derimot  har  man  under  farten  over 
broen  et  interessant  skue  ned  i dypet  til  begge  sider  og  vidt  utsyn 
utover  et  stort  skog-  og  fjell-landskap. 

Straks  Orkla  er  overskredet,  bøier  banen  mot  nord  og  stiger  — 

med  prektig  utsikt  på  venstre  hånd  — op  til  Ulsberg  stasjon  høit 
oppe  i dalskråningen  på  Orklas  østside,  møtestedet  tor  hovedveiene 
fra  Opdal  og  Kvikne,  438  m.  o.  h.  Av  alle  stasjonene  på  Dovrebanen 
er  Ulsberg  kanskje  den,  som  ligger  på  samme  tid  friest  og  venligst 
til  med  de  fyldigste  og  mest  karakteristiske  omgivelser  av  gårder, 
granskog,  dyp  dal  og  høifjell,  omgivelser  som  er  både  vakre  og  stor- 
slåtte. Utsynet  megét  vidt,  mot  sydvest  like  til  snefjell  vest  for  Op- 
dal. — Godt  kvarter  på  Ulsberg  skyss-skifte  like  ved  jernbanestasjonen. 
Om  veien  gjennem  Kvikne  se  side  111. 

Bare  1 km.  nord  for  Ulsberg  kommer  jernbanen  igjen  inn  i Sør- 
Trøndelag  fylke,  denne  gang  i Rennebu  herred,  hvor  banen 

har  stasjon  ved  Ber  kåk,  der  Orkladalen  gjør  en  lang  krok  mot 
vest.  På  strekningen  Ulsberg— Derkåk  bukter  jernbanen  sig 
frem  gjennem  et  ugreit  skog-  og  fjellterreng,  som  har  krevet  en  rekke 
tunneler,  fjell-  og  jordskjæringer,  opfyllinger  og  broer  over  fjellkløfter 
og  små  tverrdaler.  Nærmest  nordover  fra  Ulsberg  går  banelinjen  oppe 
i kanten  av  den  meget  høie  og  særdeles  bratte  dalside;  landveien  slynger 
sig  frem  litt  nedenfor  banen,  mens  Orkla  flyter  i dypet  av  dalen.  Prakt- 
full utsikt  på  venstre  hånd.  Især  bør  man  være  opmerksom  foran 
og  efter  2.  tunnel  nord  for  Ulsberg.  Skuet  derfra  ned  til  elven  i dal- 
dypet  og  så  opover  den  skiftevis  lyse-  og  mørkegrønne  dalside  mot 
en  høi  bakgrunn  av  snaufjell  og  fjerne  snefjell  er  under  heldig  belys- 
ning høist  fengslende,  etavglanspunktene  langs  Dovre- 
banen. Senere  bøier  banelinjen  litt  vekk  fra  veien  og  dalstupet. 


BERkÅk 


Et  delvis  snedekt  stort  fjellparti  langt  i nord  er  I g 1 e f j e 1 1 østenfor 
Orkladalen.  Efter  mange  krumninger  gjennem  skoglende  kommer 
linjen  henimot  Berkåk  ut  i åpent  terreng  på  et  sted,  som  er  meget 
utsatt  for  snedrev.  Banen  er  der  dekket  ved  lang  overbygning  og  store 
sneskjærmer.  Taubane  fra  Undal  grube. 

På  en  bred  pynt  ut  mot  den  dype  Orkladalen  har  Derkåk  stasjon 
en  åpen  og  vakker  beliggenhet,  omgitt  av  nogen  gårder  og  et  vidt 
skog-  og  fjell-landskap.  Reisende  til  eller  fra  Orkladalen  og 
det  nordøstlige  strøk  av  Trollheimen  stiger  av  eller  på  toget 
ved  Berkåk,  jfr.  side  112  og  121.  Brukelig  kvarter  på  Berkåk  skyss- 
skifte  og  i Heimstads  hotell  nær  stasjonen. 

Ved  Berkåk  forlater  jernbanen  Orkladalen  og  blir  — fremdeles 
med  nordlig-nordøstlig  hovedretning  — gjennem  en  ensformig  mindre 
skogdal  ført  over  i den  større  Soknedal,  i herredet  av  samme 
navn.  Første  stasjon  er  der  Garli.  Nogen  gårder,  mest  skog.  Men 
snart  blir  det  mere  åpent,  det  bærer  sterkt  nedover,  og  man  får  på 
høire  hånd  utsikt  til  Soknedal  kirke  på  østsiden  av  dalen.  Vid  og 
meget  vakker  bygd  med  mange  pene  gårder  og  store  dyrkede  lier 

opover  mot  skogklædde  åser.  Denne  frodige  bygden  gir  kanskje 
det  blideste  og  rikeste  inntrykk  av  alt  det,  man  ser  langs  Dovre- 
banen. Best  overblikk  over  bygden  får  man  fra  Soknedal  stasjon, 
som  ligger  fritt  og  sjelden  vakkert  til  høit  oppe  i en  fin  grøn  li,  lunet 
av  bjerke-  og  granskog  (300  m.  o.  h.). 

Med  fortsatt  sterkt  fall  fører  jernbanen  videre  gjennem  samme 
bygden  og  dalen.  Inn  i Støren  herred  og  forbi  Snøan  sta- 
sjon. Større  granskog  og  igjen  mere  utpreget  dalføre.  Vakkert  skif- 
tende former  på  skogdekte  koller,  som  er  karakteristiske  også  ved 
Støren  stasjon,  Dovrebanens  endepunkt,  hvor  man  fra 
Soknedalen  kommer  over  i Guldalen  og  inn  på  Rørosbanen. 

Denne  smalsporede  bane  er  på  den  52  km.  lange  strekning  Støren  — 
Trondhjem  ombygget  til  bredspor,  og  der  fortsetter  da  Dovrebanens 
tog  gjennem  vakre,  store  bygder  frem  til  Trondhjem. 


Trondhjems  stasjon  efter  utvidelsen. 

storveier  tilknyttet  Dovrebanen. 

Mellemstasjoner  på  Dovrebanen  er  utgangs-  eller  endepunkter  for 
efternevnte  landveier  gjennem  større  distrikter,  hvor  der  om  som- 
meren blir  underholdt  faste  automobilruter,  se  «Rutebok  for  Norge». 

1.  Hjerkinn— Foldal— Alvdal,  72  km.  Denne  veien  grener  ut  fra 
hovedveien  over  Dovrefjell  tett  ved  Hjerkinn  fjellstue,  går  øst- 
over og  ender  ved  Alvdal  jernbanestasjon  i Østerdalen. 
Veien  følger  Folla  elv  gjennem  hele  Foldalen,  som  overveiende 
har  karakter  av  fjell-  og  skogdal.  Første  delen  av  dette  dalføre  nær- 
mest Hjerkinn  hører  til  Dovre  herred,  den  midtre  og  største  del 
omfatter  Foldal  herred,  mens  dalførets  nedre  del  faller  innen  Alv- 
dal herred.  Underveis  har  man  flere  steder  meget  vidt  og  vakkert 
fjellskue,  især  mot  Rondane  og  tilbake  mot  Snøhetta.  Videre  er 
bl  a.  å merke  Foldals  verk  med  kisgruber  og  lang  taubane. 
Ved  Krokhaugen  (31  km.  fra  Hjerkinn  st.)  går  sidevei  sydover 
øvre  Atnadalen  til  Atnasjøen,  med  fremkomst  til  R o n d a n e over 
Døråseter  og  Musvolseter. 

Veien  til  Sunndalen. 


2.  Opdal— Sunndal— Sunndalsøra,  76  km.  Veien  går  vestover 
gjennem  den  mest  tettbygde  del  av  det  store  og  vakre  Opdal  her- 
red til  Lønset  kapel,  videre  inn  i Sunndal  herred  på  Nord- 
møre. Der  følger  veien  hele  den  lange  Sunndalen  ned  til  fjorden 
ved  Sunndalsøra,  anløpssted  for  dampskib  til  andre  av  bygdene  på 
Nordmøre  og  Kristiansund.  De  store  distrikter  vil  tilføre  denne 
veien  megen  ferdsel  til  og  fra  Opdal  jernbanestasjon.  Også  turister 
har  her  en  meget  lønnsom  rute,  gjennem  maleriske  og  storslåtte  om- 
givelser. Sunndalen  er  en  utpreget  fjelldal,  trang  og  vill. 

3.  Ulsberg  — Kvikne— Tynset,  80  km.  Efter  hovedretningen  faller 
denne  veien  sammen  med  en  eldgammel  veilinje  mellem  det  norden- 

fjellske  og  det  sønnenfjellske,  som  gjennem  en  lang  fjellspalte  — gren- 
sen mellem  Dovrefjell  og  Rørosviddene,  jfr.  side  71  — her  er  forbundet 
ved  nogenlunde  sammenhengende  bebyggelse.  Denne  strekker  sig 
langs  de  nordligste  to  tredjedeler  avveien  gjennem  sognene  Innset 
og  Kvikne  av  prestegjeldet  og  herredet  Kvikne  og  langs  veiens 
sydligste  tredjedel  inn  i Tynset  herred  ned  til  midtpunktet  i dette 
ved  Tynset  jernbanestasjon  Orkla  elv  kommer  vestenfra  Dovrefjell 
og  flyter  langs  veien  nordover  gjennem  Kvikne,  som  geografisk  hører 
til  det  nordenfjellske,  men  utgjør  en  del  av  Hedmark  fylke  (jfr.  side 
106).  — Det  stiger  fra  Ulsberg  opover  Innset,  hvor  Orkla  flyter  i en 
lang  kløft  dypt  nedenfor  veien,  som  der  byr  en  vid  og  prektig  utsikt 
mot  vest  og  syd.  I Kvikne  hovedbygd  er  dalbunnen  noget  bredere 
og  flat  med  høiere  fjell  på  begge  sider,  især  på  den  steile  vestside. 
Nær  veien  i denne  vakre  fjelldal  ligger  Bjørnstjerne  Bjørnsons  føde- 
sted Bjørgan.  Veiens  høieste  parti  omkr.  700  m o.  h.  på  Tynsetsiden 
har  åpne  og  tiltalende  høifjellsomgivelser.  Om  sideruter  se  side  116. 

4.  Derkåk- Orkladalen— Trondhjemsfjorden.  Ved  en  veibro 
litt  nedenfor  den  store  jernbanebro  over  Orkla  kommer  hovedveien 
sønnenfra  Dovrefjell  og  Opdal  inn  i Orkladalen.  Østsiden  av  dalen 
hører  der  på  en  kort  strekning  til  Kvikne  i Hedmark  fylke,  mens 
vestsiden  - hvor  den  eldre  veien  fra  Dovrefjell  går  — utgjør  en  del 
av  Rennebu  herred  i Sør-Trøndelag  fylke.  Rennebu  omfatter  begge 
dalsider  fra  kort  nordenfor  Ulsberg  jernbanestasjon  fremover  forbi 
Berkåk  stasjon  og viderei  vestlig  — nordvestligretning  nedoverOrklada- 
len.  De  midtre  strøk  av  denne  hører  til  Meldal  herred.  Orkedal 
herred  omfatter  strøkene  nærmest  Trondhjemsfjorden. 

«Orkladalen  er  en  av  de  vakreste  og  mest  avvekslende  daler  i det 
nordenfjellske  og  gjør  med  sine  mange  velbrukte  og  vakkert  bebyggede 
gårder  inntrykk  av  jevn  velstand.  Dens  nederste  del,  Orkedals  pgd. 
er  bred  og  flat;  et  par  mil  ovenfor  fjorden  blir  den  trang,  men  åpner 
sig  atter  i Meldal,  som  har  store  sletter  i dalbunnen.  I Rennebu  blir 
den  igjen  trang  og  er  omgitt  av  betydelige  fjell.»  (Axel  Sommerfelt 
i «Trondhjems  Turistforenings  Reisehåndbok  I»). 

Hovedveien  gjennem  Orkladalen  går  like  forbi  Derkåk  jernbane- 
stasjon høit  op  i den  østlige  dalside  (se  side  108)  og  synker  derfra 
ned  til  Orkla  elv  og  hovedbygden  i Rennebu.  — Om  fjellrute  fra  Ån 
i Meldal  til  Trollheimen  se  side  121.  — En  sidevei  tar  i Meldal  hen 
til  Løkken,  51  km.  fra  Derkåk.  Elektrisk  jernbane  (25  km.  lang) 
fører  fra  Løkken  gjennem  resten  av  dalen  ned  til  Thamshavn  ved 
Trondhjemsfjorden,  hvor  dampskib  eller  motorbåt  til  og  fra 
Trondhjem  korresponderer  med  Thamshavnbanens  tog  (se  «Rutebok 
for  Norge»). 

I svingen  litt  vest  for  Løkken  avsetter  hovedveien  gjennem  Orkla- 
dalen en  hovedvei  vestover  gjennem  de  store  og  vakre  bygder  i 

Surnadalføret  til  Surndalsfjorden.  Fast  bilrute  mellem  Svorkmo 
stasjon  på  Thamshavnbanen  og  Surndalsøra,  75  km.  Dampskibsrute 
fra  Surndalsøra  til  Kristiansund. 


FJellruter  fra  Dovrebanen. 

Om  det  ikke  nettop  er  ukjent  nytt  land,  Dovrebanen  åpner  for 
fjellvandringer,  så  gjør  denne  nye  jernbane  nogen  av  Norges  vakreste 
høifjellstrøk  lettere  tilgjengelige  for  fotturister  enn  før.  Foruten  Dovre- 
fjells  vide  felter  gjelder  dette  især  Trollheimen.  Også  Rondane 
kan  man  forholdsvis  raskt  og  nokså  lett  nå  fra  banens  sydligste  sta- 
sjoner 

I etterfølgende  oversikt  er  nevnt  nogen  av  de  viktigste  ruter  i 
Blåhøfeltet  (med  overgang  til  Rondane),  Knutshøfeltet  ogSnø- 
hettafeltet  — de  tre  hovedfeltene  av  Dovrefjell,  som  er  nærmere 
omtalt  foran  på  side  72  og  74  — og  i Trollheimen.  Om  kortere 
fjellturer  fra  stasjonene  langs  banen  se  avsnittet  «Reise  over  Dovre- 
banen.j- 

Tidsangivelsene  i timer  (t.)  er  beregnet  med  den  tid,  som 
nogenlunde  øvede  fotgjengere  omtrent  vil  bruke  ved  jevn  marsj  uten 
større  hvil. 

BLÅHØFELTET. 

Fokstua— Verkenseter,  5—6 1.  Man  kan  gå  enten  Foksådalen 
på  nordsiden  av  dalen  under  Blåhø  og  derfra  på  sydsiden  av  Hal- 
farhø  over  til  Verkenseterens  dalføre  eller  over  Fokstuhø  med 
meget  sterkere  opstigning.  Fint  lende,  undtagen  nogen  svaberg  i 
Foksådalen. 

Hjerkinn— Verkenseter,  6—7  t.  Hovedveien  følges  sydover  til 
Gautåsetrene.  Der  tar  man  Gjautstigen  opover  langs  Gautåen. 
Senere  bøier  man  vekk  fra  denne  over  Gråhø.  Pent  lende. 

På  Verkenseter  vil  det  foreløbig  stille  sig  vanskelig  med  losji.  Men 
sommeren  1922  vil  Den  norske  Turistforening  antagelig  ta  fatt  på  å 
opføre  en  turisthytte  på  dette  sted,  som  ligger  heldig  til  for  overgang 
til  Rondane.  Frem  dit  når  man  enten  over  Høvringen  (hvor  flere  fjell- 
pensjonater)  eller  over  Døråseter  turiststasjon.  Til  hver  av  disse 
steder  1 dagsmarsj  fra  Verkenseter.  Om  ruter  i Rondane  fra  Høv- 
ringen og  Døråseter  se  «Norske  Reiseruter»  hefte  2. 

KNUTSHØFELTET. 

Dette  Dovrefjells  prektige  seterland  passer  især  for  dem,  som 
gjerne  vil  vekk  fra  de  store  turistruter,  men  som  ikke  ønsker  lange 
dagsmarsjer  i vanskeligere  terreng.  Her  kan  man  gå  fra  seter  til  seter 

efter  kjærreveier  og  stier  eller  i ubanet  lende,  som  oftest  tørt  og  lett 
moselende,  dog  delvis  avbrutt  av  myrer  og  lyng;  på  de  største  høider 
kan  man  komme  op  i litt  ur  og  sne. 

Fraregnet  den  senere  omtalte  Borkhusseter  finnes  der  i dette  strøk 
ikke  noget  fast  kvarter  for  turister,  og  setrene  har  ikke  nogen- 
somhelst  plikt  til  å huse  f j e llf  arende.  Men  stiller  man  ikke 
fordringer  til  ulempe  for  seterstellet,  vil  man  på  mange  eller 
kanskje  de  fleste  setrer  bli  venlig  mottatt  og  få  både  seng  og  alt,  hvad 
man  ønsker  av  rømme  og  annen  setermat.  Som  regel  meget  pent  og 
renslig  stell. 


Av  Dovrebanens  stasjoner  er  især  Hjerkinn,  Kongsvoll  og 
Opdal  heldige  utgangspunkter  for  fotturer  i Knutshøfeltet.  1 det  etter- 
følgende vil  der  først  bli  pekt  på  en  rute  på  langs  av  hele  feltet 
mellem  de  to  første  stasjoner  i syd  og  den  tredje  i nord.  1 tilknyt- 
ning til  denne  rute  nevnes  så  nogen  ruter  østover  til  Al vdal,  Tynset 
og  Kvikne. 

Hjerkinn  el.  Kongsvoll  — Hjerkinnseter— Døliseter—Orkle- 
kroken  — Opdal.  Denne  ruten  kan  man  dele  på  3 passe  dagsmarsjer; 
med  4 dager  vil  man  ha  god  tid  og  kunne  bestige  Høggien. 

Greiest  og  lettest  er  det  å ta  fra  Hjerkinn;  derfra  på  2 t.  efter  kjøre- 
vei til  Hjerkinnseter;  dit  tar  det  omtrent  samme  eller  vel  så  lang  lid 
fra  Kongsvoll,  men  ikke  så  lett  og  grei  vei,  se  side  93  og  97.  Fra 
Hjerkinnseter  kjørevei  eller  stor  sti  opover  et  bredt  dalføre  til  Kvit- 
tjernene,  en  rekke  mindre  fiskevann  i et  langt  pass  mellem  Rått- 
åsjøhø  i sydøst  og  Heimtjernshø  i nordvest  (se  fylkeskartet  over 
Sør-Trøndelag  blad  1).  Efterat  man  er  kommet  forbi  siste  Kvit-tjern 
på  høiden  av  passet,  synker  stien  nedover  mot  en  dypere  smådal 
langs  Råttåsjøbekken.  Nu  kan  man  forlate  stien  og  ta  til  høire  tvers 
over  nevnte  dal  i ubanet,  men  lett  lende  op  mot  sydsiden  av  Fund- 
hø,  hvor  man  treffer  kjørevei,  som  følges  til  østsiden  av  samme 
hø.  Der  boier  man  av  efter  en  delvis  mindre  tydelig  vei  i nordøstlig 

retning  til  Unna,  en  elv  som  litt  lengre  nede  heter  Einunna  og  flyter 
gjennem  den  brede  og  lange  Einundalen  østover  til  Alvdal.  Ved 
Unna  treffer  man  stor  vei,  som  kommer  sønnenfra  Dalholen  i Fol- 
dal,  med  bro  over  nevnte  elv  nedenunder  Døliseter.  Denne  ligger 
høit  og  fritt  oppe  i dalsiden  omtrent  i overgangen  mellem  Undalen 
og  Einundalen,  noget  til  venstre  for  veien  opover  fra  broen  over  Unna. 
Særdeles  rummelig  og  pen  seter.  Marsjtiden  Hjerkinnsete r— Døli- 
seter kan  efter  denne  rute  settes  til  4 — 5 t 

Noget  lengre  tid  vil  det  ta  mellem  de  to  stedene  ved  å legge  ruten 
om  den  store  og  prektige  Flåmseter.  Dit  kommer  man  ved  å holde 
den  før  nevnte  stien  fra  Kvit-tjernene  rett  fremover  dalen  til  over  Råttå- 
sjøbekken,  uten  at  man  tar  av  til  høire  og  heller  ikke  til  venstre 
(hvor  en  kjørevei  går  op  mot  Heimtjernshø),  før  man  er  kommet  frem 
til  en  eiendommelig  stor  slette  ved  seteren.  — Mellem  Kongsvoll  og 
Flåmseter  vil  en  meget  lønnsom,  men  tyngre  rute  være  å ta  over 
Knutshø,  jfr.  side  97;  dagstur.  — Ved  Flåmseter  treffes  kjørevei  nord- 
over inn  i den  lange  seterdal  Undalen  og  kjørevei  sydover  forbi 
Fundhø  og  Råttåsjøhø  til  Dalholen  i Folda  1.  For  å komme  videre 
fra  Flåmseter  til  Døliseter  bør  man  helst  følge  den  siste  vei  til  syd- 
siden av  Fundhø  og  der  slå  inn  på  den  før  omtalte  rute. 

På  en  lengre  strekning  videre  fra  Døliseter  har  man  grei  kjøre- 
vei. Det  tar  først  1 t.  til  Småbak kseter,  en  grend  av  høitliggende, 
store  og  pene  setrer  i åpningen  av  Såtteldalen,  som  kommer  nord- 
fra  på  vestsiden  av  Høggien  og  munner  ut  i Einundalen.  Veien  fort- 
setter opover  Såtteldalen,  forbi  Borkhusseter  (2  t.  fra  Døliseter)  og 
Såttelliseter  til  Orklekroken  (4  t.  fra  Døliseter).  Den  hyggelige 
Borkhusseter  er  innrettet  på  å ta  mot  nogen  få  turister.  Høggien 
er  lett  å bestige  fra  Borkhusseter,  jfr.  side  116;  4 t.  op  og  ned. 

Orklekroken  (eller  Orkelkroken,  se  rektangelkart  Kvikne)  har 
navn  efter  Orkla  elv,  som  der  kommer  nordvestenfra  og  forandrer 
retningen  til  østlig.  Ved  Orklekroken  ender  kjøreveien;  men  man  kan 
finne  den  igjen  ved  å vade  eller  springe  Orkla  over  til  den  forlatte 
01b  u (Ålbu)  seter,  som  ligger  på  en  grøn  slette  like  i elvekroken. 
Derfra  går  veien  på  nordøstsiden  av  Orkla  forbi  flere  setrer,  til  den 
ved  Foss  seter  igjen  kommer  over  til  elvens  sydvestlige  side.  Mellem 
Orklekroken  og  Foss  seter  følger  man  dog  lettest  en  vei  eller  sti  forbi 
nogen  setrer  på  sydvestsiden  av  Orkla.  Foss  seter  er  en  av  strøkets  pe- 
neste setrer  (1 1/2  - 2 1.  fra  Orklekroken  eller  en  lett  dagstur  fra  Døliseter). 

Fra  Foss  seter  grei  kjørevei  helt  til  Opdal  jernbanestasjon,  5—6  t. 
marsj.  Flere  setrer  langs  veien,  især  på  den  første  del  av  den  til 
Orklesjøen.  Kommet  forbi  denne  passerer  man  først  på  venstre 
hånd  begynnelsen  av  den  foran  omtalte  Undal  og  noget  senere 
veiens  høieste  punkt.  Så  bærer  det  over  en  lang  strekning  med  åpent 
høifjell  nedover  mot  bygden,  til  slutt  bratt  ned  gjennem  løvskog.  Jfr. 
rektangelkartene  Kvikne  og  Opdal. 

Hele  denne  ruten  Hjerkinn/Kongsvoll—Opdal  fører  gjennem  ven- 
lige,  avvekslende  fjell-landskaper,  mange  steder  med  vidt  utsyn.  Som 
meget  vakre  partier  kan  nevnes  f.  eks.  Kvitdalen,  Einundalen,  Orkle- 
kroken  og  omgivelsene  ved  Orklesjøen;  den  mest  storartede  utsikt 
har  man  på  nedturen  mot  Opdal.  Mektige  fjell  er  f.  eks.  Råttåsjøhø, 
Høggien,  Store  Orklehø  og  Sisselhø. 

Døliseter- Einundalen— Alvdal,  1—2  dager.  Grei  kjørevei  fører 
nedover  den  store  og  vakre  Einundal  forbi  en  rekke  setrer  som  Mel- 
åseter,  Dalseter,  Husseter  m.  fl.  Til  slutt  bøier  veien  over  Bjørn- 
åsen  ned  til  Moan  i Foldal  (henved  30  km.  fra  Døliseter).  Ved  Moan, 
omtr.  25  km  fra  Alvdal  jernbanestasjon,  treffer  man  storveien  Hjerkinn 
—Alvdal,  jfr.  side  110. 

Småbakkseter  Dorkhusseter— Høggien  — Tynset,  2 dager. 
Som  før  nevnt  er  Høggien  lett  å nå  fra  Dorkhusseter,  2—3  t.  op. 
Også  Småbakkseter  er  et  heldig  utgangspunkt;  derfra  tar  det  4 t. 
til  tops,  med  opstigning  fra  den  sydøstlige  side  av  Marsj ø en.  1 begge 
tilfelle  går  man  i ubanet  lende,  enten  tørt  moseterreng  eller  noget 
myret  lende  med  lyng.  Utsikten  fra  Høggien  (1629  m.)  er  meget  vid, 
især  vakker  til  Snøhetta  og  Rondane.  Nedstigningen  fra  Høggien  tar 
man  rett  østover  til  Finnhaug  seter  i Gløt dalen,  3 t.  fra  toppen 
eller  en  passe  dagsmarsj  fra  Småbakkseter.  (Man  kan  også  ta  mot 
sydøst  fra  Høggien  til  seteren  Gløtleiret,  hvorfra  vei  sydover  til  Ei- 
nundalen). 

Efter  overnattning  på  Finnhaug  seter  kan  man  fortsette  efter  sti 
nedover  Gløtdalen  til  Røstvangen  gruber  ved  den  lille  Stub- 
sjøen  (3—4  t.),  hvor  der  vil  være  båt  å få  over  til  det  gode  kvarter 
på  Nytrøen  skyss-stasjon.  Derfra  27  km.  til  Tynset  jernbanestasjon, 
med  skyss  eller  rutebil. 

Orklekroken  — Kvikne.  Kjørevei  om  Storengseter,  Dølvad- 
seter  m.  fl.  setrer.  Men  man  bør  helst  gå  om  Fjell-legerseter,  som 
er  den  best  bebygde  i dette  strøk.  Fotsti  fra  Fjell-legerseter  over  til 
kjøreveien  mellem  Storengseter  og  Dølvadseter.  Fra  det  siste  sted 
har  man  to  ruter  å velge  mellem.  Enten  kan  man  ta  en  sti  til  nedre 
Dølvadseter,  hvorfra  kjørevei  gjennem  bjerkeskog  nedover  et  dalføre 
langs  Orkla  til  Støen  skyss-skifte  i Kvikne;  derfra  40  km.  til  Tynset, 
jfr.  side  112.  Eller  man  tar  fra  den  førstnevnte  Dølvadseter  efter 
mindre  tydelig  kjørevei  over  mere  åpent  høifjell  til  den  vakre  Store 
Innsjøen  og  den  rummelige  Voll  an  seter.  Derfra  fortsetter  veien 
videre  fremover  fjellet  og  bærer  til  slutt  bratt  nedover  fjellsiden  til 
Vol  lan  gård  midt  i hovedbygden  i Kvikne.  Dro  over  Orkla  til  den 
på  side  112  omtalte  hovedvei  Tyn  set— Ulsberg,  som  man  kommer 
inn  på  nær  Bjørgan  og  Kvikne  kirke,  5 km.  sønnenfor  Frendstad 
skyss-stasjon,  50  km.  fra  Tynset  og  30  km.  fra  Ulsberg. 

SNØ  HETTA  FELTET. 


I dette  store  felt  vil  hovedinteressen  for  jevne  fjellturister  knytte 
sig  til  Snøhetta,  som  det  er  almindelig  å bestige  fra  Reinheim,  en 
privat  hytte  ved  foten  av  Snøhetta,  der  hvor  denne  stiger  majestetisk 
op  fra  flyen.  Reinheim  blev  opført  som  turisthytte,  men  har  i de 
senere  år  været  uten  betjening  og  tilsyn,  så  den  ellers  udmerkede 
hytte  — som  har  3 værelser  og  kjøkken  og  er  forsynt  med  sovebenker 
og  ulltepper  — er  lite  innbydende  å komme  inn  i.  Men  hvis  eierne 
fremdeles  vil  la  Reinheim  stå  åpen,  hvad  man  bør  forhøre  sig  om  på 
Hjerkinn,  byr  hytten  godt  ly.  Foruten  mat  bør  man  i tilfelle  bære  med 
sig  nogen  vedtrær  for  kaffekoking  e.  1.  Brensel  er  ikke  å finne 
omkring  hytten,  som  ligger  i ur  tett  ved  den  store  brebotnen  på  syd- 
siden av  Snøhetta. 

Til  Reinheim  fører  efternevnte  tre  ruter  fra  Dovrebanen. 

Fokstua— Reinheim,  7 t.  Man  følger  hovedveien  et  stykke  nord- 
over fra  fjellstuen  og  tar  så  en  mindre  kjørevei  til  venstre  under 
jernbanelinjen  op  til  Ny  se  ter  en,  jfr.  kartet  side  89.  Videre  i nord- 
vestlig retning  over  Grisungfjell  tydelig  vei  så  langt  som  til  Gris- 
ungvannene.  Senere  i omtrent  ubanet  lende  over  Bua  hø  (eller 
heller  på  sydvestsiden  av  denne  hø)  og  gjennem  Grønas  dalføre  til 
S von  å en,  som  vades.  I det  hele  nokså  godt  eller  udmerket  terreng, 
uten  sterk  stigning.  Utsikt  bakover  like  til  Galdhøpiggen,  Glittertind, 
Rondane  o.  s.v.  og  fremover  mot  Snøhetta. 

Hjerkinn— Reinheim,  5—6  t.  regnet  fra  Hjerkinn  fjellstue.  I om- 
vendt retning  1 t.  mindre.  For  å komme  over  til  vestsiden  av  jern- 
banelinjen må  man  følge  hovedveien  et  stykke  nordvestover,  se  kartet  på 
side  93.  Overgangen  over  banen  vil  bli  enten  efter  stien  til  venstre 
ved  linjens  høieste  punkt  (1025)  eller  efter  den  kjøreveien,  som  tar 
av  t.  V.  fra  hovedveien  litt  lengre  frem.  Nevnte  sti  og  kjørevei  forenes; 
det  fører  over  Grisungbekken,  som  vades  (lett).  Veien  er  ellers 
meget  god  å gå.  — Ved  et  veiskille  passe  man  på  ikke  å gå  til  venstre 
til  Rolstadseter,  jfr.  kartet.  — Snart  kommer  man  hen  til  Svonåen, 
som  veien  følger  med  sakte  stigning  op  til  Svonålegeret  på  nord- 
siden av  åen  (bro);  passe  raststed,  3— 3 V2  t.  fra  Hjerkinn.  Fra  Svon- 
ålegeret litt  op  til  høire,  hvoretter  man  har  grei  og  tydelig  sti  like 
frem  til  Reinheim;  sterk  stigning,  på  slutten  gjennem  ur.  Hele  veien 
vidt  fjellskue,  som  især  er  praktfullt  fremover  mot  Snøhetta,  Svonå- 
tindene  og  Skreahø. 

Kongsvoll— Reinheim,  5— 6 t.  Først  efter  hovedveien  til  Grøn- 
bakken,  derpå  efter  sti  til  Svonålegeret,  hvor  man  treffer  foran- 
nevnte vei  fra  Hjerkinn  og  følger  denne  videre;  jfr.  kartene  på  side 
93  og  97.  Stien  Grønbakken— Svonålegeret  er  delvis  litt  utydelig,  så 

denne  ruten  ikke  er  fullt  så  grei  som  ruten  Hjerkinn— Svonålegeret. 
Forøvrig  blir  marsjtiden  til  Reinheim  omtrent  lik  fra  Kongsvoll  og 
Hjerkinn;  også  utsikten  er  nogenlunde  ens. 

Ruten  går  sønnenom  Kolla,  nær  foten  av  denne,  se  billedet 
nederst  på  neste  side. 

Reinheim— Snøhetta.  Ruten  til  tops  er  meget  bratt.  Den  går 
gjennem  storstenet  slem  ur,  øverst  over  snefonner.  Man  bør  holde 
sig  efter  nogen  småvarder  og  ikke  komme  for  nær  styrtningene  mot 
botnen  på  sydsiden.  Opstigningen  tar  2—3  t.,  hele  turen  op  og  ned  med 
hvil  4—5  t.  Utsynet  fra  den  store  varden  på  toppen  er  i klarvær  glim- 
rende ; det  strekker  sig  til  Rondane,  Jotunheimen,  Jostedalsbreen,  Roms- 
dalshorn.  Trollheimen  o.  s.  v. 

Et  annet  utgangspunkt  for  bestigning  av  Snøhetta  vil  man  rimelig- 
vis få  i en  turisthytte,  som  det  er  påtenkt  å bygge  øverst  i Åmots- 
dalen  på  nordvestsiden  av  Snøhetta.  Til  denne  hytten  blir  det  en 
dagsmarsj  fra  Hjerkinn  eller  Kongsvoll. 

Av  andre  lønsomme  ruter  i Snøhettafeltet  kan  især  være  å nevne 
følgende: 

Fokstua— Skamsdalen,  dagstur  på  omkr.  8—9  t.  Denne  rute 
faller  sammen  med  ruten  Fokstua  — Reinheim  så  langt  som  til  Gris- 
ungvannene.  Derfra  går  den  vestover  til  S k r e a feleger,  hvor  G r ø n a 
kan  være  vanskelig  å vade.  Fra  Skrea  bøies  mot  syd  over  i dalføret 

nedenom  Mjugsjøkollen  (Mjugsjøhø);  langs  sydsiden  av  M jugsjøen 
over  til  Skamsdalen  (Joras  dalføre),  hvor  kvarter  i Kristiansunds 
Turistforenings  hytte  på  Skamsdalsseter. 

Letteste  rute  fra  Skamsdalsseter  er  på  omkr.  4 t.  sydover  til  bygden 
i Lesja,  hvor  man  ikke  langt  fra  Lesja  stasjon  treffer  Raumabanen 
og  hovedveien,  omkr.  15  km.  vestenfor  Dombås. 

Til  Aursjøhytta  turiststasjon  i nordvest  (utenfor  den  på  side  71 
nevnte  vestgrense  for  Dovrefjell)  er  det  1 meget  lang  dagstur  fra 
Skamsdalsseter.  Aursjøhytta  ligger  innen  området  for  de  bekjente 
Aura-anlegg  og  tilhører  Kristiansunds  Turistforening.  Samme 
ruten  byr  lengre  nordover  severdigheter  som  den  trange  og  ville  Li  He- 
dalen; det  tar  et  par  dager  fra  Aursjøhytta  om  Osbu  til  Sunndals- 
øra, jfr.  side  111. 

Kort  dagstur  i vestlig  retning  fra  Aursjøhytta  til  Eikesdalen. 
Derfra  lett  fremkomst  til  Romsdalsfjorden  og  fjelloverganger  til 
Lesja. 

Nordøstover  fra  Skamsdalsseter  kan  man  gå  langs  ] ora  og  videre 
enten  gjennem  Langvassdalen  nordenom  Snøhetta  eller  gjennem 
Stygg  e-Svo  nåda  len  sønnenom  Snøhetta  til  Reinheim,  en  tung 
dagsmarsj  fra  Skamsdalshytta.  Vill,  øde  og  praktfull  høifjellsnatur;  især 
i Stygge-Svonådalen  er  terrenget  vanskelig  med  meget  storstenet  ur 
og  ikke  ufarlig. 

Strøkene  vest  og  nord  for  Snøhetta  byr  på  flere  andre  interessante 
ruter,  som  især  passer  for  mere  øvede  fjellturister;  nærmere  oplysninger 
om  disse  ruter  er  å finne  i Den  norske  Turistforenings  årbok  for  1915 
(side  82  og  flg.). 

Foruten  de  før  nevnte  hytter  har  Kristiansunds  Turistforening  en 
hytte  også  i Gruvedalen,  som  man  lettest  når  fra  Gjøra  i Sunndalen 
eller  fra  Aursjøhytta. 


TROLLHEIMEN. 

Et  av  sammenhengende  lange  daler  med  tilstøtende  fjorder  natur- 
lig avgrenset  stort  landområde  er  egnene  mellem  Sunnda  en  i syd, 
Opdal  i syd  og  sydøst,  Orkladalen  i øst,  Surnadalføret  i nord 
og  Nordmøres  fjorder  i vest.  Navnet  Trollheimen  omfatter  en 
stor  eller  største  delen  av  dette  område. 

Trollheimen  viser  sin  utpregede  høif  jellskarakter  allerede  i forpostene 
mot  Opdal  og  Orkladalen,  så  reisende  med  Dovrebanen  kan  ane  litt 
av  det,  som  er  å «se  over  de  høie  fjelle».  Der  møter  man  et  alpe- 
land  med  dype  daler,  fjellsjøer,  høie  tinder  og  breer,  hvor  fjellturister 
riktig  vil  føle  sig  hjemme.  Det  har  også  Trondhjems  Turistfor- 
ening sørget  for  ved  et  gjennem  mange  år  utført  arbeide  med  istand- 
bringelse  av  turistkvarterer,  opvarding  av  ruter  o.s.v. 


120 


Trondhjemsforeningen  har  de  to  gode  hytter  Trollheimshytta, 
531  m.  0.  h.  i den  vakre  Fold  al  omtrent  midt  i heimen,  og  Jøldals- 
hytta  nærmere  Orkladalen.  Begge  disse  hyttene  (den  førstnevnte  har 
44  senger,  den  annen  46  senger)  blir  holdt  åpne  i juli— august  og  i 
påsken.  Trollheimshytta  har  fast  fører  og  er  utgangspunkt  for  bestig- 
ninger av  flere  omliggende  topper  som  Sno  ta  1689  m.,  Troll  het  ta 
1642  m.,  Svarthetta  1572  m.,  Neådalssnota  1625  m.  o.  fl. 

Hovedinngangen  til  Trollheimen  har  hittil  været  fra  Ån  i Meldal, 
18  km.  kjørevei  sydover  fra  Thamshavnbanens  endestasjon  Løkken, 
jfr.  side  112  (På  Ån  er  kvarter).  Men  efter  Dovrebanens  åpning  vil 
letteste  og  raskeste  fremkomsten  bli  fra  Opdal  jernbanestasjon  om 
Gjevilvatn,  Trollheimens  største  vann  i særdeles  vakre  omgivelser. 
Istedenfor  de  tidligere  seterkvarterer  ved  Gjevilvatn  vil  Trondhjems 
Turistforening  opføre  en  ny  turisthytte,  som  blir  liggende  ved  Rols- 
jordseter  omtrent  midt  på  nordsiden  av  vannet,  670  m.  o.  h.  Den  nye 
hytten  påregner  man  å ha  ferdig  til  sommeren  1922.  Den  vil  få  navnet 
Gjevilvasshytta  og  bli  på  22  senger. 

Turistkvarter  er  innrettet  også  på  Storli  gård  litt  vestenfor  Gje- 
vilvatn,  på  Kårvatn  gård  i Todalen  og  i Innerdalshytta  — Kri- 
stiansunds Turistforenings  stasjon  — i den  naturskjønne  Innerdal, 
begge  de  to  siste  kvarterer  på  vestkanten  av  Trollheimen. 

Kjøreveier  fører  fra  Opd  al  jernbanestasjon  like  til  Gje  vil  vass- 
bytta (22  km.)  og  til  Storli  (42  km.).  Også  til  sydenden  av  Gjevilvatn 
går  der  kjørevei,  15  km.  fra  Opdal;  denne  veien  blir  den  beste  til 
både  Gjeivilvasshytta  og  Storli,  hvis  der  som  påtenkt  blir  satt  igang 
motorbåt  på  Gjevilvatn. 

I motsetning  til  for  den  største  del  av  Dovrefjell  har  man  for 
nesten  hele  Trollheimen  det  beste  kartmateriale  i Norges  geogra- 
fiske Opmålings  toppgrafiske  karter,  rektangelkart  blad  42  A Opdal 
og  42  C Trollhetta  (kr,  1.40  for  hvert  blad).  Nærmere  oplysning  om 
de  mange  forskjellige  ruter  vil  man  finne  i Trondhjems  Turistforenings 
udmerkede  lille  reisehåndbok  «Orkedalen,  Opdal,  Trollheimen»  av 
Axel  Sommerfelt  (58  sider  kr.  1.50).  Man  henviser  interesserte  til  nevnte 
materiale  og  vil  derfor  her  til  utfylling  av  foranstående  korte  over- 
sikt bare  tilføie  en  opregning  av  de  viktigste  ruter  og  den  tid,  som 
hver  rute  omtrent  krever. 

Gjevilvasshytta— Trollheimshytta  ....  8—9  t. 


Gjevilvasshytta— Jøldalshytta  ......  7 — 8 t. 

Storli— Trollheimshytta 7—8  t. 

Trollheimshytta— Jøldalshytta 5—7  t. 

Jøldalshytta— Ån  i Meldal 5—6  t. 

Trollheimshytta— Kårvatn 8— 9 t. 

Kårvatn— Innerdalshytta 5—6  t. 

Storli— Inperdalshytta 6 t. 

Mellem  de  på  foregående  side  nevnte  hytter  er  opvardet  flere  ru- 
ter, som  har  forskjellig  lengde.  De  opførte  tider  vil  dog  som  regel 
passe  for  nogenlunde  vante  fjellfolk. 

Kortere  kjøreveier  fører  fra  Innerdalen  til  Opdøl  ved  Sunndals- 
f jorden  og  fra  Kårvatn  til  Todalsøra  ved  Todalsf jorden,  anløpssteder 
for  dampskib  til  Kristiansund. 

Efter  flere  ruter  nordover  fra  Trollheimshytta  kan  man  ved  1 litt 
lang  dagsmarsj  nå  ned  i Surnadalføret,  med  fremkomst  videre 
efter  den  på  side  112—13  nevnte  storvei. 

